
Vorwort. 

Schon vor 10 Jahren, wähi-end meiner ersten Studien über Julian 
von Aeclanum, trug ich mich häutig mit dem Gedanken einer solchen 
Sammlung, wie ich sie nun hiermit der Oeifentlichkeit übergebe. Aber 
anderweitige Arbeiten drängten sich dazwischen, und so hatte ich be- 
reits beinahe auf die Ausführung dieses Planes verzichtet, als eine 
erneute Beschäftigung mit Julian, speziell mit dessen Schrift an Tur- 
bantius, mir denselben wieder näher rückte und zur endlichen Aus- 
führung empfahl. Allerdings hätte ich die Sammlung gerne etwas 
vollständiger gestaltet, aber da mir vom Verlag und Redaktion nur 
ein beschränkter Raum zur Verfügung gestellt wurde, musste ich be- 
sonders im ersten Teil manche Kürzungen und Streichungen vorneh- 
men und vor allem von dem „semipelagianischen" Streit vollständig 
Umgang nehmen. Aber auch im zweiten Teil blieb, besonders im 
Abschnitt „Julianus", manches Stück weg, das zur näheren Kenntnis 
der julianischen Denk- und Anschauungsweise wertvoll gewesen wäre, 
und ausserdem mussten alle exegetischen Kapitel wegfallen, was für 
mich besonders beim Pelagiuskommentar und bei den Erörterungen 
Julians zu den strittigen Hauptstellen sehr bedauerlich war ; dagegen 
glaubte ich in der ungekürzten Aufnahme der Detinitionen des 
Caelestius ein gewisses Aequivalent dafür schaffen zu sollen. Die Tei- 
lung der Sammlung in zwei grössere Abschnitte empfahl sich mir 
aus praktischen Gründen, da eine chronologische Reihenfolge sich 
doch nur für den ersten Teil durchführen liess und eine Eingliede- 
rung der Stücke des zweiten Teils in den ersten die Uebersichtlich- 
keit stark gefährdet, wo nicht unmöglich gemacht hätte. Die Ab- 
schnitte 60. 62. 63 sind ein Resultat meiner neueren Forschungen 
über Julian, die ich im Laufe dieses Jahres veröffentlichen zu können 
hoffe und die ich dort auch näher begründen werde. Die Auswahl 

lY Vorwort. 

der einzelnen Stücke erfolgte nach bestem Ennessen und sorgfältig- 
ster Prüfung ; gleichwohl ist es wahrscheinlich, dass der und jener 
die Auswahl etwas anders getroifen hätte, da diese eben in mancher 
Beziehung Sache des persönlichen Urteils ist. 

Die einzelnen Stücke sind mit verschwindenden Ausnahmen 
nach Migne (MSL) zitiert, da diese Ausgabe überall leicht erhältlich 
ist, der und jener vielleicht gerne einzelne Stücke im Zusammen- 
hange liest und ausserdem nur mit ihr sich eine gleichmässige Zi- 
tationsform ermöglichen Hess; dagegen entspricht der Text durch- 
weg demjenigen der Maurinerausgabe, für welche mir der „Antwer- 
pener-Neudruck" vom Jahre 1700 ff. vorlag. Die Sammlung ist in 
erster Linie für Studenten berechnet, die aus ihr einen etwas tieferen 
Einblick in die einzelnen Phasen des Streites und die wichtigen hier 
zur Verhandlung stehenden Fragen gewinnen wollen, als dies aus 
den Vorlesungen möglich ist. Doch hoffe ich damit auch manchem 
anderen einen Dienst zu erweisen, der sich für die Grundanschau- 
ungen der klassischen Vertreter des Determinismus und Indetermi- 
nismus der altchristlichen Zeit interessiert und der doch nicht die 
nötige Zeit und Müsse hat, das umfangreiche Quellenmaterial selbst zu 
studieren. Und vielleicht ist sie auch für den Fachmann nicht ganz 
wertlos, da sie ihm manch' lästiges und zeitraubendes Suchen und 
Blättern ersparen dürfte. Auf das Bibelstellen- und Namenregister 
verwandte ich die grösstmogliche Mühe und Sorgfalt; dagegen 
glaubte ich auf ein Sachregister verzichten zu dürfen, da der Um- 
fang des zweiten Abschnitts ja nur klein ist und ein ausführliches 
Verzeichnis sich darum kaum gelohnt hätte. Und ebenso glaubte ich 
mich bei dem Verzeichnis der Literatur der Kürze befleissen und nur 
diejenigen Werke und Arbeiten anführen zu sollen, aus deren Lektüre 
noch heute etwas Nennenswertes zu lernen ist. 

Brem garten, 2. November 1905. 

I. Zur Geschichte des pelagianischen Streites. 
A. Die Anfänge des Streites im Abendland. 

1. Mercator: Liber subnotationum in uerba Juliani. Prae- 
fatio. § 2—4. MSL 48 p. 111—113. 

§ 2. Hanc ineptam et non minus inimicam rectae fidei 
quaestionem sub sanctae recordationis Anastasio Romanae eccle- 
siae summo pontifice Rufinus quidam natione Syrus Romam 5 
primus inuexit, et ut erat argutus, se quidem ab eins inuidia 
muniens et per se proferre non ausus Pelagium gente Britan- 
niun monachum tunc decepit eumque ad praedictam apprime 
imbuit atque instituit impiam uanitatem. 

§ 3. Hie mox ausus in apostolum Paulum commentarios 10 
condere . . . 

§ 4. Huic Pelagio adhaesit Caelestius, nobilis natu qui- 
dem et illius temporis auditorialis scholasticus , sed naturae 
uitio eunuchus matris utero editus. Hie a Pelagio instructus 
sensum istum impiissimum meracius imbibit, ac multos in- 15 
credibili loquacitate amentiae huius suae participes et complices 
f ecit. 

2. Augustinus: De dono perseuerantiae § 53. MSL 45 
p. 1026. 

Quid autem meorum opusculorum frequentius et delecta- 20 
bilius innotescere potuit , quam libri confessionum mearum ? 
Cum et ipsos ediderim antequam Pelagiana haeresis exstitisset, 
in eis certe dixi deo nostro et saepe dixi: Da quod iubes, et 

Brückner, Pelagianischer Streit. 1 

2 I. Zur Geschichte des pelagianischen Streites. 

iube quod uis. Quae mea uerba Pelagius Romae, cum a quo- 
dam fratre et coepiscopo meo fuissent eo praesente commemorata, 
ferre non potuit, et contradicens aliquanto commotius, pene 
cum eo qui illa commemorauerat litigauit. 

o 3. Augustinus: De peccatorum meritis et remissione III § 12. 

MSL 44 p. 193. Unde nobis hoc negotium repente emerserit, 
nescio. Nam ante paruum tempus a quibusdam transitorie col- 
loquentibus, cursim mihi aures perstrictae sunt, cum illic apud 
Carthaginem essemus, non ideo paruulos baptizari, ut remissio- 

10 nem accipiant peccatorum, sed ut sanctificentur in Christo. Qua 
nouitate permotus et quia opportunum non fuit, ut contra 
aliquid dicerem, et non tales homines erant de quorum essem 
auctoritate soUicitus, facile hoc in transactis atque abolitis habui. 
Et ecce contra ecclesiam iam studio flammante defenditur, ecce 

15 contra disputare atque scribere cogimur. 

4. Id. De peccatorum meritis et remissione III § 1 p. 185 sq. 

Uerum post paucissimos dies legi Pelagii quaedam scripta, 

uiri ut audio sancti, et non paruo prouectu Christiani, quae in 

Pauli apostoli epistolas expositiones breuissimas continerent, *) 

20 atque ibi comperi, cum ad illum uenisset locum, ubi dicit Apo- 

stolus : per unum hominem peccatum intrasse in mundum et per 

peccatum mortem atque ita in omnes homines pertransisse, quam- 

dam eorum argumentationem qui negant paruulos peccatum 

originale gestare; quam fateor in illis tam longis uoluminibus 

25 meis non refelli , quia in mentem mihi omnino non uenerat, 

quemquam posse talia cogitare uel dicere. 

*) Cf. Mercator: Commonitorium c. 2, 1 MSL 48 p. 83 sq. : 

Ausus est Pelagius ante uastationem urbis Romae in aposto- 

lum Paulum commentarios condere et his edere, de quorum 

30 amicitia praesumebat; explanare autem re putauit singula 

Apostoli uerba uel sensus. 



22 Rom. 5, 12. 

A. Die Anfänge des Streites im Abendland. 3 

5. Mercator: Commonitorium super nomine Coelestii c. 1. 
MSL 48 p. 67 — 69. Caelestius quidam, eunuchus matris utero 
editus, discipulus et auditor Pelagii ante uiginti plus minus 
anuos ex urbe Romana Carthaginem Africae totius metropolim 
ueiiit, ibique de infra scriptis capitulis apud Aurelium epis- 5 
copum memoratae urbis per libellum a quodam Paulino diacono 
sanctae memoriae Ambrosii Mediolanensis episcopi est accusa- 
tus, sicut gestonim confectio se habet . . . 

6. Augustinus: De gratia Christi et de peccato originali II 

§ 2—4. MSL 44 p. 386 sq. cf. II § 26 p. 397. Et Caelestius qui- lo 
dem in hoc exstitit errore liberior, usque adeo, ut neque in epis- 
copali iudicio apud Carthaginem damnare uoluerit eos qui di- 
cunt: Quod peccatum Adae ipsum solum laeserit, et non genus 
humanum; et quod infantes qui nascuntur in eo statu sint, in 
quo Adam fuit ante praeuaricationem. Et in urbe Roma , in 15 
libeUo suo, quem beatissimo papae Zosimo dedit, id asseuerauit 
expressius, quod paruulorum neminem obstringat originale pec- 
catum. De gestis enim ecclesiasticis Carthaginiensibus haec 
eins uerba descripsimus. 

§ 3. Äurelius episcopus dixit : Sequentia recitentur. Et 20 
recitatum est: Quod peccatum Adae ipsi soli obfuerit, et non 
generi humano. Et cum recitatum esset, Caelestius dixit: 
Dtxi de traduce peccati dubium me esse, ita tamen ut cui do- 
nanit Deus gratiam peritiae consentiam; quia diuersa ab eis 
audiui , qui utique in ecclesia catholica constituti sunt pres- 25 
byteri. Paulinus diaconus dixit: Die nobis nomina ipsorum. 
Caelestius dixit: Sanctus presbyter Rufinus Romae qui mansit 
cum sancto Pammachio. ego audiui illum dicentem, quia tradux 
peccati non sit. Paulinus diaconus dixit: Est aliquis alius? 
Caelestius dixit : Audiui et plures dicere. Paulinus diaconus 30 
dixit : Die nomina ipsorum. Caelestius dixit : Non tibi snfficit 
nnus sacerdos? Et post aliqua alio loco Äurelius episcopus 
dixit: Reliqua libelli legantur. Et recitatum est : Quod infantes 
qui nascuntur in eo statu sint, in quo fuit Adam ante trans- 

1* 

4 I. Zur Geschichte des pelagianischen Streites. 

gressionem; usque in finem libelli minoris superius inserti. 

§ 4. Äurelius episcopus dixit : Docuisti, Caelesti, aliquando, 
ut dixit diaconus Paulinus, quod infantes qui nascuntur in eo 
statu sint, in quo fuit Adam ante transgressionem. Caelestius 

5 dixit: Exponat quid dixit: Ante transgressionem. Paulinus 
diaconus dixit: Tu nega hoc te docuisse. Unum est e duobus, 
aut neget se docuisse, aut iam damnet istud. Caelestius dixit: 
Jam dixi, exponat quomodo dixit : Ante transgressionem. Pau- 
linus diaconus dixit: Nega te illa docuisse. Äurelius epis- 

10 copus dixit : Rogo , quid collegerim ego ex huius obiectione ? 
dico : Adam constitutus in paradiso, quod ante dicatur inextermi- 
nabilis factus, postea per transgressionem praecepti factus sit 
corruptibilis. Hoc dicis, frater Pauline? Paulinus diaconus 
dixit: Hoc, domine. Äurelius episcopus dixit: Status certe in- 

15 fantum ho die baptizandorum , utrum talis sit , quaKs fuit ante 
transgressionem Adae, an certe de eadem origine peccati, de 
qua nascitur, transgressionis culpam trahat ; hoc uult diaconus 
Paulinus audire. Paulinus diaconus dixit: Utrum docuit hoc 
an non neget? Caelestius dixit: Jam de traduce peccati dixi, 

20 quia intra catholicam constitutos plures audiui destruere, nec- 
non et alios astruere : licet quaestionis res sit ista, non haeresis. 
Infantes semper dixi egere baptismo, ac debere baptizari, quid 
quaerit aliud? 

7. Augustinus : De gestis Pelagii § 46. MSL 44 p. 346 sq. 

25 Nam ut de me ipso potissimum dicam, prius absentis et Romae 
constituti Pelagii nomen cum magna eins laude cognoui; postea 
coepit ad nos fama perferre, quod aduersus dei gratiam dispu- 
taret; quod licet dolerem et ab eis mihi diceretur quibus cre- 
derem, ab ipso tamen tale aliquid uel in eins aliquo libro nosse 

30 cupiebam, ut, si inciperem redarguere, negare non posset. Postea 
uero quam in Africam uenit, me absente, nostro id est Hippo- 
nensi littore exceptus est, ubi omnino, sicut comperi a nostris, 
nihil ab illo huiusmodi auditum est ; quia et citius quam puta- 
batur inde profectus est. Postmodum eins faciem Carthagine, 

A. Die Anfänge des Streites im Abendland. 5 

quantum recolo, semel uel iterum uidi, quando cura collationis, 
quam cum haereticis Donatistis habituri eramus, occupatissimus 
fui ; ille uero etiam ad transmarina properauit. Interea per ora 
eorum, qui eius discipuli ferebantur, dogmata ista feruebant: 
ita ut Caelestius ad ecclesiasticum iudicium perueniret et re- 5 
portaret dignam sua peruersitate sententiam. Salubrius sane 
aduersus eos agi putabamus, si hominum nominibus tacitis ipsi 
refutarentur et redarguerentur errores, atque ita metu potius 
ecclesiastici iudicii corrigerentur homines, quam ipso iudicio 
punirentur. Nee libris igitur aduersus mala illa disserere nee lo 
popularibus tractatibus cessabamus. 

8. Augustinus: Epistola 146. MSL 33 p. 596. Domino di- 
lectissimo et desideratissimo fratri Pelagio Augustinus in do- 
mino salutem. 

Gratias ago plurimum, quod me litteris tuis exhilarare 15 
dignatus es et certum facere de salute uestra. Retribuat tibi 
dominus bona, quibus semper sis bonus, et cum illo aeterno 
uiuas in aetemum, domine dilectissime et desideratissime frater« 
Ego autem, etsi in me non agnosco praeconia de me tua, quae 
tuae benignitatis epistola continet, beneuolo tamen animo erga 20 
exiguitatem meam ingratus esse non possum: simul admonens, 
ut potius ores pro me, quo talis a domino fiam, qualem me 
iam esse arbitraris. Et alia manu: Memor nostri, incolumis 
domino placeas, domine dilectissime et desideratissime frater. 

9. Augustinus : Epistola 156. MSL 33 p. 673 sq. Domino 25 
sancto, iure ac merito uenerabili, et per omnia colendo Au- 
gustino episcopo Hilarius. 

Sanctitatis tuae gratia, quae omnibus nota est, paruitati 
meae persuasit, ut uestris de Syracusano Hipponem remeanti- 
bus has ad laudandam mihi uenerabilitatem tuam litteras ero-30 
garem, poscens summam trinitatem, ut incolumis et uegetus 
dei nostri fauore hoc meum scriptum ad recensendum suscipias, 
domine sancte, iure ac merito uenerabilis et per omnia colende. 

Proinde rogo, ut mei memor in sanctis orationibus tuis esse 
digneris, atque imperitiam nostram informare de eo quod qui- 
dam Christiani apud Syracusas exponunt dicentes : Posse esse 
hominem sine peccato et mandata dei facile custodire, si uelit. 

Infanten! non baptizatum morte praeuentum non posse perire 
merito, quoniam sine peccato nascitur. Diuitem manentem in 
diuitüs suis regnum dei non posse ingredi, nisi omnia sua 
uendiderit; nee prodesse eidem posse, si forte ex ipsis diuitiis 
fecerit mandata. Non debere iurare omnino. Et de ecclesia, 

10 quae sit de qua scriptum est non habere rugam neque maculam, 
utrum haec sit in qua nunc congregamur, an illa quam spera- 
mus: quidam autem putant ecclesiam hanc esse quae nunc 
frequentatur populis, et sine peccato esse posse. De bis Om- 
nibus rogo, quantis ualeo precibus, sanctitatem tuam, ut iubeas 

15 nos apertius instrui, quo nouerimus quatenus sentire debeamus. 
» Dei nostri misericordia sanctitatem tuam incolumem conseruet, 
annis innumeris opto, domine sancte, iure ac merito uenera- 
bilis et per omnia colende. 

10. Augustinus : Epistola (ad Hilarium) 157 § 22 MSL 33 p. 685. 

20 Multa de bis quaestionibus in aliis nostris opusculis et ecclesia- 
sticis sermonibus diximus : quoniam fuerunt etiam apud nos qui- 
dam, qui ubicumque poterant haec sui erroris noua semina spar- 
gerent; quorum nonnuUos per ministerium nostrum fratrumque 
nostrorum misericordia domini ab illa peste sanauit. Nee tamen 

25 hie deesse aliquos arbitror, maxime apud Carthaginem : sed iam 
occulte mussitant, timentes ecclesiae fundatissimam fidem. Nam 
unus eorum nomine Caelestius in eiusdem ciuitatis ecclesia iam 
ad presbyterii honorem subrepere coeperat: sed fidelissima 
libertate fratrum propter has ipsas contra Christi gratiam dis- 

30 putationes usque ad iudicium episcopale perductus est. Tamen 
coactus est confiteri propter baptizandos paruulos, quod et 
ipsis redemptio sit necessaria. Ubi quamquam noluerit de ori- 

ginali peccato aliqiiid expressius dicere, tarnen ipso redemptionis 
nomine non parum sibi praescripsit. Unde enim redimendi 
essent, nisi a diaboli potestate, in qua esse non possent, nisi 
originalis obligatione peccati? Aut quo pretio redimuntur, nisi 
Christi sanguine, de quo apertissime scriptum est quod in re-5 
missionem eflfusus sit peccatorum? Sed quia magis conuictus 
et ab ecclesia detestatus quam correctus et pacatus abscessit, 
ueritus sum, ne forte ibi sit ipse qui uestram fidem perturbare 
conatur, ideo nominis ipsius commemorationem putaui esse 
faciendam. Sed siue ipse sit, siue alii consortes eins erroris: 10 
plures enim sunt quam sperare possumus ; et ubi non redarguun- 
tur, etiam alios ad suam sectam seducunt et sie crebrescunt, 
ut nesciam quo sint erupturi. Nos tamen malumus eos in eccle- 
siae compage sanari, quam ex illius corpore uelut insanabilia 
membra resecari, si tamen hoc permittit ipsa necessitas. Timen- 15 
dum est enim, ne pkira putrescant, dum putribus parcitur. 

B. Die Beteiligung des Morgenlandes an dem Streit und die 
Synode in Diospolis. 

11. Augustinus: Epistola (ad Hieronymum) 166 § 10. 25. 28. 
MSL 33 p. 725. 731 sqq. § 10. Doce ergo quaeso quod do- 20 
ceam, doce quod teneam, et die mihi, si animae singillatim 
singulis hodieque nascentibus fiunt, ubi in paruuKs peccent, ut 
indigeant in sacramento Christi remissione peccati, peccantes in 
Adam ex quo caro est propagata peccati: aut si non peccant, 
qua iustitia creatoris ita peccato obligantur alieno, cum exinde 25 
propagatis membris mortalibus inseruntur, ut eas, nisi per eccle- 
siam subuentum fuerit, damnatio consequatur; cum in earum 
potestate non sit, ut eis possit gratia baptismi subueniri. Tot 
igitur animarum millia, quae in mortibus paruulorum sine in- 
dulgentia christiani sacramenti de corporibus exeunt, qua aequi- 30 
täte danmantur, si nouae creatae, nuUo suo praecedente peccato. 



5 Matth. 26, 28. 

sed uoluntate creatoris singulae singulis nascentibus adhaeserunt, 
quibus eas animandis ille creauit et dedit; qui utique nouerat 
quod unaquaeque earum nulla sua culpa sine baptismo Christi 
de corpore fuerat exitura? Quoniam igitur neque de deo pos- 

sumus dicere, quod uel cogat animas fieri peccatrices uel pu- 
niat innocentes; neque negare fas nobis est, eas quae sine 
Christi sacramento de corporibus exierint, etiam paruulorum 
non nisi in damnationem trahi: obsecro te, quomodo haec 
opinio defenditur, qua creduntur animae non ex illa una 

lOprimi hominis fieri omnes, sed sicut illa una uni, ita singulis 
singulae ? 

§ 25. p. 731. Quae cum ita sint, quaerenda causa est 
atque reddenda, quare danmentur animae quae nouae creantur 
singulis quibusque nascentibus, si praeter Christi sacramentum 

15 paruuli moriantur : damnari enim eas, si sie de corpore exierint, 
et sancta scriptura et sancta est testis ecclesia. Unde illa 
de animarum nouarum creatione sententia, si hanc fidem fun- 
datissimam non oppugnat, sit et mea; si oppugnat, non sit 
et tua. 

20 § 28. p. 732 sq. Quamuis autem desiderem, rogem, uotis 

ardentibus exoptem et exspectem, ut per te mihi dominus huius 
rei auferat ignorantiam: tamen si, quod absit, minime meruero, 
patientiam mihi petam a domino deo nostro ; in quem sie cre- 
dimus, ut si aliqua nobis non aperiat etiam pulsantibus, nullo 

25 modo aduersus eum murmurare debeamus. Memini prius ipsis 
apostolis dictum : Multa habeo uobis dicere ; sed non potestis 
illa portare modo. In his, quantum ad me attinet, etiam hoc 
deputem: neque qui hoc sciam me indigner indignum, ne hoc 
ipso etiam conuincar indignior. Multa enim aüa similiter nescio, 

30 quae commemorare uel enamerare non possum; et hoc tolera- 
bilior ignorarem, nisi metuerem, ne aliqua istarum opinionum 
contra illud quod firmissima retinemus fide, incautis obreperet 
mentibus. Sed antequam sciam, quaenam earum potius eligenda 

sit, hoc me non temere sentire profiteor, eam quae uera est non 
aduersari robustissimae ac fundatissimae fidei, qua Christi ec- 
clesia nee paruulos homines recentissime natos a damnatione 
credit, nisi per gratiam nominis Christi, quam in suis sacra- 
mentis commendauit, posse liberari. 5 

12. S. Eusebii Hieronymi Commentariorum in Jeremiam 
Prophetam libri sex. Praefatio in lib. I. HI. IV. MSL 24 p. 706 sqq. 
785 sqq. 825. 

Praef. I p. 706 sqq ut nuper indoctus calunmiator 

erupit, qui commentarios meos in Epistolam Pauli ad Ephesios 10 
reprehendendos putat. Nee intelligit, nimia stertens uecordia, leges 
commentariorum, in quibus multae diuersorum ponuntur opini- 
ones, uel tacitis uel expressis auctorum nominibus, ut lectoris 
arbitrium sit, quid potissimum eligere debeat, decemere : quam- 
quam et in primo eiusdem operis libro praefatus sim , me uel 15 
propria, uel aliena dicturum : et ipsos commentarios tarn ueterum 
scriptorum esse quam nostros. Quod non uidens praecursor 
eius Grunnius olim nisus est carpere. Cui duobus respondi 
libris, ubi quae iste quasi sua profert et alio iam calumniante, 
purgata sunt: ut praeteream contra Jouinianum uolumina, in 20 
quibus dolet uirginitatem nuptiis et nuptias digamiae, digamiam 
polygamiae esse praelatam. Nee recordatur stolidissimus et Sco- 
torum pultibus praegrauatus , nos in ipso dixisse opere: Non 
damno digamos, imo nee trigamos, et si fieri potest octogamos, 
plus aliquid inferam, etiam scortatorem recipio poenitentem : 25 
quidquid aequaliter licet, aequali lance pensandum est. Legat 
eiusdem operis apologiam, quam ante annos plurimos aduersus 
magistrum eiuus gadens Roma suscepit : et timc animaduertet, 
alienis se uocibus blasphemare, et in tantum esse imperitum, ut 
ne maledicta quidem habeat propria : sed inimicorum etiam olim 30 
sepultorum contra nos utatur rabie. 

Praef. III p. 785 sqq. Lemaeum anguem fabulae ferunt 
multis ex medio capite puUuUasse serpentibus : et Scyllam Siculi 
monstrum freti, facie quidem uirginali, sed succinctam canibus. 

miserorum lacerare naufragia: iuncto in eodem littore Sirenarum 
mortifero carmine, quae ut uitaret Ulysses Homericus, clausisse 
aures dicitur, et malum inexsuperabile prudenti uitasse consilio. 
Hoc ego cum facere cuperem et haereticorum rabiem declinare 
5 et iuxta Ismeniam milii canens et meis illudque propheticum 
reuoluerem : Cum consisteret aduersum me peccator, obmutui et 
silui de bonis, non est passus diabolus me optata quiete con- 
tentum, scripturarum sanctarum explanationi insistere, et ho- 
minibus linguae meae Hebraeorum Graecorumque eruditionem 

10 tradere ; sed id agit diebus et noctibus et aperte et per insi- 
dias ueris falsa miscendo, imo uniuersa mendacia subdolo melle 
circumlinens, ut qui audit uerborum dulcedinem, uenena pectoris 
non formidet: pacem poUicetur, ut grauiora bella exerceat ; 
ridet, ut mordeat; manum oflfert, ut ex improuiso simplicem 

15 interficiat Abner. Nimirum hoc illud est quod Apostolus loque- 
batur : Non enim eins ignoramus astutias. Hie tacet, alibi cri- 
minatur: mittit in Universum orbem epistolas biblinas prius 
auriferas, nunc maledicas, et patientiam nostram de Christi 
humilitate uenientem, malae conscientiae signum interpretatur. 

20 Ipseque mutus latrat per Albinum canem , grandem et corpu- 
lentum et qui calcibus magis possit saeuire quam dentibus. 
Habet enim progeniem Scoticae gentis, de Britannorum uicinia : 
qui iuxta fabulas poetarum instar cerberi spirituali percutiendus 
est claua, ut aeterno cum suo magistro Plutone silentio con- 

25 ticescat. Uerum hoc alias. Nunc in Jeremiam tertium aggre- 
diar librum, in quo conabor, frater Eusebi, latissimos explana- 
tionis campos angusta commentariorum semita coarctare. 

Praef. IV. p. 825 sq Multis et de toto huc orbe 

confluentium turbis, et sanctorum fratrum monasteriique curis 

30 occupatus, commentarios in Jeremiam per interualla dictabam: 
ut quod deerat otio, superesset industriae : cum subito haeresis 
Pythagorae et Zenonis, Aizoc^eiocQ et (iva(xapT7]atag, id est im- 
possibüitatis et impeccantiae, quae olim in Origene et dudum 



6 Ps. 39, 2. 3. 14 2. Sam. 3, 27. 16 2. Kor. 2, 11. 



Digitized by VjOOQ IC 



B. Die Beteiligung des Morgenlandes an dem Streit etc. H 

in discipulis eins Grunnio Euagrioque Pontico et Jouiniano 
iugulata est, coepit reuiuiscere et non solum in occidentis, sed 
et in orientis partibus sibilare et in quibusdam insulis prae- 
cipueque Siciliae et Rhodi maculare plerosque et crescere per 
dies singulos, dum secreto docent et publice negant. Cui re- 5 
spondere diu tacens et dolorem silentio deuorans, crebra fratrum 
expostulatione compulsus sum: nee tamen hucusque prorupi, 
ut auetorum nomina ponerem, malens eos corrigi quam infamari 
Neque enim hominum, sed erroris inimicus sum: qui mihi ut 
uicem talionis et genuinum sui doloris illiderent, ueteres magi- lO 
strorum suorum calumnias concinnantes, in tantum elingues et 
miseri demonstrati sunt, ut ne maledicere quidem suis uerbis 
potuerint. Quorum tunc temporis, editis aduersus eos libris, 
naeniae confutatae sunt, quos qui legere uoluerint, liquido perui- 
debunt, canes eos iuxta Isaiam esse mutos, qui latrare nesciant ; 15 
habentes quidem uoluntatem et rabiem mentiendi, sed artem 
fingendi et latrandi non habentes 

13. Paulus Orosius: Liber apologeticus. § 3 sqq. CSEL 5 
p. 606 sqq. § 3. Ne, quaeso, beatissimi sacerdotes, quisquam 
me arbitretur sub praetextu speciei Goliath Dauid nomine glo- 20 
riari : uos me participem certaminis uestri esse uoluistis , ut 
auxiliator non auctor accederem. latebam siquidem in Beth- 
leem, ignotus aduena pauper — quid miser ego sie loquor, iterum 
forsitan iaetantiae notandus ? quoniam quidem et ipse Dauid et 
talis et inde processit — latebam ergo in Bethleem, traditus a 25 
patre Augustino, ut timorem domini discerem sedens ad pedes 
Hieronymi. Inde Hierusalem uobis accersientibus uocatus adueni ; 
dehinc in conuentum uestrum una uobiscum Johanne episcopo 
praecipiente conscendi. Ilico a pusillitate mea postulastis uni- 
uersi, ut si quid super hac haeresi, quam Pelagius et Caelestius 30 
seminarunt, in Africa gestum esse cognoscerem, fideliter ac 
simpliciter iudicarem. Exposui coronae uestrae breuiter ut potui. 

Caelestium iam ad honorem presbyterii subrepentem apud Car- 
thaginem plurimis episcopis iudicantibus proditum auditum con- 
uictum confessum detestatumque ab ecclesia ex Africa pro- 
fugisse; contra librum uero Pelagii beatum Augustinum disci- 
5 pulis ipsius Pelagii prodentibus ac petentibus plenissime respon- 
dere, extare etiam in manibns meis epistulam supra memorati 
episcopi, quam nuper ad Siciliam ordinasset, in qua multas 
quaestiones haereticorum retudit: quam etiam ibidem, ut legerem, 
praecepistis et legi. Ad haec Johannes episcopus, ut Pelagius 

10 coram intromitteretur, expetiit. Cui et propter patemitatis ipsius 
reuerentiam et propter actionis utilitatem, dum praesentem ab 
episcopo rectius crederetis confutandum, intromittendi coniuentia 
praestita est. 

§ 4. Intromissum Pelagium unanimiter omnes interrogastis, 

15 an haec, quibus Augustinus episcopus respondisset, se docuisse 
cognosceret. Ilico ille respondit: et quis mihi est Augustinus? 
cumque uniuersi acclamarent, blasphemantem in episcopum, ex 
cuius ore dominus uniuersae Africae unitatis indulserit sani- 
tatem, non solum a conuentu illo uerum ab omni ecclesia pel- 

20 lendum, episcopus Johannes ilico eum, hominem uidelicet laicum 
in consessu presbyterorum, reum haereseos manifestae in medio 
catholicorum sedere praecepit et deinde ait: Augustinus ego 
sum, ut scilicet persona quasi praesentis assumpta liberius ex 
auctoritate eins qui laedebatur ignosceret et dolentium animos 

25 temperaret. Cui mox a nobis dictum est : si Augustini perso- 
nam sumis, Augustini sequere sententiam. Tunc idem epis- 
copus nobis Omnibus ait: haec quae leguntur in alios dicta 
sunt, dicta autem de Pelagio suggerendum putatis : si in ipsum 
ergo Pelagium quid dicatis, expromite. Ego autem uobis an- 

iJOnuentibus dixi: Pelagius mihi dixit docere se, hominem posse 
esse sine peccato et mandata Dei facile custodire, si velit. 
Respondet Pelagius audientibus uobis: hoc et dixisse me et 
dicere negare non possum. Ego ilico prosecutus sum: hoc in 
Caelestio Africana synodus detestata est ; hoc Augustinus scrip- 

35 tis suis , sicut audistis , exhorruit ; hoc in ipsius nunc Pelagii 

scriptis sua responsione condemnat ; hoc et beatus Hieronymus, 
cuius eloquium uniuersus occidens sicut ros in uellus expectat — 
multi enim iam haeretici cum dogmatibus suis ipso oppugnante 
supplosi sunt — in epistola sua, quam nuper ad Ctesiphontem 
edidit, condenmauit , similiter et in libro quem nunc scribit, 5 
collata in modum dialogi altercatione confutat. Hoc est enim 
lubricum in ancistro draconem teuere, ne possit eflfugere. 

§ 5. Porro autem episcopus Johannes nihil horum audiens 
a nobis exigere conabatur, ut accusatores nos ipso iudice fate- 
remur. Responsum saepissime est ab uniuersis : nos accusatores lo 
huius non sumus, sed quid fratres tui, patres nostri, senserint 
et decreuerint super hac haeresi, quam nunc laicus uulgo prae- 
dicat, intimamus, ne ecclesiam, tuam praesertim ad cuius 
sinum conuolauimus, te ignorante conturbet. At ille cum saepe 
nos docendi simulatione in aliquam professionis speciem temp- 15 
taret inducere, dicens, quia ad Abraham dictum esset a domino : 
ambula coram me et esto sine macula, et Zachariam atque 
Elisabeth pronuntiatos esse iustos ambos ante dominum , in- 
cedentes in omnibus iustificationibus domini sine querela; — 
quod quidem ab Origene dictum ab eo proferri compluribus 20 
nobis notum erat — cui responsum per me est: nos filii ec- 
clesiae catholicae sumus ; non exigas a nobis, pater, ut doctores 
super doctores esse audeamus aut iudices super iudices. Patres, 
quos uniuersa per orbem ecclesia probat, quorum communioni 
uos adhaerere gaudetis, damnabilia haec esse dogmata decreue- 25 
runt; illis probantibus nos oboedire dignum est. Cur inter- 
rogas filios quid sentiant, cum patres audias quid decemant? 

§ 6. Ad quod ille diu disputans et nostris propter impe- 
ritiam ignoti nobis interpretis — quem saepissime uiri primarii 
et religiosi Passerio et Auitus presbyteri et Donmus exduce so 
uel praue interpretantem uel plura subprimentem uel alia ex 
aliis suggerentem confutauerunt — nostris, ut dixi actionibus 
uel interpolatis plemmque uel tacitis, episcopus Johannes ait: 

si sine adiutorio dei hoc hominem posse diceret, pessimum et 
damnabile erat; nunc autem cum adiciat, posse hominem esse 
sine peccato non sine adiutorio dei, uos quid dicitis? an forte 
uos dei adiutorium denegatis? Cui respondi ego: testibus et 

5 testificantibus etiam nunc uobis et supra memoratis uiris ana- 
thema ei, qui negat adiutorium dei. Ego certe non nego, prae- 
cipue cum e contrario in haereticos confutarim. Dein cxmi 
intellecto iudice et interprete prodito, clamaremus, Latinum esse 
haereticum, nos Latinos, haeresim Latinis magis partibus notam 

10 Latinis iudicibus disserendam, ac se paene impudenter ad iudi- 
candum — cum quidem nos accusatores non essemus — et 
unus et suspectus ingereret, dici a pluribus necessarium fuit: 
non potest quisquam idem et haereticus esse et aduocatus et 
iudex. Multisque aliis actitatis Johannes episcopus nouissi- 

15 mam sententiam protulit , confirmans tandem postulationem 
intentionemque nostram, ut ad beatum Innocentium, papam 
Romanum, fratres et epistulae mitterentur, uniuersis quod ille 
decemeret secuturis, sed ut haereticus Pelagius imposito sibi 
eatenus silentio conticesceret et ut nostri ab insultatione con- 

20 uicti Johannis confessique cessarent. Uniuersi in hanc sententiam 
consensimus; gratiarum actione celebrata, pace facta et con- 
summata ad pacis testimonium oratione discessimus. 

14. Akten der Synode von Diospolis. Augustinus: De 
Gestis Pelagii § 2 sqq. MSL 44, p. 320 sqq. cf. Epist. August. 
25 186 § 32. MSL 33, p. 320 sq. 

Aus Contra Julianum I 19 MSL 44 p. 652 erfahren wir 
die Namen der in D. versammelten Bischöfe : Habemus alios 
orientales episcopos quatuordecim, Eulogium, Johannem, Am- 
monianum, Porphyrium, Eutonium, Porphyrium, Fidum, Zoni- 
30 num, Zoboennum, Nymphidium, Chromatium, Jouinum, Eleu- 
therium, Clematium. 

§ 2 p. 320 sq. Denique in his quae de libello, quem de- 
derunt sancti fratres et coepiscopi nostri Heros et Lazarus, qui 
propter gravem — sicut postea probabilius comperimus — unius 

eonim aegritudinem praesentes esse minime potuerunt, recitata 
sunt objecta Pelagio, illud est primum, quod in libro suo quo- 
dam scribit: Non posse esse sine peccato, nisi qui legis scien- 
tiam babuerit. Quo recitato synodus dixit: Tu hoc edidisti 
Pelagi? At ille respondit: Ego quidem dixi, sed non sicut 5 
illi intelligunt; non dixi, non posse pecare qui scientiam legis 
habuerit; sed adiuuari per legis scientiam ad non peccandum, 
sicut scriptum est: Legem in adiutorium dedit illis. Hoc 
audito synodus dixit: Non sunt aliena ab ecclesia, quae dicta 
sunt a Pelagio. lO 

§ 5 p. 322. Adiecit enim episcopalis synodus etait: Legatur 
et aliud capitulum. Et lectum est in eodem libro suo posuisse 
Pelagium: Omnes uoluntate propria regi. Quo lecto Pelagius 
respondit: Et hoc dixi propter liberum arbitrium, cui Dens 
adiutor est eligenti bona : homo uero peccans ipse in culpa est 15 
quasi liberi arbitrii. Quo audito episcopi dixerunt : Neque hoc 
alienum est ab ecclesiastica doctrina. 

§ 9 sq. p. 324 sq. Item recitatum est quod in libro suo Pe- 
lagius posuit: In die iudicii iniquis et peccatoribus non esse 
parcendum, sed aetemis eos ignibus exurendos. Sed cum re-20 
spondisset Pelagius: hoc secundum euangelium se dixisse, ubi 
dicitur de peccatoribus : Illi ibunt in supplicium aetemum, iusti 
autem in uitam aetemam ... § 10. Quod autem addidit Pe- 
lagius: Et si quis aliter credit, Origenista est . . . Hoc ergo 
synodus dixit: alienum non esse ab Ecclesia. 25 

§ 12 p. 326. Obiectum est et illud Pelagio, tamquam in suo 
libro scripserit : Malum nee in cogitationem uenire. Respondit 
autem: Hoc non ita posuimus; sed diximus, debere studere 
Christianum, ne male cogitet. Quod sicut decuit episcopi ap- 
probarunt. 30 

§ 13 p. 327. Cum ergo et hanc Pelagii responsionem iudices 
approbassent, recitatum est aliud, quod in suo libello scripsit: 
regnum coelorum etiam in ueteri testamento promissum. Ad 



8 Jes. 8, 20 (LXX). 22 Matth. 25, 46. 



Digitized by VjOOQ IC 



16 I. Zur Geschichte des pelagianischen Streites. 

quod Pelagius: Hoc et per scripturas probari possibile est; 
haeretici autem in iniuriam ueteris testamenti hoc negant. 
Ego uero scripturarum auctoritatem secutus dixi, quoniam in 
propheta Daniele scriptum est: Et accipient sancti regnum* 

oaltissimi. Qua eins accepta responsione, synodus dixit: Neque 
hoc alienum est a fide ecclesiastica. 

§ 16 p. 329 sq. Post haec objectum est, quod Pelagius 
in eodem libro scripserit suo : Posse hominem si uelit esse sine 
peccato, et quod scribens ad uiduam adulatorie dixerit: Inueniat 

10 apud te pietas, quae nusquam inuenit, locum ; inueniat ubique 
peregrina in te sedem iustitia; ueritas quam iam nemo cogno- 
scit, domestica tibi et amica fiat: et lex dei, quae ab omnibus 
prope hominibus conteranitur, a te sola honoretur. Et iterum 
ad ipsara: te felicem et beatam, si iustitia, quae in coelo 

15 tantum esse credenda est , apud te solam inueniatur in terris ! 
Et in alio ad ipsam libro post orationem domini et saluatoris 
nostri, docens quemadmodum debeant sancti orare, ait : Ille ad 
deum digne eleuat manus , ille orationem bona conscientia 
eflfundit, qui potest dicere: Tu nosti, domine, quam sanctae et 

2oinnocentes et mundae sunt ab omni molestia et iniquitate et 
rapina, quas ad te extendo manus; quemadmodum iusta et 
munda labia, et ab omni mendacio libera, quibus oflfero de- 
precationem, ut mihi miserearis. Ad hoc autem Pelagius re- 
spondens ait: Posse quidem hominem sine peccato esse et dei 

25mandata custodire, si uelit, diximus; hanc enim possibilitatem 
deus illi dedit. Non autem diximus, quod inueniatur aliquis, 
ab infantia usque ad senectum, qui numquam peccauerit: sed 
quoniam a peccatis conuersus, proprio labore et dei gratia 
possit esse sine peccato; nee per hoc tamen in posterum in- 

80 conuersibilis. Reliqua uero quae subiecerunt neque in libris 
nostris sunt, neque talia umquam diximus. His auditis synodus 
dixit: Quoniam negas te talia scripsisse , anathematizas illos 
qui sie tenent? Pelagius respondit: Anathematizo quasi stultos 



4 Dan. 7. 18. 

non quasi haereticos; siquidem non est dogma. Deinde iudi- 
cauenint episcopi dicentes: Nunc quoniam propria voce ana- 
thematizauit Pelagius incertum stultiloquium , recte respondens 
hominem cum adiutorio dei et gratia posse esse sine peccato, 
respondeat et ad alia capitula. 5 

§ 23 p. 333 sq. Haec enim sequuntur obiecta Pelagio, quae 
in doctrina Caelestii discipuli eins referuntur inuenta: Adam 
mortalem factum, qui siue peccaret siue non peccaret, moriturus 
esset. Quoniam peccatum Adae ipsum solum laeserit et non 
genus humanum '). Quoniam lex sie mittit ad regnum quem- lo 
admodum euangeiium. Quoniam ante aduentum Christi fue- 
runt homines sine peccato. Quoniam infantes nuper nati in 
illo statu sunt, in quo fuit Adam ante praeuaricationem *) 
Quoniam neque per mortem uel praeuaricationem Adae omne 
genus hominum moriatur, neque per resurrectionem Christi omne 15 
genus hominum resurgat. Deinde obiecta sunt et alia quaedam 
capitula, commemoratione mei nominis interposita, quae mihi 
de Sicilia missa fuerant . . Ista sunt autem : Posse hominem sine 
peccato, si uelit, esse. Infantes etsi non baptizentur, habere 
uitam aetemam. Diuites baptizatos , nisi omnibus renuntient, 20 
si quid boni uisi fuerint facere, non reputari illis, neque regnum 
dei posse eos habere. 

§ 24 p. 334. Ad haec sibi obiecta, sicut gesta testantur, 
Pelagius ita respondit : De posse quidem hominem sine peccato 
esse , dictum est superius ; de eo autem quod fuerint ante ad- 25 
uentum domini homines sine peccato, dicimus et nos, quoniam 
ante aduqntum Christi uixerunt quidam sancte et iuste, secun- 
dum scripturarum sanctarum traditionem. Reliqua uero et 
secundum ipsorum testimonium a me dicta non sunt, pro qui- 
bus ego satisfacere non debeo ; sed tamen ad satisfactionem 30 



1) Ep. 186. § 22 fehlt 1. 9 Quoniam. — 1. 12 peccato 1. 18 Posse — 
1. 19 esse. 2) Hier schliesst unmittelbar an p. 18 1. 26 Gratiam — 28 dari. 
p. 19 1. 21 sq. Filios — eifecti. 1. 25 Non — 1. 28 arbitrio. p. 20 1. 3 
Quoniam — 1. 6 misericordia. Immer unmittelbar aneinandergereiht und 
jeweils nur durch ,et* verbunden. 

S r u ckne r, Pelagianischer Streit. 2 

sanctae synodi anathematizo illos qui sie tenent aut aliquando 
tenuenmt ^). Post hanc eins responsionem synodus dixit : Ad 
haec praedicta capitula sufficienter et recte satisfecit praesens 
Pelagius, anathematizans ea quae non erant eius. 
§ 27 sq. p. 336. Obiectum est Pelagio, quod diceret: ec- 

elesiam hie esse sine macula et ruga. Sed ad hoc obiectum 
uigilanti eircnmspectione respondit, quam sine dubio eatholici 
iudices approbauerunt: Dictum est, inquit, a nobis, sed ita quo- 
niam lauacro ab omni macula et ruga purgatur ecclesia, quam 

10 uelit ita dominus permanere. Ad quod synodus dixit : Hoc 
et nobis placet. 

§ 29 p. 337. Deinde obiecta sunt de Kbro Caelestii, quid 
in unoquoque capitulo contineat, magis secundum sensum, quam 
secundum uerba, quae quidem ille latius exsequitur; sed tunc 

15 subiicere omnia, qui libellum aduersus Pelagium dederunt, se 
non potuisse dixerunt. Ergo in primo capitulo libri Caelestii 
hoc scriptum esse posuerunt: Quoniam plus facimus, quam in 
lege et euangelio iussum est. Ad quod Pelagius respondit: 
Hoc quasi nostrum posuerunt ; dictum est uero a nobis secun- 

20 dum apostolum de uirginitate , de qua Paulus dicit : Prae- 
ceptum domini non habeo. Synodus dixit: Hoc et ecclesia 
recipit. 

§ 30 p. 337 sq. Hinc iam obiiciimtur Pelagio alia Caelestii 
capitula capitalia et sine dubitatione damnanda, quae nisi ana- 

25 thematizasset, cum his sine dubio damnaretur. In tertio capitulo 
scripsisse Caelestium: Gratiam dei et adiutorium non ad singulos 
actus dari, sed in libero arbitrio esse, uel in lege ac doctrina. 
Et iterum: Dei gratiam secundum merita nostra dari, quia si 
peccatoribus illam det, uidetur esse iniquus; et his uerbis in- 

30tulisse: Propterea et ipsa gratia in mea uoluntat« posita est, 
siue dignus fuerim, siue indignus. Si enim per gratiam omnia 
facimus, quando uincimur a peccato, non nos uincimur, sed dei 

1) Dieser Satz fehlt in dem Bericht des Pelagius über die Synode; 
cf. de gestis PeL § 57 p. 353. 
20 1. Kor. 7, 25. 

gratia, quae uoluit nos adiuuare omni modo et non potnit. Et 
iterum ait: Si gratia dei est, quando uincimus peccata, ergo 
ipse est in culpa, quando a peccato uincimur, quia omnino 
custodire nos aut non potuit aut non uoluit. Ad ista Pelagius 
respondit : Haec utrum Caelestii sint , ipsi uiderint qui dicunt 5 
ea Caelestii esse ; ego uero numquam sie tenui, sed anathema- 
tizo qui sie tenet. Synodus dixit: Reeipit te sancta synodus, 
ita uerba reproba condemnantem. 

§ 32 p. 339. Sed quod ista sequitur, me rursus sollicitat. 
Cum enim de quinto capitulo libri Caelestii huic fuisset ob- lo 
iectum, quod affirment : unumquemque hominem omnes uirtutes 
posse habere et gratias , et auferant diuersitatem gratiarum, 
quam apostolus docet. Pelagius respondit : Dictum est a nobis, 
sed maligne et imperite reprehenderunt. Non enim auferimus 
gratiarum diuersitatem , sed dicimus donare deum ei qui fuerit 15 
dignus accipere, omnes gratias, sicut Paulo apostolo donauit. 
Ad hoc synodus dixit: Consequenter et ecclesiastico sensu et 
ipse sensisti de dono gratiarum, quae in sancto apostolo con- 
tinentur. 

§ 42 p. 345. Nam in sexto capitulo Caelestii libri posi- 20 
tum obiectum est : Filios dei non posse uocari, nisi omni modo ^) 
absque peccato fuerint eflfecti. In septimo capitulo : Obliuionem 
et ignorantiam non subiacere peccato , quoniam non secundum 
uoluntatem eueniunt, sed secundum necessitatem. In decimo 
capitulo : Non esse liberum arbitrium , si dei indigeat auxilio, 25 
quoniam in propria uoluntate habet unusquisque aut facere 
aliquid aut non facere. In duo decimo capitulo: Victoriam 
nostram non ex dei esse adiutorio, sed ex libero arbitrio ; quod 
inferre dictus est his uerbis : Nostra est uictoria , quoniam 
propria uoluntate arma suscepimus ; sicut e contrario nostrum 30 
est quando uincimur, quoniam armari propria uoluntate con- 
tempsimus. Et de apostolo Petro posuit testimonium: diuinae 
nos consortes esse naturae. Et syllogismum facere dicitur: 



1) Ep. 186. § 32 omnino. 32 2. Petr. 1, 4. 

2* 

Quoniam si anima non potest esse sine peccato, ergo et deus 
subiacet peccato, cuius pars, hoc est anima, peccato obnoxia 
est. In tertio decimo capitulo dicit: Quoniam poenitentibus 
uenia non datur secundum gratiam et misericordiam dei, sed 

secimdum merita et laborem eorum, qui per poenitentiam digni 
fuerint misericordia. 

§ 43 sq. p. 345 sq. His recitatis synodus dixit : Quid ad 
haec quae lecta sunt capitula dicit praesens Pelagius monachus ? 
Hoc enim reprobat sancta synodus et sancta dei catholica 

10 ecclesia. Pelagius respondit : Iterum dico, quia haec et secun- 
dum ipsorum testimonium non sunt mea; pro quibus, ut dixi, 
satisfactionem non debeo. Quae uero mea esse confessus sum, 
haec recta esse affirmo ; quae autem dixi non esse mea, secun 
dum iudicium sanctae ecclesiae reprobo, anathema dicens omni 

15 contrauenienti et contradicenti sanctae catholicae ecclesiae doc- 
trinis ^). Ego enim in unius substantiae trinitatem credo et 
onmia secundum doctrinam sanctae catholicae ecclesiae ; si quis 
uero aliena ab hoc sapit, anathema sit. 

§ 44 p. 346. Synodus dixit: Nunc quoniam satisf actum 

20 est nobis prosecutionibus praesentis Pelagii monachi , qui qui- 
dem piis doctrinis consentit, contraria uero ecclesiae fidei re- 
probat et anathematizat , communionis ecclesiasticae eum esse 
et catholicae confitemur. 

15. Augustinus : De gestis Pelagii § 41 MSL 44 p. 344. 
25 Augustins Schlussurteil zu § 32 uid. p. 19 : 

Cur ergo, ait aliquis hoc iudices approbauerunt ? Fateor, 
ideo iam ipse ambigo; sed nimirum aut breue dictum eorum 
audientiam et intentionem facile subterfugit, aut aliquo modo 
id recte posse accipi existimantes, cuius de hac re confessiones 
3oliquidas sibi habere uidebantur, pene de uno uerbo, nihil ei 
controuersiae mouendum putarunt. Quod et nobis forsitan con- 

1) Hier fügt Pelagius in seinem Bericht noch den Satz bei: simi- 
liter et his qui falsa fingentes nobis calumniam commouerunt : de gestis 
Pel. § 58 p. 353. 

tigisset, si cum eis in illo iudicio sedissemus. Si enim pro eo 
quod positum est: dignus, positum esset: praedestinatus uel ali- 
quid huiusmodi, nihil certe scrupuli tangeret atque angeret 
animum. Et tarnen si dicatur, eum qui per electionem gratiae 
iustificatur, nullis quidem praecedentibus meritis bonis, sed5 
destinatione dignum uocari, sicut electus uocatur, utrum uel 
certe, uel minima offensione intelligentiae dici possit, difficile, 
iudicatur. Nam, quantum ad me attinet, ab hoc uerbo facile 
transirem, nisi me liber ille, cui respondi, ubi omnino nullam 
dicit dei gratiam , nisi naturam nostram cum libero arbitrio, lO 
gratiam creaturam, de ipsius Pelagii sensu soUicitum redderet, 
ne forte hoc uerbum non de negligentia locutionis, sed de dili- 
gentia dogmatis curarit inserere .... 

16. Augustinus: Epistola 179 § 1. 2. 7. MSL 33 p. 774. 776. 

Domino beatissimo, ac merito uenerabili fratri et coepiscopo 15 
Joanni Augustinus in domino salutem. 

§ 1. Quod tuae sanctitatis scripta non merui, nihil audeo 
succensere; melius enim perlatorem credo defuisse, quam me 
suspicor a tua ueneratione contemptum, domine beatissime et 
merito uenerabilis frater. Nunc uero quoniam seruum dei 20 
Lucam, per quem ista direxi, cito comperi esse rediturum, agam 
domino et tuae benignitati uberes gratias, si me litteris fueris 
uisitare dignatus. Pelagium uero fratrem nostrum, filium tuum, 
quem audio quod multum diligis, hanc illo suggero exhibeas 
dilectionem, ut homines qui eum nouerunt et diligenter audie- 25 
runt, non ab eo tuam sanctitatem existiment falli. 

§ 2. Nam quidam ex discipulis eins adolescentes honestis- 
sime nati et institutis liberalibus eruditi, spem quam habebant 
in saeculo, eins exhortatione dimiserunt et se ad dei seruitium 
contulerunt. In quibus tamen cum apparuissent quaedam sanae 30 
doctrinae aduersantia, quae saluatoris euangelio continetur et 
apostolicis sermonibus declaratur, id est, cum inuenirentur contra 
dei gratiam disputare, propter quam Christiani sumus, et in 
qua spiritu ex fide spem iustitiae exspectamus, et admonitioni- 

bus nostris inciperent emendari, dedenint mihi librum, quem 
eiusdem Pelagii esse dixerunt, rogantes, ut ei potius responde- 
rem ; quod posteaquam uidi me facere debere, ut eo modo error 
ipse nefarius de cordibus eorum perfectius auferretur, legi atque 
5 respondi. 

§ 7. Peto etiam nobis transmittere, quibus perhibetur esse 
purgatus, ecclesiastica gesta digneris. Quod ex multorum epi- 
scoporum desiderio peto, quos mecum de hac re fama incerta 
perturbat ; sed ideo solus hoc scripsi, quia occasionem perlatoris 

10 festinantis a nobis , quem cito ad nos audiui posse remeare, 
praetermittere nolui. Pro quibus gestis iam nobis misit non 
quidem ullam partem gestorum, sed quamdam a se conscriptam 
uelut defensionem suam, qua se dixit obiectis respondisse Gal- 
lorum. In qua, ut alia omittam, cum ad illud responderet, 

15 quod ei obiectum est , eum dixisse posse hominem esse sine 
peccato et mandata dei custodire si uelit : Diximus, inquit, hanc 
enim illi deus possibilitatem dedit. Non diximus, quoniam 
inueniatur quis ab infantia usque ad senectam, qui numquam 
peccauerit; sed quoniam a peccatis conuersus labore proprio 

20 et gratia dei adiutus potest absque peccato esse , nee propter 
hoc in posterum erit inconuertibilis. 

17. Augustinus: De gestis Pelagii § 1 sq. MSL 44 p. 319 sq. 

§ 1. Posteaquam in manus nostras, sancte Papa Aureli, 

ecclesiastica gesta uenerunt, ubi Pelagius ab episcopis quattuor- 

25 decim prouinciae Palaestinae catholicus est pronuntiatus, cunctatio 
mea terminum accepit, qua disserere aliquid plenius atque fiden- 
tius de ipsa eins defensione dubitabam. Hanc enim iam in 
quadam chartula, quam mihi ipse miserat, legeram. Sed quia 
eins cum illa nullas a se datas litteras sumpseram, uerebar, ne 

30 aliquid aliter in meis uerbis inueniretur, quam legeretur epi- 
scopalibus gestis ; atque ita forsitan negante Pelagio, quod ipse 
mihi illam chartulam miserit, quoniam facile conuinci uno teste 
non posset, ego potius ab iis qui ei neganti fauerent, aut sup- 
positae falsitatis, aut ut mitius dicam, temerariae credulitatis 

arguerer. Nunc ergo cum ea pertracto quae gesta testantur, 
iam quantum mihi uidetur, utrum pro se ille sie egerit, dubi- 
tatione sublata, profecto et de ipsius defensione et de hoc opere 
nostro sanctitas tua atque omnis qui legerit, facilius et certius 
iudicabit. 5 

§ 2. Primum itaque domino deo, rectori custodique meo 
ineffabiles ago gratias, quod me de sanctis fratribus et coepis- 
copis nostris, qui in ea causa iudices sederunt, opinio non fe- 
fellit. Responsiones enim eius non immerito approbauerunt, 
non curantes, quomodo ea quae obiiciebantur in opusculis suis lo 
posuerit, sed quid de his in praesenti examinatione responderit. 
Alia est enim causa fidei non sanae, alia locutionis incautae. 
Denique in his .... uide p. 14 1. 32. 

C. Die afrikanische Gegenaktion und ihr Erfolg. 

18. Augustinus : Epistola 175. § 1. 2. 6. MSL 33 p. 759 sqq. lo 
Domino beatissimo et honorandissimo, sancto fratri Inno- 
centio Aurelius, Numidius, Rusticianus . . . [folgen 66 weitere 
Namen der auf dem Konzil versammelten afrikanischen Bischöfe] 
. . . qui in concilio ecclesiae Carthaginensis adfuimus. 

§ 1 p. 759 sq. Cum ex more ad Carthaginensem ecclesiam 20 
solemniter uenissemus, atque ex diuersis causis congregata ex 
nobis synodus haberetur, compresbyter noster Orosius nobis 
litteras sanctorum fratrum et consacerdotum nostrorum dedit 
Herotis et Lazari, quarum formam his constituimus esse sub- 
dendam. His ergo lectis , Pelagium et Caelestium auctores 25 
argui nefarii prorsus et ab omnibus anathemandi erroris ad- 
uertimus. Unde factum est, ut recensendum peteremus, quid 
ante ferme quinquennium super Caelestii nomine hie apud Car- 
thaginem fuerit agitatum. Quo recitato, sicut ex subditis ad- 
uertere poterit sanctitas tua, quamuis et iudicatio manifesta con- 30 
staret, qua illo tempore episcopali iudicio excisum hoc tantum 
uulnus ab ecclesia uideretur; nihilominus tamen id communi 
deliberatione censuimus, huiusmodi persuasionis auctores, quam- 

uis et ad presbyterium idem Caelestius postea peruenisse dica- 
tur, nisi haec apertissime anathemauerint, ipsos anathemari 
oportere, ut si ipsorum non potuerit, saltem eorum qui ab eis 
decepti sunt uel decipi possunt, cognita sententia quae in eos 

lata est, sanitas procuretur. 

§ 2 p. 760. Hoc itaque gestum, domine frater, sanctae 
charitati tuae intimandum duximus, ut statutis nostrae medio- 
critatis etiam apostolicae sedis adhibeatur auctoritas pro tuenda 
Salute multorum, et quorumdam peruersitate etiam corrigenda. 

10 Id enim agunt isti danmabilibus disputationibus suis , ut non 
defendendo, sed potius in superbiam sacrüegam extoUendo 
liberum arbitrium, nuUum relinquant locum gratiae dei, qua 
christiani sumus, qua et ipsum nostrae uoluntatis arbitrium 
uere fit liberum, dum a camalium concupiscentiarum domi- 

15 natione liberatur .... 

§ 6 p. 761. Paruulos etiam propter salutem quae per sal- 
uatorem Christum datur, baptizandos negant, ac sie eos morti- 
fera ista doctrina in aetemum necant, promittentes, etiamsi non 
baptizentur, habituros uitam aetemam, nee pertinere ad eos de 

20 quibus dominus ait : Uenit enim filius hominis quaerere et 
saluare quod perierat . . . 

19. Augustinus: Epistola 176 § 4 sq. MSL 33 p. 764. 

Domino beatissimo meritoque uenerabili et in Christo hono- 

rando Papae Innocentio Süuanus, Ualentinus, Aurelius, Donatus, 

25 Restitutus , Lucianus , Alypius , Augustinus [folgen weitere 

53 Namen von Bischöfen] ... ex concilio Mileuitano, in do- 

mino salutem. 

§ 4. Huius autem pemiciosissimi erroris auctores esse 

perhibentur Pelagius et Caelestius, quos quidem in ecclesia 

30 sanari malumus, quam desperata salute ab ecclesia resecari, si 

necessitas nulla compellat. Quorum unus, id est Caelestius, etiam 

ad presbyterium in Asia dicitur peruenisse ; de quo ante paucos 



20 Luc, 19. 10. 

annos quid gestum fuerit sanctitas tua de Carthaginensi ecclesia 
melius instruitur. Pelagius uero, sicut a quibusdam fratribus 
nostris missae loquuntur epistolae, Hierosolymis constitutus non- 
nuUos fallere asseritur ; uerumtamen multo plures, qui eius sensus 
diligentius indagare potuerunt, aduersus eum pro gratia Christi 5 
et catholicae fidei ueritate confligunt; sed praecipue sanctus 
filius tuus, frater et compresbyter noster Hieronymus. 

§ 5. Sed arbitramur, adiuuante misericordia domini dei 
nostri, qui te et regere consulentem et orantem exaudire digne- 
tur, auctoritati sanctitatis tuae, de sanctarum scripturarum lo 
auctoritate depromptae, facilius eos qui tarn peruersa et perni- 
ciosa sentiunt, esse cessuros, ut de correctione potius eorum 
congratulemur quam contristemur interitu. Quodlibet autem 
ipsi eligant, certe uel aliis, quos plurimos possunt, si ab eis 
dissimuletur , suis laqueis implicare , cemit uenerabilitas tua 15 
instanter et celeriter prouidendum. Haec ad sanctitatem tuam 
de concilio Numidiae scripta direximus, imitantes Carthaginen- 
sis ecclesiae et Carthaginensis prouinciae coepiscopos nostros, 
quos ad sedem apostolicam, quam beatus illustras, de hac causa 
scripsisse comperimus. Et alia manu: Memor nostri, in Dei 20 
gratia augearis, domine beatissime meritoque uenerabilis, et in 
Christo honorande sancte pater. 

20. Augustinus: Epistola 177 § 2. 3. 19 MSL 33 p. 765 sq. 
772. 

Domino beatissimo meritoque honorandissimo fratri Inno- 25 
centio Papae Aurelius, Alypius, Augustinus, Euodius et Possi- 
dius in domino salutem. 

§ 2 p. 765. Audiuimus enim esse in urbe Roma, ubi ille 
diu uixit, nonnuUos qui diuersis causis ei faueant, quidam 
scilicet, quia eis talia persuasisse perhibetur , plures uero , qui 30 
eum talia sentire non credunt; praesertim quia in Oriente, ubi 
degit, gesta ecclesiastica facta esse iactantur, quibus putatur 
esse purgatus. Ubi quidem si episcopi eum catholicum pro- 
nuntiarunt, non ob aliud factum esse credendum est, nisi quia 

se dixit dei gratiam confiteri, et ita posse hominem suo labore 
ac uoluntate iuste uiuere, ut ad hoc adiuuari dei gratia non 
negaret .... 

§ 3 p. 765 sq. Non agitur de uno Pelagio, qui iam forte 
5 correctus est, quod utinam ita sit ; sed de tarn multis, quibus 
loquaciter contendentibus et infirmas atque ineniditas animas 
uelut uinctas trahentibus , firmas autem et in fide stabiles ipsa 
contentione fatigantibus , usquequaque iam plena sunt omnia. 
Aut ergo a tua ueneratione acciendus est Romam et diKgenter 

10 interrogandus quam dicat gratiam, qua fateatur, si tarnen iam 
fateatur, ad non peccandum iusteque uiuendum homines ad- 
uiuari; aut hoc ipsum cum eo per litteras agendum. Et cum 
inuentus fuerit hanc dicere quam docet ecclesiastica et aposto- 
lica ueritas, tunc sine ullo scrupulo ecclesiae, sine latibulo 

15 ambiguitatis illius absoluendus est, tunc est reuera de eins 
purgatione gaudendum. 

§ 19 p. 772. Caeterum quae ilK obiecta sunt, sicut gestis 
defensa peruiderit, ita de his procul dubio tua beatitudo iudi- 
cabit. Dabit sane nobis ueniam suauitas mitissima cordis tui, 

20 quod prolixiorem epistolam fortassis quam uelles tuae misimus 
sanctitati. Non enim riuulum nostrum tuo largo fonti augendo 
refundimus; sed in hac non tamen parua tentatione temporis, 
unde nos liberet cui dicimus : Ne nos inferas in tentationem, 
utrum etiam noster, licet exiguus, ex eodem quo etiam tuus 

25 abundans, emanet capite fluentorum, hoc a te probari uolumus tuis- 
que rescriptis de communi participatione unius gratiae consolari. 

21. Augustinus: Epistola 181 § 1. 9 MSL 33 p. 780. 783. 
Innocentius Aurelio, Numidio ... et caeteris qui in Car- 
thaginensi concilio affuerunt dilectissimis fratribus in domino 
30 salutem. 

§ 1 p. 780. In requirendo de his rebus, quas omni cum 
soUicitudine decet a sacerdotibus maximeque a uero iustoque 
et catholico tractari concilio, antiquae traditionis exempla'ser- 
23 Matth. 6, 13. 

uantes et ecclesiasticae memores disciplinae, nostrae religionis 
uigorem non minus nunc in consulendo quam antea cum pro- 
nuntiaretis, uera ratione firmastis, qui ad nostrum referendum 
approbastis esse iudicium, scientes quid apostolicae sedi, cum 
onmes hoc loco positi ipsum sequi desideremus apostolum, 6 
debeatur, a quo ipse episcopatus et tota auctoritas huius no- 
minis emersit. Quem sequentes tam mala damnare nouimus 
quam probare laudanda. Uel id uero quod patrum instituta 
sacerdotali custodientes officio non censetis esse calcanda, quod 
illi non humana, sed diuina decreuere sententia, ut quidquid lo 
quamuis in disiimctis remotisque prouinciis ageretur, non prius 
ducerent finiendum, nisi ad huius sedis notitiam perueniret: ut 
tota huius auctoritate iusta quae fuerit pronuntiatio firmaretur, 
indeque sumerent caeterae ecclesiae — uelut de natali suo 
fönte aquae procederent, et per diuersas totius mundi regiones 15 
puri latices capitis incorrupti manarent — quid praeciperent, 
quos abluerent, quos uelut coeno inemundabili sordidatos mun- 
dis digna corporibus unda uitaret. 

§ 9 p. 783 ... Et alia manu : Bene ualete fratres. Et ad 
latus : Data VI cal. febr. post consulatum Theodosii Augusti VII 20 
et Junii Quarti V. C. 

22. Augustinus: Epistola 182 § 6 sq. MSL 33 p. 785 sq. 

Innocentius Siluano seni, Ualentino et caeteris qui in Mile- 
uitano synodo interfuerunt dilectissimis fratribus in domino 
salutem. 25 

§ 6 p. 785 sq. Quare Pelagium Caelestiumque, id est inuen- 
tores uocum nouarum, quae, sicut dixit apostolus, aedificationis 
nihil , sed magis uanissimas consueuerunt parere quaestiones, 
ecclesiastica communione priuari, apostolici uigoris auctoritate 
censemus , donec resipiscant de diaboli laqueis , a quo captiui so 
tenentur secundum ipsius uoluntatem, eosque interim dominico 
ouili non recipi, quod ipsi peruersae uiae secuti tramitem, 



27 2. Tim. 2, 23. 26. 

deserere uoluenint; abscindendi sunt enim qui uos conturbant 
et uolunt conuertere euangelium Christi. Simul autem prae- 
cipimus, ut quicumque id pertinacia simili defensare nituntur, 
par eos uindicta constringat. Non solum enim qui faciunt, sed 

5 etiam qui consentiunt facientibus, digni sunt morte ; quia non 
multum interesse arbitror inter committentis animum et con- 
sentientis fauorem. Addo et amplius : plerumque dediscit errare, 
cui nemo consentit. Haec igitur, fratres carissimi, in supra- 
dictos maneat fixa sententia ; absint atriis domini, careant custo- 

10 dia pastorali, ne duarum ouium dira contagia serpant forsitan 
per uulgus incautum, rapacique lupus corde laetetur intra ouile 
dominicum tantas ouium fusas cateruas, dum a custodibus dis- 
simulanter habetur uulnus duarum. Prospiciendum est ergo, 
ne permittendo lupos mercenarii magis uideamur esse quam 

15 pastores. 

§ 7 p. 786 . . . Bene ualete fratres. Datum sexto calend. 
februarias , Honorio et Constantio uiris clarissimis consulibus . 

23. Augustinus: Epistola 183 § 1. 3 sqq. MSL 33 p. 786 sqq. 
Dilectissimis fratribus Aurelio, Alypio, Augustino, Euodio 

20 et Possidio episcopis Innocentius salutem. 

§ 1 p. 786. Fratemitatis uestrae litteras, plenas fidei, 
totoque religionis catholicae uigore firmatas, a duobus missas 
conciliis per fratrem et coepiscopum nostrum Julium pergrato 
suscepimus animo . . . 

25 § 3 p. 787. Nobis tamen nee persuaderi potest eum [Pe- 
lagium] esse purgatum, quamuis ad nos a nescio quibus laicis 
sint gesta perlata, quibus ille et auditum se crederet et abso- 
lutum; quae utrum uera sint dubitamus, quod sub nulla illius 
concilii prosecutione uenerunt, nee eorum aliquas aeeepimus de 

30 hac r6 litteras, apud quos istius rei iste praestitit causas. Quod 
si de sua ille potuisset purgatione confidere, hoc magis credi- 
mus quod egisset, quod multo uerius esse potuerat, ut illos 



1 Gal. 1, 7. 4 Rom. 1, 32. 

cogeret epistolis suis, qui diiudicauenint indicare. Ueruin cum 
sint aliqua in ipsis posita gestis, quae obiecta partim ille 
uitando suppressit, partim multa in se uerba retorquendo tota 
obscuritate confudit; aliqua magis falsis argumentis quam uera 
ratione , ut ad tempus poterat uideri , purgauit , negando alia, 5 
alia falsa interpretatione uertendo. 

§ 4 p. 787 sq. Sed utinam quod optandum magis est, iam 
se ille ad ueram catholicae fidei uiam ab illo sui tramitis errore 
conuertat, ut cupiat uelitque purgari, considerans quotidianam 
dei gratiam, adiutoriumque cognoscens, ut uideatur uerum, et 10 
approbetur ab omnibus manifesta ratione correctus, non gesto- 
rum indicio , sed ad catholicam fidem corde conuerso. Unde 
non possumus illorum nee culpare nee approbare iudicium, cum 
nesciamus utrum uera sint gesta; aut si uera sunt, illum con- 
stet magis subterfugisse, quam se tota ueritate purgasse. Qui 15 
si confidit nouitque non se nostra dignum esse damnatione, 
quod dicat iam totum hoc se refutasse quod dixerat, non a 
nobis accersiri, sed ipse debet potius festinare, ut possit absolui. 
Nam si adhuc taliter sentit, quando se nostro iudicio quibusue 
acceptis litteris, cum seiet damnandum se esse, committet? Quod 20 
si accersiendus esset, ab iis melius fieret, qui magis proximi et 
non longo terrarum spatio uidentur esse disiuncti. Sed non 
deerit cura, si medicinae ille praebeat materiam. Potest enim 
damnare quae senserat ac datis litteris, erroris sui, ut regres- 
sum ad nos decet, ueniam postulare, fratres charissimi. 25 

§ 5 p. 788 . . . Data VI calendas februarias post con- 
sulatum gloriosissimi Theodosii Augusti VII et Junii Quarti 
Palladü. U. C. 

24. Augustinus: Sermo 131 § 10 MSL 38 p. 734. 

Jam enim de hac causa duo concilia missa sunt ad sedem 30 
apostolicam: inde etiam rescripta uenerunt. Causa finita est, 
utinam aliquando finiatur error. 

D. Das Schwanken Korns. 

25. Bruchstücke des Glaubensbekenntnisses des Caelestius, 
uid. N. 58. 

26. Zosimus Papa: Epistola § 2 sqq. MSL 45 p. 1719 sqq. 
5 Zosimus Aurelio et uniuersis episcopis per Africam con- 

stitutis, dilectissimis fratribus in domino salutem. 

§ 2 p. 1719. Caelestius presbyter nostro se ingessit exa- 
mini, expetens ea quae de se apostolicae sedi aliter quam 
oportuit essent inculcata, purgari. Et licet multae occupationes 

10 maioribus uinculis ecclesiasticorum negotiorum curam nostram 
sollicitudinemque distraherent , tamen ne fratemitatis uestrae 
de aduentu ac discussione praedicti diutius penderet exspectatio, 
posthabitis omnibus , die cognitionis resedimus in sancti Cle- 
mentis basilica — quippe qui imbutus beati Petri apostoli di- 

15 sciplinis tali magisterio ueteres emendasset errores , tantosque 

profectus habuisset, ut fidem quam didicerat et docuerat, etiam 

martyrio consecraret — scilicet, ut ad salutiferam castigationem 

tanti sacerdotis auctoritas praesenti cognitioni esset exemplo. 

§ 3 p. 1719 sq. Omnia igitur quae prius fuerant acta di- 

20 scussimus, sicut gestorum huic epistolae cohaerentium instructione 
discetis. Intromisso Caelestio, libellum eius, quem dederat, 
fecimus recitari. Nee hoc contenti, utrum haec quae scripsisset, 
corde loqueretur an labiis, saepenumero explorauimus ; cum de 
occultis animorum solius dei nostri poterit esse iudicium, cui 

25 non tantum cogitata , sed cogitanda iam praesto sunt. Quid 
uoces eius contineant, compendiosius duximus a sanctitate uestra 
legendo cognosci. Unum sane mouet nos, ut cum in praesenti 
ibi Caelestium habueritis, nihil liquido iudicatum sit. Ad litteras 
Herotis et Lazari priori relatione destinatas, equidem ob fer- 

souorem fidei praefestinatum esse promptissimum est. Sed cum 
de his interrogaretur , asseruit nuUum sibi de talibus conten- 
tionibus unquam cum ante dictis fuisse sermonem ; nee ante si- 
bi quam de se scriberent, uisu fuisse compertos ; Lazarum sane 
in transitu cognitum; Herotem uero, etiam satisfactione inter- 

posita, quod secus de ignoto et absente sensisset, gratia reces- 
sisse. Tarn caduco ac nuUo fundamento criminationis ignotae, 
procul dubio e re fuit, ut de persona talium, quae tarn uentosa 
et leuis exstiterat, quaereretur, si saltem illis loci sui ratio 
uitaeque constaret, ut fides absentibus in absentes debuerit ad- 5 
biberi, tantumque pondus in litteris eorum esset, ut auctoritatem 
testimonii mererentur. Patuit hos inobseruatis ordinationibus 
plebe cleroque contradicente, ignotos, alienigenas, intra Gallias 
sacerdotia uindicasse, quibus se ipsi propria abdicauere sen- 
tentia ; nosque, licet et alia tarnen eorum de se poenitudinem lO 
secuti, sacerdotali eos loco et omni communione submouimus. 
Satis urget causam a talibus processisse per litteras, in absentis 
eius accusationem, qui se praesens tuetur, qui exponit fidem, 
qui prouocat accusantem. § 4. Numquam piguit in melius 
retorsisse iudicium ... 15 

§ 5 p. 1720. Unde in praesenti causa nihil praecox inma- 
turumque censuimus, sed innotescere super absoluta Caelestii 
fide nostrum examen. Cui etiam prior libellus ab eo intra Afri- 
cam^testimonio apud uos esse debuisset, ne inexploratis famaque 
iactantibus tam facile crederetur. Quare intra secundum men- 20 
sem aut ueniant qui praesentem redarguant aliter sentire, quam 
libellis et confessione contexuit ; aut nihil post haec tam aperta 
et manifesta quae protulit, dubii sanctitas uestra resedisse cog- 
noscat. Ipsum sane Caelestium et quoscumque qui eo tempore 
ex diuersis regionibus aderant sacerdotes , admonui has tendi- 25 
culas quaestionum et inepta certamina, quae non aedificant, 
sed magis destruunt ex illa curiositatis contagione profluere, 
dum unusquisque ingenio suo et intemperanti eloquentia, seu 
scriptura abutitur . . . 

§ 6 p. 1721 . . . Data . . . Honorio Augusto imdecies et 30 
Flauio Constant. consulibus. 

27. Schreiben des Pelagius an Innocentius. Augustinus : 
De gratia Christi et de peccato originali I § 32 — 34. 38 —40. 45, 
II 19—22, MSL 44 p. 376 sqq. 394 sq. 

I § 32 p. 376. Ut ergo haec interim omittam, nempe ipse 
Pelagius et litteras nuper et libellum Romain fidei suae misit, 
scribens ad beatae memoriae papam Innocentium, quem de- 
functum esse nesciebat. In bis ergo litteris dicit: Esse de 

5 quibus eum homines infamare conantur. Unum quod neget par- 
uulis baptismi sacramentum et absque redemptione Christi ali- 
quibus CO lorum regna promittat; aliud quod ita dicat posse 
hominem uitare peccatum, ut dei excludat auxilium et in tan- 
tum libero confidat arbitrio, ut gratiae repudiet adiutorium. 

10 I § 33 sq. p. 376. Ecce apud beatitudinem tuam epistola 

ista me purget, in qua pure atque simpliciter ad peccandum 
et ad non peccandum integrum liberum arbitrium habere nos 
dicimus, quod in omnibus bonis operibus diuino semper adiu- 
uatur auxilio. Quam liberi arbitrii potestatem dicimus in om- 

lonibus esse generaliter, in Christianis, Judaeis atque gentilibus. 
In Omnibus est liberum arbitrium aequaliter per naturam, 
sed in solis Christianis iuuatur a gratia (34). In illis nudimi 
et inerme est conditionis bonum; in his uero, qui ad Christum 
pertinent, Christi munitur auxilio. Uli ideo iudicandi atque 

20 damnandi sunt, quia cum habeant liberum arbitrium, per quod ad 

fidem uenire possent et dei gratiam promereri, male utuntur liber- 

tate concessa. Hi uero remunerandi sunt, qui bene libero utentes 

arbitrio merentur domini gratiam et eins mandata custodiunt. 

De pecc. or. II § 19 p. 394. In litteris enim, quas Romam 

% misit ad beatae memoriae papam Innocentium, quoniam in cor- 
pore eum non inuenerunt, et sancto papae Zosimo datae sunt, 
atque ad nos inde directae, dicit: se ab hominibus infamari, 
quod neget paruulis baptismi sacramentum et absque redemptione 
Christi aliquibus caelorum regna promittat. II 20 — 22. Cum 

30 enim dixisset , numquam se uel impium aliquem haereticum 
audisse qui hoc quod proposuit de paruulis diceret deinde 
subiuit atque ait: Quis enim ita euangelicae lectionis ignarus 
est, qui hoc non modo affirmare conetur, sed qui uel leuiter 
dicere aut etiam sentire possit? Deinde quis tam impius, qui 

Soparuulos exsortes regni coelorum esse uelit, dum eos bapti- 

zari et in Christo renasci uetat? (21). Quis ille tarn impius 
est, qui cuiuslibet aetatis paruulo interdicat communem humani 
generis redemptionem (22) et in perpetuam certamque uitam re- 
nasci uetet eum, qui natus sit ad incertam ? 

De gratia Christi I 38—40. 45. p. 378—380. Legant ülam 5 
epistolam, quam ad sanctum uirum Paulinum episcopum ante 
duodecim fere annos scripsimus, quae trecentis forte uersibus 
nihil aliud quam dei gratiam et auxilium confitetur nosque 
nihil omnino boni facere posse sine deo. (39) Legant etiam 
ad sanctum Constantium episcopum, ubi breuiter quidem sed lO 
plane libero hominis arbitrio dei gratiam auxiliumque coniunxi. 
(40) Legant etiam quam ad sacram Christi uirginem Demetria- 
dem in Oriente conscripsimus et inuenient nos ita hominis 
laudare naturam, ut dei semper gratiae addamus auxilium. 
(45) Legant etiam recens meum opusculum , quo pro libero 15 
nuper arbitrio edere compulsi sumus; et agnoscent quam inique 
nos negatione gratiae infamare gestierint, qui per totum pene 
ipsius textum operis perfecte atque integre et liberum arbitrium 
confitemur et gratiam. 

28. Zosimus Papa: Epistola. § 1. 3. 5 MSL 45 p. 1721 sqq. 20 
Zosimus episcopus Aurelio et uniuersis episcopis per Afri- 
cam constitutis, dilectissimis fratribus in domino salutem. 

§ 1 p. 1721. Postquam a nobis Caelestius presbyter au- 
ditus est, et quid de fide sentiret euidenter expressit, eademque, 
quae in libello contulerat repetitis crebro professionibus robo- 25 
rauit, de eins nomine plenius ad dilectionem uestram scripta 
direximus. Ecce epistolam Hierosolymitani episcopi Praylii, qui 
in locum quondam sancti Joannis episcopus est ordinatus, acce- 
pimus, qui causae Pelagii enixius adstipulator interuenit. Litteras 
quoque suas idem Pelagius purgationem continentes abundan- 30 
tissime misit, quibus et professionis suae fidem quid sequeretur, 
quidue damnaret, sine aliquo fuco, ut cessarent totius inter- 
pretationis insidiae, cumulauit. Hamm recitatio publica fuit: 
omnia quidem paria et eodem sensu sententiisque formata, quae 

Brückner, Pelagianischer Streit. 3 

Caelestius ante protulerat, continebant. Utinam uUus uestrum, 
dilectissimi fratres, recitationi litterarum Interesse potuisset! 
Quod sanctorum uirorum qui aderant gaudium fnit? quae ad- 
miratio singulorum? Uix fletu quidam se et lacrymis tempera- 
bant, tales etiam absolutae fidei infamari potuisse. Estne uUus 
locus, in quo dei gratia uel adiutorium praetermissum sit? 
quod quisquis potest praeterea dicere, uel mente concipere; nee 
illi supemae sententiae subiectus, quae de sancto spiritu lata 
est, quod neque hie neque in futuro uenia uel remissione 

10 donetur. 

§ 3 p. 1721. Mirum est, si isti [scilicet Heros et Lazarus] 
laicum uirum ad bonam frugem longa erga deum seruitute 
nitentem falsis litteris percellere noluerunt, qui in fratres et 
coepiscopos tanta macliinati sunt, qui tot tempestates ecclesiae 

15 reddiderunt. Non decet episcopalem auctoritatem et praecipue 
prudentiam uestram ad leuium susurronum scripta pendere. 
Ecce Pelagius Caelestiusque apostoKcae sedi in litteris suis et 
confessionibus suis prae§to sunt. Ubi Heros? ubi Lazarus? 
erubescenda factis et damnationibus nomina. Ubi illi adoles- 

20 centes Timasius et Jacobus , qui scripta quaedam , ut assere- 
batur, protulerunt? Uos coniicite, si, qui talia in sede aposto- 
lica confitentur, illa quae de iisdem a prauis ac leuibus auctori- 
bus ac dubio rumore iactata sunt, oporteat credi. Amate pacem, 
diligite caritatem , studete concordiae. Nam scriptum est ; 

25 Diliges proximum tuum tamquam te ipsum . . . 

§ 5 p. 1722. Si deo nostro cordi fuit propter oues per- 
ditas uerbum camem fieri et ex domino formam seruientis 
induere, ut diu interceptam redderet libertatem ; sit uobis gau- 
dium, eos quos falsi iudices criminabantur, agnoscere a nostro 

30 corpore et cathoKca ueritate numquam fuisse diuulsos. Gerte 
hoc quod nostra exspectatio desiderabat eluxit, ut damnanda 
damnarent et sequenda sequerentur. Si paterfamilias reditu 
filii gratulabatur , qui mortuus fuerat et reuixit , perierat et 



9 Matth. 12, 32. 25 Matth. 22, 39. 32 Luc. 15, 22-24. 

inuentus est, et iubebat in usum eius stolam mundam, hoc est, 
insigne candidae mentis afferri et uitulum saginatum ; quantum 
haec uberior exsultatio est fidei, non mortuos esse nee periisse, 
de quibus falsa uulgata sunt? Misimus igitur ad dilectionem 
uestram exemplaria scripturarum, quas Pelagius misit , quarum 5 
lectionem non ambigimus parituram esse uobis in domino de 
absoluta eius fide laetitiam. Data undeeima calendas octobris. 

29. Prosper : Liber contra CoUatorem c. 5 § 3 MSL 51 p. 227 : 
Errauerunt ducenti quatuordeeim sacerdotes, qui in epistola, 

quam suis constitutionibus praetulerunt, ita ad apostolicae sedis lo 
antistitem beatum Zosimum sunt locuti : Constituimus in Pela- 
gium atque Caelestium per uenerabilem episcopum Innocentium 
de beatissiini apostoli Petri sede prolatam manere sententiam, 
donee apertissima confessione fateantur, gratia dei per Jesum 
Christum dominum nostrum non solum ad cognoscendam, uerum 15 
etiam ad faciendam iustitiam nos per actus singulos aduiuari ; 
ita ut sine illa nihil uerae sanctaeque pietatis habere, cogitare, 
dicere, agere ualeamus. 

30. Zosimus Papa: Epistola, § 1 sq. MSL 45 p. 1725 sq. 
Zosimus Aurelio ac caeteris qui in concilio adfuerunt, di- 20 

lectissimis fratribus in domino salutem. 

§ 1. Quamuis patrum traditio apostolicae sedi auctori- 
tatem tantam tribuerit, ut de eius iudicio disceptare nuUus 
auderet, idque per canones semper regulasque seruauerit, et 
currens adhuc suis legibus ecclesiastica disciplina Petri nomini, 25 
a quo ipsa quoque descendit, reuerentiam quam debet exsoluat ; 
tantam enim huic apostolo canonica antiquitas per sententias 
omnium uoluit esse potentiam, ex ipsa quoque Christi dei nostri 
promissione, ut et Kgata solueret, et soluta uinciret ; par pote- 
statis data conditio in eos qui sedis haereditatem ipso annuente 30 
meruissent . . . Tamen cum tantum nobis esset auctoritatis, ut 
nuUus de nostra possit retractare sententia, nihil egimus, quod 

29 Matth. 16, 19. 

3* 

non ad uestram notitiam nostris ultro litteris referremus ; dantes 
haec fratemitati , ut in commune consulentes, non quia qnid 
deberet fieri nesciremus, aut faceremus aliquid quod contra 
utilitatem ecclesiae ueniens dispKceret; sed pariter uobiscum 

o uoluimus habere tractatum de illo qui apud nos — sicut ipsi 
per litteras dicitis — fuerit accusatus, et ad nostram qui se 
assereret innocentem, non refugiens iudicium ex appellatione 
pristina, uenerit sedem; accusatores suos ultro deposcens et 
quae in se crimina per rumorem falso dicebat illata condem- 

10 nans. Quam eius petitionem prioribus litteris, quas uobis misi- 
mus, putauimus ac nouimus explicatam; satisque illis scriptis, 
quae ad illas rescripseratis, credimus esse responsum. 

§ 2. Sed post missae per MarcelKnum subdiaconum uest- 
rum epistolae omne uolumen uoluimus ; quo aliquando per- 

15 lecto , ita totum litterarum comprehendistis textum , quasi nos 
Caelestio commodauerimus in omnibus fidem, uerbisque eius 
non discussis, ad omnem, ut ita dicam, syllabam praebuerimus 
assensum. Numquam temere quae sunt diu tractanda, sinuntur ; 
nee sine magna deliberatione statuendum est, quod sununo 

20 debet disceptari iudicio. Idcirco nouerit uestra fratemitas, ni- 
hil nos post illas quas superius uel litteras uestras accepimus 
inmutasse, sed in eodem cuncta reliquisse statu, in quo dudum 
fuerant, cum hoc nostris litteris uestrae indicauimus sanctitati, 
ut illa quae a uobis ad nos missa erat obtestatio remaneret. 

25 Subscripsi. Bene ualete. Data duodecimo calendas apriles, 
Honorio Augusto duodecies consule. Accepta tertio calendas 
maias. 



E. Die Entscheidung. 

31. Sacrum rescriptum Honorii imperatoris ad Palladium 
> P. P. MSL 45 p. 1726 sqq. Imperatores Honorius et Theo- 
dosius Augusti Palladio praefecto praetorio. 

1. Ad conturbandam catholicae simplicitatis lucem puro 
semper splendore radiantem, dolosae artis ingenio nouam 

subito emersisse uersutiam peruulgata opinione cognouimus; 
quae fallacis scientiae obumbrata mendaciis et furioso lantum 
debacchata est luctamine, ut stabilem quietem coelestis attrec- 
taret fidei, dum noui criminis commenta inuenit, insignem 
notam plebeiae aestimans uilitatis sentire cum cunctis, ac pru- 5 
dentiae singularis palmam fore communiter approbata destruere. 
Cuius impiae commentationis auctores Pelagium Caelestiumque 
percrebuit exstitisse. Hi parenti cunctarum rerum deo prae- 
cipuaeque semper maiestati, intermine potenti et ultra omne 
principium transeunti, tam trucem inclementiam saeuae uolun- lo 
tatis assignant, ut cum formandi mundi opificem curam sumeret 
qualitatemque hominis struendi profimda spiritus conceptione 
libraret, fandati muneris foedum anteferret exordium et mortem 
promitteret nascituro. Non hanc insidiis uetiti fluxisse peccati, 
sed egisse penitus legem immutabilis constituti ; ad declinandum 15 
lethi exitialis incursum nihil prodesse abstinentiam delinquendi, 
cviius uis ita putaretur adscripta, ut non possit aboleri deinceps. 
Primitiui hominis errorem, in quem captae mentis inops rationis 
caecitas irruisset, delapsum ad posteros non fuisse; tantumque 
apud eum, quem malesuadae gratiae infelix rapuisset illecebra, 20 
transgressionem interdicti exstitisse discriminis; cum euidens 
catholicae legis omnifaria testetur auctoritas, illum intentus 
omnium fuisse uestibulum, quem diuinae praeceptionis sedulum 
liquet corrupisse mandatum; aliaque quam plurima, quae semio 
respuit, lex refutat, quae pertaesum sit recordari, etiam sub 25 
dispositione plectendi. Quae maturato remedio et celeratione 
festina oportet intercipi, ne corroborato usu nequitiae adoles- 
centes uix ualeant coerceri. Si quidem aures mansuetudinis 
nostrae recens fama perstrinxerit intra sanctissimam urbem 
nostram aKaque loca , ita pestiferum uirus quorumdam inole- 30 
uisse pectoribus, ut interrupto directae credulitatis tramite scissis 
in partes studiis asserendi, materia impacatae dissensionis in- 
ducta sit; nouoque scandali fomite concitato, beatissimae eccle- 
siae nutet attentata tranquillitas , aliis id, aliis aliud ancipiti 
interpretatione sectantibus ; et absoluta sanctorum apicum cla- 35 

ritas, ac dilucide quid sequi uniuersitas debeat explanans, pro 
captu uersipellis ingenii conturbat, quibusdam nouorum aucto- 
rum profanam mouentibus quaestionem , Palladi parens caris- 
sime atque amantissime. 

5 2. Ob quam rem illustris auctoritas tua, uictura in omne 

aeuum, lege nos statuisse cognoscat, ut pulsis ex urbe primitus 
capitibus dogmatis exsecrandi, Caelestio atque Pelagio, si qui 
huiusce de caetero sacrilegii sectatores, quibuscumque locis 
potuerint reperiri, aut de prauitate damnata aliquem proferre 

10 sermonem, a quocumque correpti ad competentem iudicem per- 
trahantur. Quos siue clericus, siue laicus fuerit, deferendi habeat 
potestatem et sine proscriptione aliqua perurgendi, quos relicta 
communis scientiae luce nouae disputationis tenebras introferre 
deprehenderit contra apostolicam scilicet disciplinam euangeli- 

15 camque claram et sine errore sententiam, uafra rudis sectae 
calliditate pugnantes, inuoluentesque splendentem fidem ueri 
ambagibus disserendo. Hos ergo repertos ubicumque de hoc 
tam nefando scelere conferente, a quibuscumque iubemus cor- 
ripi, deductosque ad audientiam pubKcam promiscue ab omni- 

20 bus accusari ; ita ut probationem conuicti criminis stilus publicus 
insequatur, ipsis inexorati exsilii deportatione damnatis. Decet 
enim originem uitii a conuentu publico sequestrari, nee in com- 
muni eos celebritate consistere, qui non solum facto nefario 
detestandi, uerum etiam exemplo uenenati spiritus sunt cauendi. 

2öluuat autem per omne Imperium nostrum, qua mundus exten- 
ditur, huiusmodi promulgata diffundi , ne scientiae fortasse 
dissimulatio pastum praestet errori atque impune se quis- 
quam putet andere , quod condenmatum uigore publico se 
finxerit ignorare. Datum pridie calendas maias Rauennae 

30 D.D.N.N. Honorio duodecies et Theodosio octies , Augustis 
consulibus. 

32. Edictum Junii Quarti Palladii. MSL 45 p. 1727 sq. 

Junius Quartus Palladius, Monaxius et Agricola iterum 

praefecti praetorio edixerunt. In Pelagium atque Caelestium 

catholici dogmatis fidem scaeuis tractatibus destruentes sententia 
principalis incaluit, ut uenerabili urbe submoti bonorum con- 
cilio multarentur. Hoc igitur omnes admoneri oportet edicto, 
ne quis sinistrae persuasionis erroribus credulum praestet as- 
sensum. Et si sit ille plebeius ac clericus qui in caKginis 5 
huius obscoena occiderit, a quocumque tractus ad iudicem sine 
accusatricis discretione personae, facultatum publicatione nu- 
datus, irreuocabile patietur exsilium. Nam supema maiestas, 
ut colligit ex secreti ignoratione reuerentiam, ita ex ineptae 
disputationis praesumptione iniuriam. lO 

33. Concilium Africae universale. MSL 45 p. 1728 sqq. 

Gloriosissimis imperatoribus Honorio duodecies et Theo- 
dosio octies consulibus, calendis maus, Carthagine in secretario 
basilicae Fausti, cum Aurelius episcopus in uniuersali concilio 
consedisset, adstantibus diaconis, placuit omnibus episcopis, quo- 15 
rum nomina et subscriptiones indictae sunt, in sancta synodo 
Carthaginensis ecclesiae constitutis. 

1. Ut quicumque dixerit, Adam primum hominem, morta- 
lem factum . . . anathema sit. 

2. Item placuit, ut quicumque paruulos recentes ab uteris 20 
matrum baptizandos negat, aut dicit in remissionem quidem 
peccatorum eos baptizari, sed nihil ex Adam trahere originaKs 
peccati, quod lauacro regenerationis expietur . . . anathema sit. . . 

4. Item placuit, ut quicumque dixerit gratiam dei, qua 
iustificamur per Jesum Christum dominum nostrum, ad solam 25 
remissionem peccatorum ualere, quae iam commissa sunt, non 
etiam ad adiutorium, ut non committantur, anathema sit. 

5. Item placuit, quisquis dixerit, eandem gratiam dei per 
Jesum Christum dominum nostrum propter hoc tantum nos 
adiuuare ad non peccandum, quia per ipsam nobis reuelatur et 30 
aperitur intelKgentia mandatorum, ut sciamus quid appetere 
et quid uitare debeamus, non autem per illam nobis praestari, 
ut quod faciendum cognouerimus, etiam facere diligamus atque 
ualeamus, anathema sit . . . 

6. Item placuit, ut quicumque dixerit, ideo nobis gratiam 

iustificationis dari, ut quod facere per liberum iubemur arbitrium, 

facilius possimus implere per gratiam, tamquam etsi gratia non 

donetur, non quidem facile, sed tamen possimus etiam sine illa 

5 implere diuina mandata, anathema sit . . . 

8. Item placuit, ut quicumque dixerit in oratione dominica 
ideo dicere sanctos : Dimitte nobis debita nostra , ut non pro 
se ipsis hoc dicant, quia non est eis iam necessaria ista petitio, 
sed pro aliis, qui sunt in suo populo peccatores et ideo non 
10 dicere unumquemque sanctorum : Dimitte mihi debita mea, sed : 
Dimitte nobis debita nostra, ut hoc pro aliis potius quam pro 
se iustus petere intelligatur, anathema sit. . . . 

34. Fragmente der epistola tractoria des Zosimus. 
Augustinus : Epistola 190 § 25 MSL 33 p. 863. Nam ut 

15 iam uerbis utar, quae in ipsa epistola beatissimi antistitis Zosimi 
leguntur : Fidelis dominus in uerbis suis , eiusque baptismus 
re ac uerbis, id est, opere, confessione et remissione uera pec- 
catorum, in omni sexu, aetate, conditione generis humani eam- 
dem plenitudinem tenet. Nullus enim, nisi qui peccati seruus 

20 est, liber efficitur, nee redemptus dici potest, nisi qui uere per 
peccatum fuerit ante captiuus, sicut scriptum est : Si uos filius 
liberauerit, uere liberi eritis. Per ipsum enim renascimur spiri- 
tualiter, per ipsum crucjfigimur mundo. Ipsius morte, mortis ab 
Adamo omnibus nobis introductae atque transmissae universae 

25 animae illud propagine contractum chirographum rumpitur, in 
quo nullus omnino natorum, antequam per baptismum liberetur, 
non tenetur obnoxius. 

Prosper : Liber contra CoUatorem c. 5 § 3 MSL 51 p. 227 sq. 
Errauit sacrosancta beati Petri sedes, quae ad uniuersum orbem 

30 papae Zosimi ore sie loquitur : Nos tamen instinctu dei — 
omnia enim bona ad auctorem suum referenda sunt, unde nas- 
cuntur — ad fratrum et coepiscoporum nostrorum conscientiam 
uniuersa retulimus. 



7 Matth. 6, 12. 21 Joh. 8, 36. 

Caelestinus: Epistola § 10 MSL 45 p. 1758. Ad hanc enini 
nos professionem idem doctor instituit, qui cum ad totius orbis 
episcopos de diuinae gratiae opitulatione loqueretur: Quod ergo, 
ait, tempus interuenit, quo eius non egeamus auxilio ? In Om- 
nibus igitur actibus causisque, cogitationibus, motibus adiutor 5 
et protector orandus est. Superbum est enim, ut quidquam 
sibi natura humana praesumat, clamante apostolo: Non est 
nobis colluctatio aduersus camem et sanguinem, sed contra 
prineipes et potestates aeris huius, contra spirituaKa nequitiae 
in caelestibus. lo 

35. Mercator: Commonitorium c. 1 § 5 MSL 48 p. 77—83: 
Episcopis uero ex Africa rescribentibus, omnemque causam, quae 
apud eos facta fuerat, exponentibus, missis etiam gestis exinde, 
quae fuerant tunc cum illo uel de illo confecta, uocatus ad 
audientiam pleniorem, ut quae promiserat festinaret implere, id 15 
est, ut damnatis praedictis capitulis, sententia Afrorum ponti- 
ficum, qua fuerat communione priuatus, absolueretur, non solum 
non adfuit, sed etiam ex memorata Romana urbe profugit, atque 
ob hoc a beatae memoriae praedicto Zosimo episcopo scriptis 
amplissimis uel longissimis perdamnatus est, in quibus et ipsa 20 
capitula, de quibus accusatus fuerat, continentur, et omnis causa 
tam de Caelestio suprascripto quam de Pelagio magistro eius 
praeuio uidetur esse narrata; quorum scriptorum et nos hie 
habemus exemplaria et ad orientales ecclesias, Aegypti dioece- 
sim, et Constantinopolim et Thessalonicam et Hierosolymam si- 25 
milia eademque scripta ad episcopos transmissa esse suggerimus. 

36. Mercator: Commonitorium c. 3 § 1 MSL 48 p. 90—95: 
Quae omnia suprascripta capitula, ut iam superius dictum est, 
continet illa beatae memoriae episcopi Zosimi epistola, quae 
Tractoria dicitur, quo Caelestius Pelagiusque damnati sunt; quae 30 
et Constantinopolim et per totum orbem missa subscriptionibus 
sanctorum patrum est roborata; cui Julianus et reliqui com- 

7 Eph. 6, 12. 

plices subscribere detrectantes consentaneosque se nolentes iis- 
dem patribus facere, non solum imperialibus legibus, sed et 
sacerdotalibus statutis depositi atque exauctorati et omni Italia 
deturbati sunt; ex quibus plurimi resipientes et a praedicto 
errore correcti regressi sunt suppKces ad sedem apostolicam, 
et suscepti suas ecclesias recepenmt. 

37. Augustinus: Epistola 201 § 1 sq. MSL 33 p. 926 sq. 
Imperatores Honorius et Theodosius Augusti Aurelio epis- 
copo salutem. 

10 § 1. Dudum quidem fuerat constitutum, ut Pelagius atque 

Caelestius infandi dogmatis repertores ab urbe Roma, uelut 
quaedam catholicae ueritatis contagia, pellerentur, ne ignoran- 
tium mentes saeva persuasione peruerterent. In quo secuta est 
dementia nostra iudicium sanctitatis tuae, quo constat eos ab 

15 uniuersis iusta sententiae examinatione esse damnatos. Sed quia 
obstinati criminis pertinax malum, ut constitutio germinaretur, 
exegit, recenti quoque sanctione decreuimus, ut si quis eos in 
quacumque prouinciarum parte latitare non nesciens, aut pro- 
pellere aut prodere distulisset, praescriptae poenae uelut parti- 

20 ceps subiaceret. 

§ 2. Praecipue tamen ad quorumdam episcoporum per- 
tinaciam corrigendam, qui prauas eorum disputationes uel tacito 
consensu adstruunt, uel publica oppugnatione non destruunt, 
pater carissime atque amantissime, sanctitatis tuae auctoritatem 

25 imminere conueniet ; quatenus in abolitionem praeposterae hae- 
resis omnium deuotio christiana consentiat. Religio itaque tua 
competentibus scriptis uniuersos faciat admoneri, scituros de- 
finitione sanctimonii tui hanc definitionem sibi esse praescrip- 
tam, ut quicunque damnationi memoratorum, quo pateat mens 

30 pura , subscribere impia obstinatione neglexerint , episcopatus 
amissione multati, interdicta, in perpetuum expulsi ciuitatibus 
communione priuentur . . . Data V iduum juniarum, Rauennae, 
Monaxio et Plinta consulibus. Eodem tenore etiam ad sanctum 
Augustinum episcopum data. 

38. Augustinus: Epistola 202 § 1 MSL 33 p. 928 sq. 

Dominis uere sanctis atque omni affectione ac iure uene- 
randis Alypio et Augustino episcopis Hieronymus in domino 
salutem. 

Sanctus Innocentius presbyter, qui huius sermonis est porti- 5 
tor, anno praeterito, quasi nequaquam in Africam reuersurus, 
mea ad dignitatem uestram scripta non sumpsit. Tarnen deo 
gratias agimus, quod ita euenit, ut nostrum silentium uestris 
epistolis uinceretis. Mihi enim omnis occasio gratissima est, 
per quam scribo uestrae reuerentiae ; testem inuocans deum, lO 
quod, si posset fieri, assumptis alis columbae uestris amplexibus 
implicarer, semper quidem pro merito uirtutum uestrarum, sed 
nunc maxime, quia cooperatoribus et auctoribus uobis haeresis 
Caelestiana iugulata est; quae ita infecit corda multorum, ut 
cum superatos damnatosque esse se sentiant, tarnen uenena men- 15 
tium non omittant; et quod solum possunt, nos oderint, per 
quos putant se libertatem docendae haereseos perdidisse. 

§ 2. Quod autem quaeritis, utrum rescripserim contra 
libros Anniani, pseudodiaconi Celedensis, qui copiosissime 
pascitur, ut alienae blasphemiae uerba friuola subministret ; 20 
sciatis me ipsos Kbros in schedulis missos a sancto fratre Eu- 
sebio presbytero suscepisse, non ante multum temporis; et 
exinde uel ingruentibus morbis, uel dormitione sanctae et uene- 
rabilis filiae uestrae Eustochii, ita doluisse, ut propemodum 
contemnendos putarem. In eodem enim luto haesitat, et ex- 25 
ceptis uerbis tinnulis atque emendicatis, nihil aliud loquitur. 
Tamen multum egimus, ut dum epistolae meae respondere co- 
natur, apertius se proderet, et blasphemias suas omnibus pate- 
faceret. Quidquid enim in illa miserabili synodo Diospolitana 
dixisse se denegat , in hoc opere profitetur ; nee grande est 30 
ineptissimis naeniis respondere. Si autem dominus uitam tri- 
buerit et notariorum habuerimus copiam , paucis lucubratiun- 
culis respondebimus ; non ut conuincamus haeresim emortuam, 
sed ut imperitiam atque blasphemiam eins, nostris sermonibus 
confutemus , meliusque hoc faceret sanctitas uestra ; ne com- 35 

pellamur contra haereticum nostra laudare. Sancti filii com- 
munes Albina, Pinianus et Melania plurimum uos salutant. Has 
litterulas de sancta Bethlehem sancto presbytero Innocentio 
dedi perferendas. Neptis uestra Paula miserabiliter precatur, 
5 ut memores eius sitis , et multmn uos salutat. Incolumes uos 
et memores mei domini nostri Jesu Christi tueatur dementia, 
domini uere sancti atque omni affectione uenerabiles patres. 

39. Augustinus: Contra duas epistolas Pelagianorum I 3 
MSL44p. 551: 

10 Haec autem , quae duobus epistolis eorum respondeo : 

uni scilicet, quam dicitur Romam misisse Julianus, credo ut 
per illam, quos posset suos aut inueniret aut faceret, alteri autem, 
quam decem et octo uelut episcopi participes eius erroris non 
ad quoslibet, sed ad loci ipsius episcopum sua calliditate ten- 

15 tandum et ad suas partes, si posset fieri, traducendum ausi sunt 
Thessalonicam scribere ; haec ergo, quae istis , ut dixi, duabus 
epistolis illorum ista disputatione respondeo, ad tuam potissi- 
mum dirigere sanctitatem, non tam discenda quam examinanda, 
et ubi forsitan displicuerit emendanda constitui. Indicauit enim 

20 mihi frater mens, quod eas illi dare ipse dignatus es, quae in 
tuas manus nisi uigilantissima diligentia fratrum nostrorum, 
filiorum tuorum uenire non possint. 

40. Agitationsbrief Julians. Augustinus: Contra duas episto- 
las Pelagianorum I § 4. 9 sq. 12 sq. 25 sq. 29 sqq. 36. 39 sqq. 

25 MSL 47 p. 552. 554 sqq. 562. 564. 569 sq. 

§ 4 p. 552. Dicunt illi Manichaei, quibus modo non com- 
municamus, id est, toti isti, cum quibus dissentimus, quia primi 
hominis peccato, id est Adae, liberum arbitrium perierit et nemo 
iam potestatem habeat bene uiuendi, sed omnes in peccatum 

30 carnis suae necessitate cogantur. § 9. Dicunt etiam istas, quae 
modo aguntur nuptias, a deo institutas non fuisse: quod in 
libro Augustini legitur, contra quem ego modo quattuor libellis 
respondi. Cuius Augustini dicta inimici nostri in ueritatis odium 
susceperunt. § 10. Dicunt etiam motum genitalium et commixtio- 

nem conjugum a diabolo fuisse repertam, et propterea eos, qui 
nascuntur innocentes, reos esse et a diabolo fieri, non a deo, 
quia de hac diabolica commixtione nascuntur. Hoc autem sine 
aliqua ambiguitate Manichaeum est. § 12. Dicunt sanctos in uetere 
testamento non caruisse peccatis, id est, nee per emendationem 5 
a criminibus fuisse liberos, sed in reatu a morte fuisse depre- 
hensos. § 13. Apostolum etiam Paulum uel omnes apostolos 
dicunt semper immoderata libidine fuisse pollutos. § 25. Christum 
et a peccatis liberum non fuisse, sed camis necessitate menti- 
tum et aliis maculatum fuisse delictis. § 26. Dicunt etiam bap- 10 
tisma non dare omnem indulgentiam peccatorum nee auferre 
crimina, sed rädere, ut omnium peccatorum radices in mala 
came teneantur, unde crescant iterum resecanda peccata. 

§ 29. Contra haec nos quotidie disputamus, et ideo nolu- 
mus praeuaricatoribus adhibere consensum , quia nos dicimus 15 
liberum arbitrium in omnibus esse naturaliter nee Adae peccato 
perire potuisse, quod scripturarum omnium auctoritate firmatur. 
§ 30. Dicimus has, quae nunc aguntur in orbe terrarum, a deo 
nuptias institatas nee reos esse conjuges, sed fomicatores et 
adulteros esse condemnandos. § 31. Motum genitalium, id est, 20 
ipsam uirilitatem, sine qua non potest esse commixtio, a deo 
dicimus institutam. § 36. Homines dei opus esse defendimus 
nee ex illius potentia uel in malum uel in bonum inuitum ali- 
quem cogi, sed propria uoluntate, aut bonum facere aut ma- 
lum ; in bono uero opere a dei gratia semper adiuuari , in 25 
malum uero diaboli suggestionibus incitari. § 39. Dicimus 
sanctos ueteris testamenti perfecta hinc iustitia ad aetemam 
transisse uitam, id est, studio uirtutis ab omnibus recessisse 
peccatis ; quia et illi, quos legimus aliquid peccasse, postea ta- 
rnen eos emendasse cognouimus. § 40. Gratiam Christi omni- 30 
bus necessariam et maioribus et paruulis confitemur; et eos 
qui dicunt de duobus baptizatis natum non debere baptizari, 
anathematizamus. § 41. Eos etiam qui dicunt baptisma non 
onmia peccata delere, condemnamus; quia scimus plenam pur- 
gationem per ipsa mysteria conferri. 35 

§ 42. Nemo ergo uos seducat, nee se negent impii ista 
sentire. Sed si uerum dieunt, aut audientia detur, aut certe 
isti ipsi episcopi, qui nunc dissident, damnent, quae supra dixi 
cum Manichaeis ista tenere, sicut nos ista damnamus, quae de 
5 nobis iactant ; et fit plena concordia. Quod si nolunt, scitote eos 
esse Manichaeos et ab eorum uos abstinete consortiis. 

41. Augustinus: Contra duas epistolas Pelagianorum IV 
34 MSL 44 p. 637 sq. Simplicibus episcopis sine congrega- 
tione synodi in locis suis sedentibus extorta subscriptio est. 

10 Id. Opus imperfectum III 35 MSL 45 p. 1762. 

Cur ergo si creditis et hoc bonum esse, quod dicimus et 
illud bonum esse, quod dicitis, tantis totam Italiam factionibus 
commouistis? Cur seditiones Romae conductis populis exci- 
tastis? cur de sumptibus pauperum saginastis per totam pene 

löAfricam equorum greges, quos prosequent^ Alypio tribimis et 
centurionibus destinastis ? cur matronarum oblatis haereditatibus 
potestates saeculi corrupistis, ut in nos stipula furoris publici 
arderet? cur dissipastis ecclesiarum quietem? cur religiosi prin- 
cipis tempora persecutionum impietate maculastis, si a uobis 

20 nihil aliud dicitur, quam quod etiam tu bonum cogeris confiteri ? 

42. Augustinus: Contra duas epistolas Pelagianorum II 5 
MSL 44 p. 573 sq.: 

Quin etiam Romanos clericos arguunt, scribentes : eos iussi- 
onis terrore perculsos non erubuisse praeuaricationis crimen 

25 admittere, ut contra priorem sententiam suam, qua gestis catho- 
lico dogmati adfuerant, postea pronuntiarent malam hominum 
esse naturam. Imo uero Pelagiani spe falsa putauerant, no- 
uum et exsecrabile dogma Pelagianum uel Caelestianum per- 
suaderi quorumdam Romanorum catholicis mentibus posse; 

30 quando illa ingenia, quamuis nefando errore peruersa, non tamen 
contemptibilia , cum studiose corrigenda potius, quam facile 
damnanda uiderentur, aKquanto lenius, quam seuerior postu- 
labat ecclesiae disciplina tractata sunt. Tot enim et tantis 

inter apostolicam sedem et Afros episcopos currentibus et re- 
currentibus scriptis ecclesiasticis , etiam gestis de hac causa 
apud illam sedem Caelestio praesente et respondente confectis ; 
quaenam tandem epistola uenerandae memoriae Papae Zosimi, 
quae interlocutio reperitur, ubi praeceperit credi oportere, sine 5 
ullo uitio peccati originalis hominem nasci? Nusquam prorsus 
hoc dixit, nusquam omnino conscripsit. Sed cum hoc Caelestius 
in SUD libello posuisset inter illa dumtaxat, de quibus se adhuc 
dubitare et instrui uelle confessus est, in homine acerrimi ingenii, 
qui profecto si corrigeretur plurimis profuisset, uoluntas emen- 10 
dationis, non falsitas dogmatis approbata est. Et propterea 
libellus eins catholicus dictus est, quia et hoc catholicae mentis 
est, si qua forte aliter sapit, quam ueritas exigit, non ea cer- 
tissime definire, sed detecta ac demonstrata respuere . . . Hoc 
in illo factum esse putabatur, quando se litteris beatae memo- 15 
riae Papae Innocentii, quibus de hac re dubitatio tota sublata 
est, consentire respondit. Et hoc, ut plenius et manifestius in 
illo fieret, exspectabatur, uenturis ex Africa litteris, in qua pro- 
vincia eins aliquando calliditas euidentius innotuerat. Quae 
Romam litterae posteaquam uenenmt, id continentes, non suf- 20 
ficere hominibus tardioribus et soUicitioribus , quod se gene- 
raliter Innocentii episcopi litteris consentire fatebatur ; sed aperte 
eum debere anathematizare, quae in suo libello praua posuerat; 
ne si id non fecisset, multi parum intelKgentes magis in libello 
eins illa fidei uenena a sede apostolica crederent approbata, 25 
propterea quod ab illo dictum erat, eum libellum esse catholi- 
cum, quam emendata, propter illud, quod se Papae Innocentii 
litteris consentire ipse responderat. Tunc ergo cum eins prae- 
sentia posceretur, ut certis ac dilucidis responsionibus , uel 
astutia hominis uel correctio dilucesceret, et nulli ambigua re- 30 
maneret, se subtraxit et negauit examini. Nee differendum 
iam fuerat, sicut factum est, quod ahis prodesset, si nimium 
peruersorum pertinaciae dementiaeque non posset. Sed si, quod 
absit, ita tunc fuisset de Caelestio uel Pelagio in Romana ec- 
clesia iudicatum, ut illa eorum dogmata, quae in ipsis et cum 35 

ipsis Papa Innocentius damnauerat, approbanda et tenenda pro- 
nuntiarentur, ex hoc potius esset praeuaricationis nota Romanis 
clericis inurenda. 



P. Von den Ausläufern des Streites. 

5 43. Prosper: Liber contra CoUatorem c. 21 § 2 MSL 51 

p. 271 : Unde et uenerabilis memoriae pontifex Caelestinus, cui 
ad catholicae ecclesiae praesidium multa dominus gratiae suae 
dona largitus est, sciens damnatis non examen iudicii, sed solum 
poenitentiae remedium esse praestandum , Caelestium quasi non 

10 discusso negotio audientiam postulantem, totius Italiae finibus 
iussit extrudi; adeo et praecessomm suorum statuta et decreta 
synodalia inuiolabiliter seruanda censebat, ut quod semel me- 
ruerat abscindi, nequaquam admitteret retractari. Nee uero 
segniore cura ab hoc eodem morbo Britannias liberauit, quando 

15 quosdam inimicos gratiae solum suae originis occupantes, etiam 
ab illo secreto exclusit Oceani, et ordinato Scotis episcopo 
[scilicet Palladio], dum Romanam insulam studet seruare catho- 
licam, fecit etiam barbaram christianam. Per hunc uirum etiam 
orientales ecclesiae gemina peste purgatae sunt, quando Cyrillo 

20 Alexandrinae urbis antistiti , gloriosissimo fidei catholicae de- 
fensori ad exsecandam Nestorianam inpietatem, apostolico auxi- 
liatus est gladio ; quo etiam Pelagiani dum cognatis confoede- 
rantur erroribus, iterum prostemerentur. 

44. Nestorius : Epistola 1 ad Caelestinum Papam urbis Ro- 
2omae § 1. 2 MSL 48 p. 173 sqq. 

§ 1. Fratemas nobis inuicem debemus coUocutiones uelut 
— uera inter nos secundum scripturas obtinente concordia — 
pugnaturi in diabolum pacis inimicum. Quorsum hoc antiloquium? 
Julianus quidam et Florus et Orontius et Fabius dicentes se 
30 occidentalium partium episcopos, saepe et piissimum et praedi- 
catissimum imperatorem adierunt, ac suas causas defleuerunt, 
tamquam orthodoxi orthodoxis temporibus persecutionem passi. 

Saepe eadem et apud nos lamentantes, ac saepe reiecti, eadem 
facere non desierunt, sed insistunt per dies singulos, implentes 
aures omnimn uocibus lacrymosis. 

§ 2 p. 175 sq. His quidem ad eos sermonibus, quibus opor- 
tuit, usi sumus , cum negotii eorum ueram fidem nesciremus. 5 
Sed quoniam apertiore nobis de causis eorum notitia opus est, 
ne piissimus et christianissimus imperator noster molestiam 
saepe ab his sustineat, ne nos ignorantes eorum causas circa 
negotii definitionem diuidamur: dignare notitiam nobis de his 
largiri, ne uel quidem, ignorando iustitiam ueritatis, importuna 10 
ratione conturbentur, uel canonicam indignationem beatitudinis 
tuae , quae contra eos pro sectis religionis forte probata est, 
aliud quiddam quam hoc aestiment. Nam sectarum nouitas 
nullam meretur defensionem a ueris pastoribus. 

45. Nestorius: Epistola 2 ad Caelestinum Papam § 1. 2 15 
MSL 48 p. 178 sq. 

§ 1. Saepe scripsi beatitudini tuae propter Julianum, Oron- 
tium et caeteros, qui sibi usurpant episcopalem dignitatem et 
creberrimam aditionem apud piissimum et praedicatissimum im- 
peratorem faciunt nosque concidunt frequentibus lamentationi- 20 
bus, tamquam temporibus orthodoxis de occidente proiecti. At 
huc usque scripta de his a tua ueneratione non suscepimus; 
quae si haberem, possem eis respondere daremque compendio- 
sum responsum luctibus eorum. Nunc enim ab incertis dictis 
eorum non habet quis ad quos se conuertat , aliis haereticos 25 
eos uocantibus et ideo de occidentalibus partibus proiectos esse 
dicentibus; ipsis uero iurantibus, calumniam se sustinuisse et 
periculum pro orthodoxa fide ex subreptione perpessos. Quonmi 
utrum certum sit, nobis grauis est ignorantia. Nam condolere 
eis, si uere haeretici sunt, crimen est; et iterum non condolere, 30 
si calumniam sustinent, durum et impium est. 

§ 2. Dignetur igitur amantissima dei anima tua informare 
nos, qui ad utrumque momentum huc usque diuidimur, id est, 
et ad odium et ad miserationem eorum. Doceri autem uolumus, 

Brückner, Pelagianischer Streit. 4 

quam de his sententiam teneamus. Detinemus enim eosdeni 
uiros per dies singiüos dissimulantes. spe et exspectatione bea- 
titudinis tuae. 

46. Mercator : Commonitorium super nomine CaelestiL Titnlus 
5 in antiquis exemplaribus MSL 48 p. 63 sqq. 

Exempliim commonitorü, quod super nomine Caelestii graeco 
sermone a Mercatore datum est. non solum ecciesiae Constan- 
tinopolitanae. sed etiam plurimis religiosissimis uiris. Oblatuni 
quoque püssimo principi Theodosio semper augusto; idipsmn 

10 ex graeco in latinum translatum per eundem Marimn Merca- 
torem Christi seruum, in eonsulatu Florentii et Dionysii V.V.C.C.. 
per quod commonitorium cognito funestissimo errore, imperiali 
praecepto, tam Julianus defensor et sequax eius cum caeteris 
sociis et participibus suis, quam postea idem Caelestius de Con- 

15 stantinopolitana urbe detrusi, in synodo quoque Ephesiensi du- 
centorum septuaginta quinque episcoporum sententia postmo- 
dum in praesenti damnati sunt. 

47. Von der Synode von Ephesus MSL 45 p. 1760. 

Ex actione quinta habita post consulatum Theodosii XTTT 
20 et Ualentiniani HI decimo sexto Calendas Augusti. Anathema- 
tizamus autem et Apollinarium et Arium ... Et praeter hos 
insuper nouarum blasphemiarum inuentorem Nestorium, et qui 
ei communicant et consentiunt ; et eos qui Caelestii uel Pelagii 
placita sequuntur, quorum dogmata nunquam suscepimus. — Ex 
25 epistola synodica ad Caelestinum in eadem actione 5:1. Johannes 
episcopus Antiochenus . . . congregatis quibusdam, qui cum 
Nestorio simul recesserant . . . ac ueluti collecto collegio ho- 
minum circiter triginta numero, qui nomen habebant episcopo- 
rum, ex quibus alii erant extorres, otiosi, ecclesiisque carentes, 
30 alii quoque ante multos annos ob graues culpas a suis metro- 
politanis depositi; cum ipsis etiam Pelagiani et Caelestiani ac 
nonnulli de iis qui ex Thessalia eiecti fuerunt ... 2. Porro 
autem perlectis, in sancta synodo conmaentariis actorum in de- 



Digitized by VjOOQ IC 



G. Spätere Nachrichten. 51 

positione impiorum, Pelagianorum et Caelestianorum, Caelestli, 
Pelagii, Juliani, Persidii , Flori, Marcellini, Orontii, et eadem 
cum Ulis sentientimn , quae a pietate tua de ipsis decreta et 
constituta sunt, iudicauimus et nos ea solida firmaque permanere 
debere, et idem tecum omnes statuimus, eos'pro depositis habentes. 5 

Canon 1 : Ex actione septima. Si quispiam metropolita pro- 
uinciae, derelicta sancta et oecumenica synodo, aut accessit ad 
ülorum defectionis consessum aut accedet in posterum, siue cum 
Caelestio sensit aut sentiet, ipse . . . a synodo totius ecclesia- 
sticae communionis expers sit factus ... lo 

Canon 4. Si qui autem clericorum defecerint et ausi fuerint 
uel priuatim uel publice, quae sunt Nestorii aut Caelestii sapere, 
sancitum est a sancta synodo istos quoque depositos esse. 

G. Spätere Nachrichten. 

48. Prosper: Chronicum integrum, Pars IIMSL 51 p. 591 sq. 15 
594 sq. 598. — Luciano uiro clarissimo consule. 

p. 591. Hac tempestate Pelagius Brito dogma nominis sui 
contra gratiam Christi, Caelestio et Juliano adiutoribus, exse- 
ruit, multosque in suum traxit errorem, praedicans unumquemque 
ad iustitiam uoluntate propria regi, tantumque accipere gratiae, 20 
quantum meruit : quia Adae peccatum ipsum solum laeserit, nee 
posteros eins obtrinxerit; unde et uolentibus possibile sit omni 
carere peccato, omnesque paruulos tam insontes nasci, quam 
primus homo ante praeuaricationem fuit, nee ideo baptizandos, 
ut peccato exuantur. sed ut sacramento adoptionis honorentur. 25 

Theodosio VIT et Palladio coss. 

. . . p. 591 sq.: Zosimus XXXIX Romanae ecclesiae epi- 
scopatum suscipit, anno I, mensibus IX, diebus IX. Quo tem- 
pore Pelagianis iam a pontifice Innocentio praedamnatis, Afro- 
rum uigore et maxime Augustini episcopi sententia resistebatur. 30 

Honorio XII et Theodosio VIII coss. 

p. 592. Hoc tempore Constantius seruus Christi, ex uicario 
Romae habitans, et pro gratia dei deuotissime Pelagianis re- 

4* 

sistens, factione eorumdem multa pertulit, quae illum sanctis 
confessoribus sociauerunt. 

Concilio apud Carthaginem habito CCXIV episcopomm ad 
papam Zosimum synodi decreta perlata sunt; quibus probatis, 
5 per totum mundum haeresis Pelagiana damnata est. 

Florentio et Dionysio coss. 

. . p. 594 sq. Agricola Pelngianus, Seueriani Pelagiani 

episcopi filius, ecclesias Britanniae dogmatis sui insinuatione 

corrupit. Sed ad actionem Palladii diaconi papa Caelestinus 

10 Germanum Antissiodorensem episcopum uice sua mittit et de- 

turbatis haereticis, Britannos ad catholicam fidem dirigit. 

Theodosio XIII et üalentiniano III coss. 

. . . p. 595. Augustinus episcopus per omnia excellentis- 
simus moritur V cal. Septembris, libris Juliani inter impetum 
15 obsidentium üandalorum in ipso dierum suorum fine respondens, 
et gloriose in confessione christianae gratiae perseuerans. 

Basso et Antiocho coss. 

p. 595. Congregata apud Ephesum plus ducentorum synodo 

sacerdotum Nestorius cum haeresi nominis sui et cum multis Pe- 

20 lagianis , qui cognatum errori suo iuuabant dogma, danmatur. 

Theodosio XVII et Festo coss. 

. . . p. 598. Hac tempestate Julianus Eclanensis iactan- 
tissimus Pelagiani erroris assertor, quem dudum amissi epi- 
scopatus intemperans cupido agitabat, multimoda arte fallend] 
25 correctionis spem praeferens, molitus est in communionem ec- 
clesiae irrepere. Sed his insidiis Xystus papa diaconi Leonis 
hortatu uigilanter occurrens, nullum aditum pestiferis conatibus 
patere permisit; et ita omnes catholicos de reiectione fallacis 
bestiae gaudere fecit, quasi tunc primum superbissimam haere- 
30 sim apostolicus gladius detruncasset. 

49. Prosper : Carmen de ingratis. I uers. 72 — 98. MSL 51 
p. 100 sqq. 

Tu causam fidei flagrantius Africa nostrae 
Exsequeris; tecumque suum iungente uigorem 

Juris apostolici solio, fera uiscera belli 

75. Conficis, et lato prostemis limite uictos. 
Conuenere tui de cunctis urbibus almi 
Pontifices, geminoque senum celeberrima coetu 
Decemis, quod Roma probet, quod regna sequantur. 5 
Nee sola est illic synodorum exerta potestas ; 

80. Seu quos non possent ratione euincere nostri, 

Ui premerent discussae artes, uirusque retectum est 
Haeretici sensus ; nullumque omnino relictum, 
Docta fides quod non absolueret argumentum. lo 

Condita sunt et scripta mänent, quae de cataractis 

85. Aeterni fontis fluxere undante meatu, 

Et tercentenis procerum sunt edita linguis: 

Sie moderante suam legem bonitate seuera, 

Ut qui damnato uellent de errore reuerti 15 

Acciperent pacem, pulsis qui praua tenerent. 

90. An alium in finem posset procedere sanctum 
Concilium, cui dux Aurelius, ingeniumque 
Augustinus erat? quem Christi gratia comu 
Uberiore rigans, nostro lumen dedit aeuo 20 

Aeoensum uero de lumine. Nam cibus illi 

95. Et uita et requies deus est; omnisque uoluptas 
Unus amor Christi est, unus Christi est honor illi. 
Et deum nuUa sibi tribuit bona, fit deus illi 
Onmia, et in saneto regnat sapientia templo. 20 

50. Praedestinatus I 88. MSL 53 p. 617 sqq. 

Octogesimam et oetauam haeresim in Pelagio se inuenisse 
sedes apostolica sub papa saneto Innocentio docuit, dum Cae- 
lestius Pelagii discipulus apud Carthaginem doceret, posse ho- 
mines sine peccato esse , natura sibi sufficiente sola humana. 30 
Restitit ei quidam Paulinus diaconns, defensor et procurator 
ecclesiae Mediolanensis, cuique in conuentu sacerdotum multa 
capitula obiecit contra fidem catholicam, quae Caelestius damnare 
neglexit, dicens: Non ad me pertinet de his, quae obiecit, ubi 

meum nomen est et crimen alienum. Tunc illi obtulerunt ei 
libros suos, ubi dicebat, ipsam sibi hominis naturam ad per- 
fectionem posse sufficere : hoc est, tantam potest homo exercere 
iustitiam, ut etiam sine peccato possit esse, si uelit. Adam mor- 

5 talem factum, qui siue peccaret, siue non peccaret, esset mori- 
turus. Sic lex misit ad regnum sicut euangelia. Infantes in 
remissionem peccatorum baptizandos esse ideo confitemur, propter 
regulam uniuersalis ecclesiae. Nihil obfuisse generi humano 
peccatum Adae. Omnia haec oppositionum genera ad damnan- 

10 dum obiiciebantur Caelestio. Sed ille dicebat, multa esse in 
his, quae teneret fides eins et propter ipsa caetera damnare non 
posse. Tunc ad relationem pene omnium Afrorum episcoporum 
papa Innocentius damnationem et Pelagio et Caelestio con- 
scripsit. Illi autem, siue antequam damnarentur ab uniuersali 

15 ecclesia, siue posteaquam damnati sunt, non cessauerunt scribere : 
posse hominem sine peccato esse, et nihil obfuisse Adam generi 
humano et legem sie misisse ad regnum sicut euangelia, et in- 
fantes non ideo baptizandos, quia habere possent originale pec- 
catum; et naturam tam bene factam a deo, ut sibi sola sufficiat 

20 ad hoc, ut possit carere peccato. Contra has suscepit sine 
scriptura quidam Constantius tractator. Post hunc autem 
scripsit contra hos et Augustinus Hipponensis episcopus et 
Hieronymus presbyter Bethleites. Pelagiani tamen seu Cae- 
lestiani catholicae plebi permixti sunt, quia ecclesiam aliam non 

25habent; et ideo ubi eis euenerit, communionem non renuunt. 
Dicunt enim unius confessionis esse in hac parte, in qua eu- 
charistia conficitur: de quaestione enim, aiunt, non de com- 
munione discernimur. Pro hoc ausu et a nostris, si depre- 
hendantur, periculis subiacent, et a suis exsecrationi habentur. 

30 Habent enim et presbyteros et episcopos suos. 

Ipse autem Pelagius ita in commentario suo ad Romanos 
scribit, dum ageret illum locum, quo ait apostolus: Quoniam 
per unum hominem in hunc mundum peccatum intrauit, et per 



32 Rom. 5, 12. 

peccatum mors, et ita in omnes homines pertransiit, in quo 
omnes peccauerunt; tangens Caelestium, qui contra tradu- 
cem peccati primus scripsit, his uerbis ait : Hi, inquit, qui contra 
traducem ueniunt, ita illum impugnare nituntur: Si Adae pec- 
catum etiam non peccantibus obfuit, ergo et Christi gratia non 5 
credentibus prodest. Addunt etiam hoc: Si baptismus toUit 
originale illud peccatum, de duobus baptizatis nati debent hoc 
carere peccato. Quomodo enim mittunt ad posteros, quod ipsi 
in se minime habuerunt? Haec sicut ab ipso Pelagio sunt, 
scripta posuimus. De hoc itaque quod dictum est, posse ho- 10 
minem sine peccato esse, obiectum est illis ita: Aut potest et 
adiutorium non quaerit; aut non potest et adiutorium quaerit. 
A quocumque enim auxilium quaeritur, dicit se id, quod uult 
facere, implere non posse. Alioquin irrisorie poscit, qui potest 
hoc solus, pro quo adiutorium postulat adimplere. üerbi gratia, 15 
decem pondo cuiuscunque rei si leuare uoluerim, et adiutorium 
quaeram, ridiculum uideor exhibere, dum posco. At uero si 
ducentas aut amplius uelim leuare libras, quia id implere non 
possum, auxilium flagito, et immensis precibus adiutorium quaero : 
praecipue si status uitae meae in hoc uidetur pondere positus, 20 
ut si pondus, quod memoraui, non leuauero, ad uitam peruenire 
non possim. De duobus autem baptizatis natum nihil habere 
de fide parentum, haec nos ratio docet. Quoniam hi qui bapti- 
zati sunt, duas habent natiuitates, unam qua eos generauit caro, 
aliam qua eos generauit spiritus sanctus ; et ex his duabus 25 
generationibus nati duas generationes ad posteros mittunt, unam 
de came, coniugii ministerio, aliam de spiritu, baptismate con- 
secrando. Hie ergo, qui de baptizatis natus est, interrogo te, 
qua re natus est? de carne, id est de prima generatione, an 
de spiritu, id est de secunda generatione ? Si de spiritu natus 30 
est, baptizari non debet. Quare? quia spiritus sanctus eum 
fecit nasci, non libido coniugii. Si autem de coniugio camali, 
id est de masculo et femina, restat, ut unde sunt regenerati 
de Christo et ecclesia, suam iterum regenerent prolem. De primo 
enim est Adam quod nascimur, de secundo autem, quod iterum 35 

recreamur, dicente sancto apostolo: Factus est primus homo 
Adam in animam uiuentem, nouissimus Adam in spiritum uiui- 
ficantem. Sed non prius quod spirituale est, sed quod animale , 
deinde quod spirituale. Primus homo de terra terrenus, secun- 

5 dus homo de caelo caelestis. Ergo sicut portauimus imaginem 
terreni, id est, sicut creauimus filios camaliter, portemus 
et imaginem caelestis, id est quos creauimus camaliter, spiri- 
tualiter recreemus: aut ipsi, qui camaliter creati sumus nutu 
creatoris, iterum eins gratia spiritualiter recreemur. Hoc 

10 autem dico, dixit apostolus, quia caro et sanguis, id est prima 
tantum generatione homines nati, nisi gratiam diuinam merue- 
rint adipisci, regnum dei inuenire non possunt. Neque cor- 
ruptio incorruptionem possidebit. 

51. Gennadius: de uiris inlustribus c. 42 sqq. ed. Ber- 
i5noulli p. 77. 

42: Pelagius heresiarches, antequam proderetur hereticus, 
scripsit studiosis necessaria, tres de fide trinitatis libros et pro 
actuali conuersatione eulogiarum ex diuinis scripturis librum 
unum, capitulorum indiciis in modum sancti Cypriani martyris 
20 praesignatum. Postquam hereticus publicatus est, scripsit hae- 
resi suae fauentia. 

43. Innocentius urbis Romae episcopus scripsit decretum 
orientalium et occidentalium ecclesiarum aduersum Pelagianos 
datum, quod post ea successor eins papa Zosimus latius pro- 

25 mulgauit. 

44. Caelestius antequam Pelagio concurreret, immo adhuc 
adolescens scripsit ad parentes suos de monasterio epistolam 
in modum libelli in omnibus deum desiderantibus necessariam. 
Moralis siquidem eins dictio nihil uitium post modum pro- 

30 diti, sed totum ad uirtutis incitamentum tenuit. 

45. Julianus episcopus Campanus , uir acer ingenio , in 
diuinis scripturis doctus, graeca et latina lingua scholasticus. 

1 1 Kor. 15, 45 sqq. 
10 1 Kor. 15, 49 sq. 

Priusquam in pietatem Pelagii in se aperiret, clarus in doctoribus 
ecclesiae fuit. Postea uero heresin Pelagii defendere nisus 
scripsit aduersus Augustinnm impugnatorem illius libros quattuor 
et iterum libros octo. Est et liber altercationis ambarum par- 
tium defendentium. Hie Julianus elymosynis tempore famis et 5 
angustiae indigentibus prorogatus multos miserationis speeie 
nobilium praeeipueque religiosorum inliciens heresi suae sociauit. 
Moritur Ualentiniano et Constantio filio imperatoribus. 

52. Beda: Historia ecclesiastica gentis Anglorum I 10 ed. 
Holder p. 17. 1« 

Anno ab incamatione domini CCCLXXXXIIII Arcadius 
filius Theodosii cum fratre Honorio, quadrogesimus tertius ab 
Augusto regnum suscipiens, tenuit annos XIII. Cuius tempo- 
ribus Pelagius Bretto contra auxilium gratiae supemae uenena 
suae perfidiae longe lateque dispersit, utens cooperatore Juliano 15^ 
de Campania, quem dudum amissi episcopatus intemperans cu- 
pido exagitabat. Quibus sanctus Augustinus sicut et ceteri pa- 
tres orthodoxi multis sententiarum catholicarum milibus respon- 
derunt nee eonim tamen dementiam corrigere ualebant, sed quod 
grauius est, correpta eorum uesania magis augescere contra- 20 
dicendo quam fauendo ueritati uoluit emundari. 

n. Zur Lehre der Pelagianer. 

A. Pelagius. 

53. Erklärung des Pelagius zu Rom. 5, 12 aus seinem 
Kommentar zu den paulinischen Briefen nach Zinmier, Pe- 
lagius in Irland. Texte und Untersuchungen zur patristischen 
Literatur. Berlin, Weidmann 1901. p. 294 sq. 

o 12. Propterea sicut per unum hominem. Sicut per unum 

hominem, Euam, peccatum intrauit in mundum; insaniunt qui 
dicunt, antequam deciperat diabolus Euam, peccatum fuisse in 
mundo. Item. Hie ostendere uult propter ea Christum passum, 
ut qui sequentes Adam discesseramus a deo per Christum re- 

10 conciliemur deo. — In hunc mundum peccatum intrauit et per 
peccatum mors. Exemplo 1. forma: quomodo cum non esset 
peccatum per Adam aduenit, ita etiam cum paene apud nullum 
iustitia remansisset, per Christum est revocata; et quomodo per 
illius peccatum mors intrauit, ita et per huius iustitiam uita 

15 est reparata futura, non praesens. Et ita in omnes homines 
mors pertransiit. Dum ita peccantes et similiter moriuntur. 
Non enim in Abraham et Isaac et lacob pertransiit, de quibus 
dicit: Omnes enim illi uiuunt. Hie autem ideo dicit onmes 
mortuos, quia in multitudine peccatorum non excipiuntur pauci 

20 iusti, sicut ibi : Non est qui f aciat bonum, non est usque ad 
unum; et: Omnis homo mendax. Siue in eos onmes pertran- 
siit, qui humano non caelesti ritu uiuebant. Item nunc aposto- 
lus mortem animae significat, quia Adam praeuaricans mortuus 
est, sicut et propheta dicit: anima quae peccat, ipsa morietur; 

2o transiuit enim et in omnes homines, qui per naturalem legem 
praeuaricati sunt. — In quo omnes peccauerunt. Hoc est in 
eo, quod omnes peccauerunt exemplo Adae peccant. 



18 Luc. 20, 38. 20 Ps. 13 (14), 1. 21 Ps. 115 (116), 11. 24. Ez. 18, 4. 

54. Einige Fragmente aus dem Liber Eulogiarum des Pe- 
lagius. Hieronymus: Dialogus adversus Pelagianos. I 25 sqq. 
MSL 23 p. 541 sqq. 

I 25. Sine peccato esse non posse, nisi qui scientiam legis 
habuerit. — Scientiam legis etiam feminas habere debere. — 5 
Quod et feminae deo psallere debeant. 

I 26. Senium dei nihil amarum de ore suo, sed semper 
quod dulce est et suaue debere proferre. — Sacerdotem siue 
doctorem omnium actus speculari debere et fiducialiter corri- 
pere peccantes, ne pro iisdem rationem reddat et eorum san- lO 
guis de suis manibus requiratur. — Sacerdotem siue doctorem 
nemini adulari debere, sed audenter omnes corripere, ne et se 
et eos, qui eum audiunt, perdat. 

I 27. Omnes uoluntate propria regi et suo desiderio unum- 
quemque dimitti. Ait enim de hoc ipso sapientia Salomonis : 15 
Sum quidem et ego mortalis homo, similis omnium, ex genere 
terreno illius qui prior finctus est; et caetera usque ad eum 
capituli finem, ubi legitur : Unus ergo omnibus introitus ad ui- 
tam ; propter hoc optaui, et datus est mihi sensus, et inuocaui, 
et uenit in me spiritus sapientiae. Et psalmista: Dilexit ma-20 
ledictum et ueniet ei; et noluit benedictionem, et elongabitur 
ab eo. Et ecclesiasticus : Apposuit tibi aquam^et ignem; ad 
quod uis porrige manum tuam; ante hominem bonum et ma- 
lum, uita et mors; quod placuerit ei, dabitur illi. — 

I 28. In die iudicii iniquis et peccatoribus non parcendum, 25 
sed aetemis eos ignibus exurendos. Scriptum est [enim] in 
centesimo tertio psalmo : Deficiant peccatores a terra et iniqui, 
ita ut non sint. Et in Isaia: Comburentur iniqui et peccatores 
simul, et qui relinquunt deum, consummabuntur. 

I 29. Sapientiam et intellectum scripturarum, nisi qui di- 30 
dicerit, scire non posse. Scientiam legis non usurpare debere 
indoctum — Christianum illius debere esse patientiae , ut si 
quis sua auferre uoluerit, gratanter amittat. 

16 Weish. Sal. 7, 1—7. 20 Ps. 108 (109), 17. 22 Sir. 15, 17 sq. 
28 Ps. 103 (104), 35. 29 Jes. 1, 28. 

I 30. Inimicos ut proximos diligendos — inimico num- 
quam esse credendum. 

I 31. Regnum caelomm etiam in testamento ueteri repro- 
mitti. 
5 I 32. Centesimus titulus est : Posse hominem sine peccato 

esse et dei mandata facile custodire, si uelit. 

55. Aus des Pelagius über de natura. Augustinus: De 
natura et gratia § 8 sqq. MSL 44 p. 250 sqq. 

I 8 p. 250 sq. Aliud est quaerere, an possit aliquid esse, 

10 quod ad solam possibilitatem pertinet ; aliud, utrumne sit. Nos 
de sola possibilitate tractamus, de qua, nisi quid certum con- 
stiterit, transgredi ad aliud, grauissimum esse atque extra or- 
dinem ducimus. 

Idem iterum repeto: Ego dico posse esse hominem sine 

15 peccato. Tu quid dicis ? Non posse esse hominem sine pec- 
cato? Neque ego dico, hominem esse sine peccato, neque tu 
dicis, non esse hominem sine peccato. De posse et non posse, 
non de esse et non esse contendimus. Nam: Nullus mundus 
est a sorde, et: Non est homo qui non peccet, et: Non est 

20 iustus in terra, et : Non est qui f aciat bonum, et caetera his si- 
milia ad non esse, non ad non posse proficiunt. Huiusmodi 
enim exemplis ostenditur, quales homines quidam tempore ali- 
quo fuerint; non quod aliud esse non potuerint, unde et iure 
inueniuntur esse culpabiles. Nam si idcirco tales fuerunt, 

25 quia aliud esse non potuerunt, culpa carent. 

I 11 sq. p. 252 sq. Potest quidem esse, sed per gratiam 
dei, inquies. Ago humanitati tuae gratias, quod assertionem 
meam, quam dudum oppugnabas, non modo non oppugnare aut 
confiteri solum contentus non es, verum etiam non refugis com- 

30 probare. Nam dicere : Potest quidem, sed per illud aut illud, 
quid aliud est, quam non solum consentire, quod possit esse, 
uerum etiam quomodo uel qualiter possit, ostendere? Nullus 

18 Hiob 14, 4 LXX. 19 I Kön. 8, 46. Pred. 7, 21. 

20 Ps. 13 (14), 1. 

itaque magis alicuius rei possibilitatem probat, quam qui eius 
etiam qualitatem fatetur; quia neque absque re esse qualitas 
potest. Sed tu, inquies, hoc in loco dei gratiam, .quandoqui- 
dem eam non commemoras, uideris abnuere. Egone abnuo, qui 
rem confitendo, confitear necesse est et per quod res effici po- 5 
test; an tu, qui rem negando, et quidquid illud est, per quod 
res efficitur, procul dubio negas? Siue per gratiam, siue per 
adiutorium, siue per misericordiam, et quidquid illud est, per 
quod esse homo absque peccato potest, confitetur, quisquis rem 
ipsam fatetur. 12. Nam si dixero : Homo disputare potest, auis lo 
uolare, lepus currere; et non etiam, per quae haec effici pos- 
sunt, commemorauero, id est, linguam, alas, pedes; num ego 
officiorum qualitates negaui, qui officia ipsa confessus sum? 

I 20 p. 256. Diuinitus tamen esse expianda commissa, et 
pro eis dominum exorandum (fatetur), quia id quod factum est, 15 
facere infectum potentia naturae et uoluntas hominis non potest. 

I 21 p. 256. Primo de eo disputandum est, quod per pec- 
catum debilitata dicitur et immutata natura, ünde ante omnia 
quaerendum puto, quid sitpeccatum; substantia aliqua, an om- 
nino substantia carens nomen, quo non res, non existentia, non 20 
corpus aliquod, sed perperam facti actus exprimitur. Credo 
ita est. Et si ita est, quomodo potuit humanam debilitare uel 
mutare naturam, quod substantia caret? 

I 33 p. 263. Quonam modo superbiam ipsam a peccato 
separabimus ? Tam peccare superbire est, quam superbire pec- 25 
care. Nam quaere, quid sit quodcumque peccatum, et uide si 
inuenies aliquod sine superbiae appellatione peccatum. Omne 
peccatum, nisi fallor, dei contemptus est; et omnis dei con- 
temptus superbia est. Quid enim tam superbum, quam deum 
contemnere? Omne ergo peccatum et superbia est, etiam scrip- 30 
tura dicente: Initium omnis peccati superbia est. 

I 34 p. 263. Deinde quomodo deo pro illius peccati reatu 
subditus esse potent, quod suum non esse cognouerit? Suum 



31 Sir. 10, 15. 

enim non est, si necessarium est. Aut si suum est, uolunta- 
rium est: et si uoluntarium est, uitari potest. 

I 38 p. 265. Kationabile quidem uidetur esse, quod asse- 
ris, sed superbum est, dici hominem absque peceato esse posse. 
5 — In qua magis parte humilitas coUocanda est? Sine dubio 
falsitatis, si in ea, quae ueritatis probatur esse, superbia est. 
I 42 p. 267. (Deinde commemorat eos) qui non modo non 
peccasse, uerum etiam iuste uixisse referuntur: Abel, Enoch. 
Melchisedech, Abraham, Isaac, lacob, lesu Naue, Phines, Sa- 

10 muel, Nathan, Elias, loseph, Elisaeus, Mieheas, Daniel, Ana- 
nias, Azarias, Misael, Ezechiel, Mardochaeus, Simeon, loseph. 
cui desponsata erat uirgo Maria, Joannes. (Adjungit etiam fe- 
minas) Debboram, Annam Samuelis matrem, ludith, Esther, al- 
teram Annam filiam Phanuel, Elisabeth, ipsam etiam domini 

15 ac saluatoris nostri matrem, quam sine peceato confiteri ne- 
eesse [est] pietati. 

I 43. 46 p. 267 sqq. Dicent forsitan: Numquid omnium 
potuit scriptura commemorare peccata? Hoc recte potest dici 
de his, quorum neque bonorum neque malorum scriptura sit me- 

20 mor ; de illis uero, quorum iustitiae meminit, et peccatorum 
sine dubio meminisset, si qua eos peccasse sensisset. Sed esto. 
aliis temporibus turbae numerositate omnium dissimulauerit 
peccata contexere. In ipso statim mundi primordio, ubi nonnisi 
quatuor homines erant, quid dicimus, cur non onmium uoluerit 

25delicta memorare? Utrumne ingentis multitudinis causa, quae 
nondum erat? an quia illorum tantum, qui commiserant me- 
minit, iUius uero qui nuUa commiserat meminisse non potuit? 
Gerte primo in tempore Adam et Eua, ex quibus Cain et Abel 
nati sunt, quatuor tantum homines fuisse referuntur. Peccauit 

30 Eua, scriptura hoc prodidit; Adam quoque deliquit, eadem scrip- 
tura non tacuit; sed et Cain peccasse ipsa aeque scriptura te- 
stata est, quorum non modo peccata, uerum etiam peccatorum 
indicat qualitatem. Quod si et Abel peccasset, et hoc sine 
dubio scriptura dixisset; sed non dixit, ergo nee ille peccauit; 

35 quin etiam justum ostendit. Credamus igitur quod legimus, et 

quod non legimus, nefas credamus astruere, (46.) quod de 
cunctis etiam dixisse sufficiat. 

I 52 sqq. 272 sqq. 52. Sed hoc est, quod multos mouet, 
inquies, quod non per dei gratiam hominem sine peccato esse 
posse defendis. ignorantiae caecitas, o imperitae mentis ig- ^ 
nauia, quae id sine dei gratia defensari existimat, quod deo tan- 
tum audiat debere reputari. 53. Nam cum dicitur ipsum posse, 
arbitrii humani omnino non esse sed auctoris naturae, dei sci- 
licet; ecqui fieri potest ut absque dei gratia intelligatur, quod 
ad deum proprie pertinere censetur? Sed ut hoc manifestius lo 
fiat paulo latius disputandum est. Dicimus enim cuiusque rei 
possibilitatem, non tarn in arbitrii humani potestate quam in 
naturae necessitate consistere. Ut puta loqui possum. Quod 
loqui possum, meum non est; quod loquor, meum est, id est, 
propriae uoluntatis ; et quia, quod loquor, meum est, utrumque 15 
facere possum, id est, et loqui et non loqui. Quia uero quod 
loqui possum, meum non est, id est, arbitrii mei atque uolun- 
tatis, necesse est me semper loqui posse; et si uoluero non 
posse loqui, non possum tamen non posse loqui, nisi forte 
membrum illud adimam, quo loquendi impleri officium potest. 20 
54. Uoluntatis enim arbitrio ac deliberatione priuatur, quid- 
quid naturali necessitate constringitur. 55. Hoc et de auditu. 
odoratu, uel uisu sentiri possibile est, quod audire, odorari, 
uidere potestatis nostrae sit; posse uero audire, uel odorari, 
uel uidere potestatis nostrae non sit, sed in naturali necessitate 25 
consistat. 56. Simili ergo modo de non peccandi possibilitate 
intelligendum est, quod non peccare nostrum sit, posse uero 
non peccare non nostrum. 57. Quia non peccare nostrum est, 
possumus peccare et non peccare. Quia uero posse non pec- 
care, nostrum non est, et si uoluerimus non posse non pec- 30 
care, non possumus non posse non peccare. 58. Quia nulla 
adimere uoluntas potest, quod inseparabiliter insitum probatur 
esse naturae. 59. Ipsa non peccandi possibilitas non tam in 
arbitrii potestate, quam in naturae necessitate posita est. Quidquid 
in naturae necessitate positum est, ad naturae pertinere non 35 

dubitatur auctorem, utique deum. Quomodo ergo absque dei 
gratia dici existimatur, quod ad deum proprie pertinere mon- 
stratur ? 

I 60 p. 276. Sed caro nobis secundum apostolum contra- 

ria est, inquies. Qui fieri potest, ut cuicumque baptizato sit 

caro contraria, cum secundum eumdem apostolum in came non 

esse intelligatur? Ita enim dicit: Uos autem in came non estis. 

I 63 p. 277 sq. (Deinde multis uerbis apostoli conatiir 

ostendere, unde non est controuersia, quod) caro ab illo ita saepe 

10 nominetur ut uelit intelligi, non substantiam, sed opera camis. 
— Quis fecit homini spiritum ? Sine dubio deus. Camem quis 
creauit? Idem, credo, deus. Bonus est, qui utrumque creauit 
deus ? NuIIi dubium est. Et utrumque quod bonus auctor cre- 
auit, bonum est? Confitendum est. Si igitur et spiritus bonus 

15 est, et caro bona, ut a bono auctore condita ; qui fieri potest, 
ut duo bona possint sibi esse contraria? 

56. Pelagius: Epistula ad Demetriadem. c. 2. 8 MSL 33, 
p. 17 sq. 24 sq. 

2. Quoties mihi de institutione morum et sanctae uitae con- 

20 uersatione dicendum est, soleo prius humanae naturae uim qua- 
litatemque monstrare, et quid efficere possit, ostendere ac iam 
inde audientis animum ad species incitare uirtutum, ne nihil 
prosit ad ea uocari, quae forte sibi impossibilia esse praesump- 
serit. Nequaquam enim uirtutum uiam ualemus ingredi, nisi 

25 spe ducamur comite. Siquidem appetendi omnis conatus perit 
consequendi desperatione. Quem ego exhortationis ordinem, 
cum in aliis quoque opusculis tenuerim, tunc hie maxime ob- 
seruandum puto; ubi eo plenius naturae bonum declarari debet, 
quo instituenda est uita perfectior, ne tanto remissior sit ad 

30 uirtutem animus ac tardior, quanto minus se posse credat ; et 
dum quod inesse sibi ignorat, id se existimat non habere. Pro- 
ferenda semper in notitiam ea res est, cuius usus desideratur. 



4 Gal. 5, 17. 7 Rom. 8, 9. 

et explicandum est, quidquid bonum natura potest, cum quid- 
quid posse probatur, implendum est. Haec igitur prima sanctae 
ac spiritualis uitae fundamenta iaciantur, ut uires suas uirgo 
agnoscat ; quas demum bene exercere poterit, cum eas se habere 
didicerit. Optima enim animi incitamenta sunt, cum docetur5 
aliquis posse quod cupiat. Nam et in bello ea exhortatio ma- 
xima est, eaque plurimum auctoritatis habet, quae pugnatorem 
de uiribus suis admonet. Primum itaque debes naturae hu- 
manae bonum de eins auctore metiri, deo scilicet, qui cum uni- 
uersa mundi et quae intra mundum sunt, opera bona et ualde lo 
bona fecisse referatur, quanto putas praestantiorem ipsum ho- 
minem fecit, propter quem omnia etiam intelligitur illa con- 
didisse. Quem dum ad imaginem et similitudinem suam facere 
disponit, antequam faciat, qualem sit facturus, ostendit. Deinde 
cum subiecit ei uniuersa animalia, eumque etiam constituit eo- 15 
rum dominum, quae uel mole corporis, uel uirium magnitudine 
uel armis dentium multo ualentiora homine fecerit; satis de- 
clarat, quanto pulchrius sit homo ipse conditus, quem uel ex 
hoc uoluit naturae suae intelligere dignitatem, dum fortia sibi 
subiecta miratur animalia. Neque enim nudum illum ac sine 20 
praesidio reliquit, nee diuersis periculis uelut exposuit infir- 
mum. Sed quem inermem extrinsecus fecerat, melius intus 
armauit, ratione scilicet atque prudentia, ut per intellectum ui- 
goremque mentis, quo caeteris praestat animalibus, factorem 
omnium solus agnosceret et inde seruiret deo, unde aliis do-25 
minabatur. Quem tamen iustitiae exsecutorem dominus uolun- 
tarium esse uoluit, non coactum. Et ideo reliquit eum in manu 
consilii sui posuitque ante eum uitam et mortem, bonum et 
malum ; et quod placuerit ei, dabitur Uli. Unde etiam in Deu- 
teronomio legimus : Uitam et mortem dedi ante faciem tuam, 30 
benedictionem et maledictionem ; elige tibi uitam, ut uivas. 

8. Neque uero nos ita defendimus naturae bonum, ut eam 
dicamus malum non posse facere, quam utique boni ac mali 

27 Sirach 15, 14. 17. 30 Deut. 30, 15 sq. 

Brückner, Pelagianischer Streit. 5 

capacem etiam profitemur, sed ab hac eam tantummodo iniuria 
uindicamus, ne eins uitio ad malum uideamur impelli, qui nee 
bonum sine uoluntate faciamus, nee malum; et quibus liberum 
est unum semper ex duobus agere, cum semper utrumque pos- 

5 simus. Unde enim alii iudicaturi sunt, alii iudicandi, nisi quod 
in eadem natura dispar uoluntas est, et quia cmn omnes idem 
possimus, diuersa faciamus? Itaque ut hoc ipsum clarius lucere 
possit, aliqua exempla sunt proferenda. Adam de paradiso eii- 
citur, Enoch de mundo rapitur. In utroque dominus libertatem 

10 arbitrii ostendit. Ut enim placere potuit ille qui deliquit, ita 
potuit peccare qui placuit. Non enim a iusto deo aut ille 
puniri meruisset, aut hie eligi, nisi uterque utrumque potuisset. 
Hoc de Cain et Abel fratribus, hoc etiam de lacob et Esau 
geminis intelligendum est. Ac sciendum solam uoluntatis cau- 

15 sam esse, cum in eadem natura merita diuersa sint. Exstinc- 
tum peccatis suis diluuio mundum Noe iustus redarguit, et 
Sodomorum crimina Lot sanctitas iudicauit. Nee illud est par- 
uum argumentum ad comprobandum naturae bonum, quod illi 
primi homines per tot annorum spatia absque ulla admoni- 

20 tione legis fuerunt ; non utique quod deo aliquando creaturae 
suae causa non fuerit, sed quia se talem sciebat hominum fe- 
cisse naturam, ut eis pro lege ad exercendam iustitiam suffi- 
ceret. Denique quamdiu recentioris adhuc naturae usus uiguit, 
nee humanae rationi uelut quamdam caliginem longus usus 

25 peccandi obduxit, sine lege dimissa est natura. Ad quam do- 
minus nimis iam uitiis obrutam et quadam ignorantiae rubi- 
gine infectam, limam legis admouit, ut huius frequenti admo- 
nitione expoliretur et ad suum posset redire fulgorem. Neque 
uero alia nobis causa difficultatem bene faciendi facit, quam 

30 longa consuetudo uitiorum, quae nos infecit a paruo, paula- 
timque per multos corrupit annos, et ita postea obligates sibi 
et addictos tenet, ut uim quodammodo uideatur habere naturae. 
Omne illud tempus, quo negligenter edocti, id est, ad uitia eru- 
diti sumus, quo mali etiam esse studuimus, cum ad incitamenta 

35 nequitiae innocentia pro stultitia duceretur, nunc nobis resistit. 

contraque nos uenit, et nouam uoluntatem impugnat usus uetus. 
Et miramur, cur nobis per otium atque desidias nescientibus 
etiam quasi ab alio sanctitas conferatur, qui nuUam consue- 
tudinem boni fecimus, cum malum tamdiu didicerimus ? Haec 
de naturae bono cursim, quasi in alio opere dicta sint ; quod 5 
ideo a nobis faciendum fuit, ut tibi planiorem uiam ad perfec- 
tam iustitiam stemeremus, quam eo facilius currere possis, quo 
in ea nihil asperum, nihil inaccessibile esse cognoueris. Nam 
si etiam ante legem, ut diximus, et multo ante domini nostri 
saluatoris aduentum iuste quidam uixisse et sancte referantur, lo 
quanto magis post illustrationem aduentus eins nos id posse 
credendum est, qui instructi per Christi gratiam et in meliorem 
hominemrenatisumus; qui sanguine eins expiati atque mundati, 
illiusque exemplo ad perfectam iustitiam incitati, meliores illis 
esse debemus, qui ante legem fuerunt, meliores etiam, quam 15 
fuerunt sub lege, dicente apostolo : Peccatum in uobis iam non 
dominabitur. Non enim estis sub lege, sed sub gratia. 

57. Aus Pelagius: de libero arbitrio. Augustinus: de gratia 
Christi et de peccato originali I 5 sqq.II14 MSL 44 p. 362 sqq.391. 

I 19 p. 369 sq. \De qua possibilitate Pelagius in libro 20 
primo pro libero arbitrio ita loquitur:) Habemus autem possi- 
bilitatem utriusque partis a deo insitam, uelut quamdam, ut 
ita dicam, radicem fructiferam atque fecundam, quae ex uolun- 
tate hominis diuersa gignat et pariat, et quae possit ad proprii 
cultoris arbitrium uel nitere flore uirtutum, uel sentibus hör- 25 
rere uitiorum. 

I 24 p. 371 sq. Qui currit ad dominum, et ab eo se regi 
cupit, id est, uoluntatem suam ex eins uoluntate suspendit; 
qui ei adhaerendo iugiter, unus, secundum apostolum, cum eo 
fit Spiritus, non hoc nisi de arbitrii efficit libertate. Qua qui 30 
bene utitur, ita se totum tradit deo omnemque suam mortificat 
uoluntatem, ut cum apostolo possit dicere: Uivo autem iam 



16 Rom. 6, 14. 29 1 Kor. 6, 17. 32 Gal. 2, 20. 

5* 



Digitized by VjOOQ IC 



68 II. Zur Lehre der Pelagianer. 

non ego, uiuit autem in me Christus; ponitque cor suum in 
manu dei, ut illud quo uoluerit ipse declinet. 

I 29 p. 375. Item in primo libro pro libero arbitrio: 

Cum autem tam forte, tam firmum ad non peccandum liberum 

o in nobis habeamus arbitrium, quod generaliter naturae humanae 

Creator inseruit, rursus pro inaestimabiK eins benignitate quo- 

tidiano ipsius munimur auxilio. 

I 30 p. 375. (item in eodem libro alio loco:) Ut quod 
per liberum homines facere iubentur arbitrium, facilius possent 

10 implere per gratiam. 

II 14 p. 391. (in primo libro recentioris operis sui, quod 
scripsit pro libero arbitrio, cuius operis in litteris, quas Romam 
misit, commemorationem fecit, inquit:) Omne bonum ac malum, 
quo uel laudabiles uel uituperabiles sumus, non nobiscum oritur, 

15 sed agitur a nobis. Capaces enim utriusque rei, non pleni 
nascimur, et ut sine uirtute, ita et sine uitio procreamur; at- 
que ante actionem propriae uoluntatis id solum in homine est, 
quod deus condidit. 

I 5 p. 362 sq. Nos sie tria ista distinguimus, et certum 

20 uelut in ordinem digesta partimur. Primo loco posse statuimus, 
secundo uelle, tertio esse. Posse in natura, uelle in arbitrio, 
esse in effectu locamus. Primum illud, id est, posse ad deum 
proprie pertinet, qui illud creaturae suae contulit; duo uere 
reliqua, hoc est, uelle et esse ad hominem referenda sunt, quia 

25 de arbitrii fönte descendunt. Ergo in uoluntate et opere bono 
laus hominis est ; imo et hominis et dei, qui ipsius uoluntatis 
et operis possibilitatem dedit, quique ipsam possibilitatem gra- 
tiae suae semper adiuuat auxilio. Quod uero potest homo uelle 
bonum atque perficere, solius dei est. Potest itaque illud unum 

30 esse, etiamsi duo ista non fuerint, ista uero sine illo esse non 
possunt. Itaque liberum mihi est nee uoluntatem bonam habere 
nee actionem, nuUo autem modo possum non habere possibili- 
tatem boni. Inest mihi, etiamsi noluero, nee otium sui ali- 
quando in hoc natura recipit. Quem nobis sensiim exempla 

1 Spr. 21, 1. 

aliqua facient clariorem. Quod possumus uidere oculis, nostrum 
non est; quod uero bene aut male uidemus, hoc nostrum est. 
Et ut generaliter uniuersa complectar, quod possimius omne bo- 
num facere, dicere, cogitare illius est, qui hoc posse donauit, 
qui hoc posse adiuuat; quod uero bene uel agimus, uel loqui- 5 
mur, uel cogitamus, nostrum est, quia haec omnia uertere in 
malum etiam possumus. Unde, quod propter calumniam uestram 
saepe repetendum est, cum dicimus hominem posse esse sine 
peccato, et confessione possibilitatis acceptae laudamus deum, 
qui nobis hoc posse largitus est, nee est ibi ulla laudandi ho- lo 
minis occasio, ubisolius dei causa tractatur: Non enim de uelle, 
nee de esse, sed tantummodo de eo, quod potest esse, disse- 
ritur. (6. Ecce est totum dogma Pelagii in libro eins tertio 
pro libero arbitrio his omnino uerbis diligenter expressiim . . .) 

I 8 p. 364. Hie nos imperitissimi hominum putant iniu- 15 
riam diuinae gratiae facere, quia dicimus eam sine uoluntate 
nostra nequaquam in nobis perficere sanctitatem; quasi deus 
gratiae suae aliquid imperauerit et non illis, quibus imperauit, 
etiam gratiae suae auxilium subministret, ut quod per liberum 
homines facere iubentur arbitrium, facilius possent implere per 20 
gratiam. Quam nos non, ut tu putas, in lege tantummodo, sed 
et in dei esse adiutorio confitemur. Adiuuat enim nos deus 
per doctrinam et reuelationem suam, dum cordis nostri oculos 
aperit, dum nobis, ne praesentibus occupemur, futura demon- 
strat, dum diaboli pandit insidias, dum nos multiformi et in- 25 
effabili dono gratiae caelestis illuminat. Qui haec dicit, gratiam 
tibi uidetur negare? An et liberum hominis arbitrium et dei 
gratiam confitetur? 

I 11 p. 365 sq. Et quomodo stabit illud apostoli: Deus est 
enim qui operatur in uobis uelle et perficere? Operatur in no- 30 
bis uelle quod bonum est, uelle quod sanctum est, dum nos 
terrenis cupiditatibus deditos, et mutorum more animalium tan- 
tummodo praesentia diligentes, futurae gloriae magnitudine et 
praemiorum pollicitatione succendit; dum reuelatione sapientiae 

29 Phil. 2,13. 

in desiderium dei stupentem suscitat uoluntatem; dum nobis 

(quod tu alibi negare non metuis) suadet omne quod bonum est. 

I 43!^^p. 379 s. (Hoc autem istum sapere, et alia eins uerba 

ostendunt, non in hoc libro, sed in tertio pro libero arbitrio . .) 

ö Hoc enim quod tu de apostolo intelligere cupis, onines eccle- 
siastici uiri in peccatoris et sub lege adhuc positi asserunt eum 
dixisse persona, qui nimia uitiorum consuetudine uelut qua- 
dam teneretur necessitate peccandi, et quamuis bonum appe- 
teret uoluntate, usu tamen praecipitaretur in malum. In per- 

10 sona autem hominis unius designat populum sub uetere adhuc 
lege peccantem; quem ab hoc consuetudinis malo dicit liberan- 
dum esse per Christum, qui credentibus sibi primo omnia per 
baptismum peccata dimittit, deinde imitatione sui ad perfectam 
incitat sanctitatem et uitiorum consuetudinem uirtutum uincit 

15 exemplo. 

I 47 p. 381. Beatus Ambrosius episcopus, in cuius prae- 
cipue libris Romana elucet fides, qui scriptonun inter latinos 
flos quidam speciosus enituit, cuius fidem et purissimum in 
scripturis sensum, ne inimicus quidem ausus est reprehendere. 



B. Caelestius. 

20 58. Definitiones , ut dicitur , Caelestii. Nach Augustinus : 

De perfectione iustitiae hominis, cap. II sqq. MSL 44 p. 293 sqq. 

1. Ratiocinationes (de po ssibilitate non peccandi). 

II. 1. Ante omnia interrogandus est, qui negat hominem 
sine peccato esse posse, quid sit quodcumque peccatum, quod 
25 uitari potest, an quod uitari non potest. Si quod uitari non 
potest, peccatum non est; si quod uitari potest, potest homo 
sine peccato esse, quod uitari potest. NuUa enim ratio uel 
iustitia patitur saltum dici peccatum, quod uitari nullo modo 



5 Hoc = Rom. 7, 15. 23. 

potest. 2. Iterum quaerendum est, peccatum uoluntatis an ne- 
cessitatis est. Si necessitatis est, peccatum non est ; si uolun- 
tatis est, uitari potest. 3. Iterum quaerendum est, quid est 
peccatum, naturale an accidens. Si naturale, peccatum non est ; 
si autem accidens est, et recedere potest; et quod recedere po- 5 
test, uitari potest ; et quod uitari potest, potest homo sine eo esse, 
quod uitari potest. 4. Iterum quaerendum est, quid est pec- 
catum; actus an res. Si res est, auctorem habeat, necesse est, 
et si auctorem habere dicitur, iam alter praeter deum rei ali- 
cuius auctor induci uidebitur. At si hoc dici impium est, con- lo 
fiteri necesse est, peccatum omne actum esse, non rem. Si igi- 
tur actus est, imo quia uere actus est, uitari potest. 

ni. 5. Iterum quaerendum est, utrumne debeat homo sine 
peccato esse. Procul dubio debet. Si debet, potest; si non 
potest, ergo nee debet. Et si non debet homo esse sine pec- 15 
cato, debet ergo cum peccato esse; et iam non peccatum erit, 
si illud deberi constiterit. Aut si hoc etiam dici absurdum est, 
confiteri necesse est, debere hominem sine peccato esse, et con- 
stat eum non aliud debere quam potest. 6. Iterum quaeren- 
dum est, utrumne praeceptum sit homini sine peccato esse. 20 
Aut enim non potest, et praeceptum non est; aut quia prae- 
ceptum est, potest. Nam quid praeciperetur, quod fieri omnino 
non posset? 7. Iterum quaerendum est, an uelit deus homi- 
nem sine peccato esse. Procul dubio uult et procul dubio pot- 
est. Quis enim tam demens, est ut uel dubitet fieri posse, quod 25 
deum uelle non dubitat? 8. Iterum quaerendum est, quomodo 
uult deus hominem esse, cum peccato, an sine peccato. Procul 
dubio non vult esse cum peccato. Quanta haec impietatis blas- 
phemia sit, cogitandum est, ut dicatur hominem posse esse cvooa. 
peccato, quod deus non uult ; et negetur posse esse sine pec- 30 
cato, quod deus uult ; quasi aliquem ad hoc deus creauerit, ut 
posset esse quod nolit, et non posset esse quod uelit, et ut 
contra suam magis quam ut secundum suam existeret uolun- 
tatem. 

IV. 9. Iterum quaerendum est, per quid efficitur homo 35 

cum peccato, per naturae necessitatem an per arbitrii liberta- 
tem. Si per naturae necessitatem, culpa caret; si per arbitrii 
libertatem, quaerendum est, a quo ipsam arbitrii libertatem ac- 
ceperit; procul dubio a deo. Deus autem quod dedit, certe 
o bonum est, negari enim non potest. Qua igitur ratione bonum 
probatur, si magis ad malum quam ad bonum pronum est? 
Magis enim ad malum quam ad bonum pronum est, si homo 
per illud potest esse cum peccato, et non potest esse sine pec- 
cato. 10. Proinde deus bonum hominem fecit, et praeterquam 

10 illum bonum fecit. bonum ei insuper ut faceret, imperauit. 

Quam impium, ut confiteamur hominem malum esse, quod nee 

factus est, nee ei praeceptum est ; et negemus eum bonum posse 

esse, quod factus est, et quod ei, ut faceret, imperatum est. 

V. 11. Iterum quaerendum est, quot modis constet omne 

15 peccatum ; duobus, ni fallor, si aut illa fiant quae prohibentur. 
aut illa non fiant quae iubentur. Tam certe omnia illa quae 
prohibita sunt, uitari possunt quam quae praecepta sunt per- 
fici. Nam frustra aut prohiberetur aut iuberetur, quod uel ca- 
ueri uel impleri non posset. Et quomodo negabimus posse 

20 esse hominem sine peccato, cum confiteri necesse sit, eum tam 
omnia illa quae uetantur posse cauere, quam quae imperantur 
efficere ? 12. Iterum quaerendum est, quomodo non potest homo 
sine peccato esse; uoluntate an natura. Si natura, peccatum 
non est; si uoluntate, perfacile potest uoluntas uoluntate mu- 

25 tari. 13. Iterum quaerendum est, si non potest homo sine pec- 
cato esse, cuius culpa est; ipsiusne hominis, an cuiuslibet al- 
terius? Si ipsius hominis, quomodo culpa hominis est, si hoc 
non est, quod esse non potest? 14. Iterum quaerendum est, si 
natura hominis bona est, quod nuUus negare nisi Marcion aut 

30 Manichaeus audebit, quomodo igitur bona est, si malo ei carere 
non est possibile? Omne enim peccatum malum esse quis du- 
bitet? 15. Et hoc dicendum est: Certe iustus est deus; negari 
em*m non potest. Imputat autem deus homini omne peccatum? 
Et hoc quoque confitendum puto, quia neque peccatum est, 

35 quidquid non imputabitur in peccatum. Et si est aliquod pec- 

catum, quod uitari non possit, quomodo iustus deus dicitur, si 
imputare cuiquam creditur, quod uitari non possit ? 

VI. 16. Da mihi hominem sine peccato. Do tibi qui esse 
possit. Quis est? Ipse tu. Quod si dixeris: Ego esse non 
possum, respondendum est: Cuius culpa est ? Quod si dixeris : Mea, 5 
dicendum est: Et quomodo tua est, si esse nonpotes? 17. Tu 
ipse sine peccato es, qui dicis hominem sine peccato esse posse ? 
Quod non sum sine peccato, cuius culpa est? Quod si dixerit, 
tua est; respondendum est: Quomodo mea, si esse non possum? 

IL Testimonia, quibus probatur, praeceptumio 
esse homini, ut absque peccato sit. 
IX. 20. In Deuteronomio : Tu autem perfectus eris coram 
domino deo tuo. Item illic: Et non erit inconsummatus in filiis 
Israel. Item saluator in euangelio : Estote perfecti, quia pater 
uester, qui in caelis est, perfectus est. Item apostolus ad Co- 15 
rinthios secunda: De caetero fratres gaudete, perfecti estote. 
Item ad Colossenses : Corripientes omnem hominem et docentes 
in omni sapientia, ut exhibeamus omnem hominem perfectum 
in Christo. Item ad Philipp enses : Omnia facite sine murmu- 
ratione et haesitatione, ut sitis irreprehensibiles et simplices, 20 
sicut filii dei immaculati. Item ad Ephesios : Benedictus deus 
et pater domini nostri Jesu Christi, qui benedixit nos in omni 
benedictione spirituali, in caelestibus in Christo, sicut elegit 
nos in ipso ante mundi constitutionem, ut essemus sancti et 
immaculati in conspectu eins. Item ad Colossenses: Et uos 25 
cum essetis aliquando alienati et inimici sensu in operibus ma- 
us, nunc autem reconciliati in corpore carnis eins per mortem 
eius, exhibete uos sanctos et immaculatos et irreprehensibiles. 
Item ad Ephesios: Ut exhiberet ipse sibi gloriosam ecclesiam, 
non habentem maculam aut rugam, aut aliquid huiusmodi, ut 30 
sit sancta et Immaculata. Item ad Corinthios prima: Sobrii 

12 Deut. 18, 13. 13 Ebd. 23, 18 LXX. 14 Matth. 5, 48. 

16 2 Kor. 13, 11. 17 Kol. 1, 28 sq. 19 Phil. 2, 14 sq. 

21 Eph. 1, 3 sq. 25 Kol. 1, 21 sq. 29 Eph. 5, 27. 
31 1 Kor. 15, 34. 

estote et iusti, et nolite peccare. Item in epistola sancti Petri : 
Propter quod succincti lumbos mentis uestrae, sobrii, perfecte 
sperate in eam, quae offertur uobis gratiam, quasi filii obedien- 
tiae, non configurati prioribus ignorantiae uestrae concupiscen- 

5 tiis, sed secundum eum, qui uocavit uos sanctum, et ipsi sancti 
in omni conuersatione sitis; quia scriptum est: Sancti eritis, 
quia ego sanctus sum. Unde et beatus Dauid dicit: Domine, 
quis habitabit in tabemaculo tuo, aut quis requiescet in monte 
sancto tuo ? Qui ingreditur sine macula et operatur iustitiam. 

10 Et alibi : Et ero immaculatus cum eo. Et alibi : Beati imma- 
culati in uia, qui ambulant in lege domini. Item apud Salo- 
monem: Diligit dominus sancta corda, accepti sunt autem illi 
omnes immaculati. 

III. Testimonia quibus probatur, quod dei man- 

lodata non modo impossibilia non sint, uerum 

ne grauia quidem. 

X. 22. In Deuteronomio: Et conuertetur dominus deus tuus 

epulari in te super bonis, sicut epulatus est super patres tuos, si 

audieritis uocem domini dei uestri, custodire et facere omnia 

20 mandata eins et iustitias et iudicia, quae scripta sunt in libro 
legis huius : Si conuersus fueris ad dominum deum tuum ex 
toto corde tuo et ex tota anima tua. Quia mandatum hoc, 
quod ego mando tibi hodie, non est graue, neque a te longe 
est. Non est in caelo, ut dicas : quis ascendet in caelum et 

25 accipiet illud nobis, et audientes faciemus ? Non est trans mare, 
ut dicas: quis transfretabit mare et accipiet illud nobis, et au- 
dientes faciemus ? luxta te est enim uerbum in ore tuo, in corde 
et in manibus tuis facere illud. Item dominus in euangelio: 
Uenite ad me omnes qui laboratis et onerati estis, et ego uos 

30 requiescere faciam. ToUite iugum meum super uos et discite 
a me, quia mitis sum et humilis corde; et inuenietis requiem 



2 1 Pe. 1, 13-16. 7 Ps. 14 (15), 1 sq. 

10 Ebd. 17 (18), 24. 118 (119), 1. 12 Spr. 11, 20 (LXX). 

17 Deut. 30, 9—14. 29 Matth. 11, 28—30. 

animabus uestris. lugum enim meuin suaue est, et onus meum 
leue est. Item in epistola sancti loannis: Haec est Caritas 
dei, ut mandata eins obseruemus, et mandata eins grauia non 
sunt. 

IV. Testimonia scripturarum, quae ediuerso5 
ponenda sunt bis qui arbitrii libertatem, uel 
non peccandi possibilitatem imperite existi- 
mant se scripturarum auctoritate posse de- 

s tr u er e. 

XL 23. Obiicere enim solent quod sanctus lob dixerit : Quis lo 
mundus est a peccato ? Nee infans, cuius est unius diei uita super 
terram. Quibus respondendum est, quod ipse lob dixerit : lustus 
enim uir et sine querela factus sum in derisum. 24. Et : Ecce ego 
proximus sum iudicio meo, et scio quia iustus inueniar. 25. Et : 
Nihil iniquum erat in manibus meis, sed munda oratio mea. 26. 15 
Et: Multas enim contritiones meas fecit sine causa. 27. Et: 
Uias enim eins custodiui, et non declinaui a mandatis eins, ne- 
que discedam. Et: lustitia uestitus eram, et circumdedi mihi 
iudicium sicut chlamydem. 28. Et iterum: Non enim repre- 
hendit me cor meum in omni uita mea. 20 

XII. 29. Iterum proponere solent: Omnis homo mendax. 
Quibus respondendum est, quod in Numerorum libro scriptum est : 
Homo verax. Et de sancto lob legitur ita: Erat uir habitans 
in regione Ausitidae, nomine lob, uerax, sine crimine, iustus, 
dei cultor, abstinens se ab omni re mala. 30. Item apud ipsum 25 
lob: Et miraculum tenuit ueracis hominis. Item apud Salo- 
monem de Sapientia : Uiri mendaces non erunt illius memores ; 
uiri autem ueraces inuenientur in illa. Item in Apocalypsi: 
Et in ore ipsorum non est inuentum mendacium; sine macula 
sunt. 30 

2T Job. 5, 3. 10 Hiob 14, 4 sq. (LXX). 12 Ebd. 12, 4 (LXX). 

13 Ebd. 13, 18 (LXX). 15 Ebd. 16, 17. 16 Ebd. 9, 17. 23, 11. 

18 Ebd. 29, 14. 19 Ebd. 27, 6. 21 Ps. 115 (116), 11. 

23 Num. 24, 4 (LXX). 23 Hiob 1, 1. 26 Ebd. 1, 8. 
27 Sirach 15, 8. 29 Off. Job. 14, 5. 

XIII. 31. (iterum proponere solent): Non est qui faciat 
bonum, non est usque ad unum. (Quibus respondendum est): 
Ait enim sanctus Dauid: Spera in domino et fac bonitatem. 
Et sanctus Tobias dixit: Noli timere fili pauperem uitam ge- 

orimus, sed multa bona habebimus, si timuerimus deum et re- 
cesserimus ab omni peccato et fecerimus bona. 

XIV. 32. Item dicunt illud quod saluator ait : Quid me dicis 
bonum? Nemo bonus, nisi solus deus. (Quibus) respondendum est, 
quod idem dominus alibi ait : Bonus homo de bono thesauro cor- 

10 dis sui profert bona. Et iterum : Qui solem suum oriri facit su- 
per bonos et malos. Et alibi scriptum est : Bona bonis creata sunt 
ab initio. Et iterum: Qui sunt boni, erunt habitatores terrae. 

XV. 33. Item dicunt : Quis gloriabitur castum se habere cor ? 
34. (Quibus respondendum est quod) saluator ait in euangelio: 

15 Beati mundicordes, quoniam ipsi deum uidebunt. Et quod Dauid 
dicis: Quis ascendet in montem domini? aut quis stabit in loco 
sancto eins? Innocens manibus et mundo corde. Et alibi: Be- 
nefac domine, bonis et rectis corde. Item apud Salomonem: 
Bona est substantia, cui non est peccatum in conscientia. Item 

20illic: Auerte te a delicto, et dirige manus et ab omni delicto 
munda cor tuum. Item in epistola Joannis: Si cor nostrum 
nos non reprehendat, fiduciam habemus ad deum, et quaecum- 
que petierimus, accipiemus ab eo. 

X^Tl. 37. Item (dicere solent): Quia non est homo iustus in 

25 terra qui faciat bonum et non peccet. (Quibus respondendum 

est, quia) dominus de sancto lob ait: Numquid considerasti 

seruum meum lob ? Non enim est ei similis quisquam in terris, 

homo sine querela, uerus dei cultor, abstinens se ab omni malo. 

XVII. Item dicunt: Quia non iustificabitur in conspectu 



I Ps. 13 (14), 2. 3 Ebd. 36 (37), 3. 4 Tob. 4, 22. 
7 Marc. 10, 18. 9 Matth. 12, 35. 10 Ebd. 5, 45. 

II Sirach 39, 30. Spv. 2, 21. 13 Spr. 20, 9. 14 Matth. 5, 8. 
16 Ps. 23 (24), 3 sq. 17 Ps. 124 (125), 4. 19 Sir. 13, 30. 

20 Sir. 38, 10. 21 I Job. 3, 21 sq. 25 Pred. 7, 21. 
27 Hiob 1, 8. 29 Ps. 142 (143), 2. 

tuo omnis uiuens. Quibus respondendum est, quod de sancto 
Zacharia et Elisabeth euangelista testatur, dicens : Erant autem 
Zacharias et Elisabeth uxor eius iusti ambo in conspectu do- 
mini, et incedentes in omnibus mandatis et iustificationibus do- 
mini sine querela. Et beatus apostolus ait : Ut simus sancti et 5 
immaculati in conspectu eius. 

XVIII. 39. Item dicunt: Si dixerimus quia peccatum non 
habemus, ipsi nos seducimus, et ueritas in nobis non est. (Qui- 
bus respondendum est quod) idem sanctus loannes in eadem 
epistola dicat: Hoc autem dico, fratres ut non peccetis. Om- 10 
nis qui natus est ex deo, peccatum non facit, quia semen ip- 
sius in eo manet et nonpotest peccare. Item iUic: Qui natus 
est ex deo, non peccat, quia generatio dei conseruat eum et 
malignus non tangit eum. Item illic, ubi de saluatore ait : 
Quoniam ille apparuit, ut peccata tolleret. Omnis qui in eo 15 
manet, non peccat. Omnis qui peccat, non uidit eum nee co- 
gnouit eum. Item illic: Carissimi, nunc filii dei sumus, et 
nondum apparuit, quid erimus. Seimus, quoniam cum appa- 
ruerit, similes ei erimus, quoniam uidebimus eum sicuti est ; et 
omnis qui habet spem hanc in eum, sanctificat se sicut et ipse 20 
sanctus est. 

XIX. 40. Item dicunt: Non uolentis neque currentis, sed 
miserentis est dei. Quibus respondendum est, quod idem apo- 
stolus alibi de quodam ait: Quod uult faciat. Item ad Phile- 
monem de Onesimo: Quem ego uolueram apud me detinere, ut 25 
pro te mihi ministraret ; sed sine consilio tuo nihil uolui facere, 
ut non quasi ex necessitate bonum tuum esset, sed uolunta- 
rium. Item in Deuteronomio : Uitam et mortem dedit ante fa- 
ciem tuam, bonum et malum ; elige uitam, ut uiuas. Item apud 
Salomonem : Deus ab initio constituit hominem et reliquit eum 30 
iu manu consilii sui: adiecit ei mandata et praecepta; si uoles 



2 Luk. 1, 6. 5 Eph. 1, 4. 7 1 Joh. 1, 8. 

10 Ebd. 2, 1. 3, 9. 12 Ebd. 5, 18. 15 Ebd. 3, 5 sq. 

17 Ebd. 3, 2 sq. 22 Rom. 9, 16. 24 I Kor. 7, 36. 

25 Philem. 13 sq. 28 Deut. 30, 15. 80 Sir. 15, 14-17. 

praecepta, seruabunt te et in posterum fidem placitam facere. 

Apposuit tibi aquam et ignem, ad quod uis porrige manum 

tuam. Ante hominem bonum et malum, uita et mors, pauper- 

tas et honestas a domino deo sunt. Item apud Isaiam : Et si 
5 uolueritis et audieritis me, quae bona sunt terrae manducabitis ; 

si autem nolueritis nee obaudieritis me, gladius uos comedet. 

Os enim domini locutum est haec. 

XX. 43. Si quis dixerit : Potest fieri ut homo uel uerbo non 

peccet? respondendum est: Si uult deus, potest; uult enim 
10 deus, ergo potest. Et si quis dixerit: Fieri potest ut homo 

non in cogitatione delinquat ? respondendum est : Si uult deus, 

potest; uult enim deus, ergo potest. 

59. Bruchstücke aus dem nach Rom gesandten Glaubens- 
bekenntnis des Caelestius, erhalten in Augustinus: De gratia 

15 Christi et de peccato originali II 5 sq. 26 MSL 44 p. 388. 397. 

II 5. (In libello autem quem Romae edidit, qui gestis 

ibi ecclesiasticis allegatus est, ita de hac re loquitur, ut hoc 

se credere ostendat, unde hie dubitare se dixerat. Nam uerba 

eins ista sunt) : Infantes autem debere baptizari in remissionem 

20 peccatorum, secundum regulam uniuersalis ecclesiae, et secun- 
dum euangelii sententiam, confitemur: quia dominus statuit reg- 
num caelorum nonnisi baptizatis posse conferri ; quod quia uires 
naturae non habent, conferri necesse est per gratiae libertatem. 
II 6. In remissionem autem peccatorum baptizandos infantes 

25 non idcirco diximus, ut peccatum ex traduce firmare uidea- 
mur; quod longe a catholico sensu alienum est. Quia pecca- 
tum non cum homine nascitur, quod postmodum exercetur ab 
homine, quia non naturae delictum, sed uoluntatis esse mon- 
stratur. Et illud ergo confiteri congruum, ne diuersa baptis- 

30 matis genera facere uideamur, et hoc praemunire necessarium 
est, ne per mysterii occasionem, ad creatoris iniuriam malum 
antequam fiat ab homine, tradi dicatur homini per naturam. 



4 Jes. 1, 19 sq. 21 Joh. 3, 5. 

II 26. (Item in libello quem Romae dedit, cum fidem 
suam a trinitate unius deitatis usque ad resurrectionem, qualis 
futura est mortuorum, de quibus eum nullus interro gauer at, et 
unde illi nuUa quaestio mouebatur, quantum dicere libuit, ex- 
plicasset; ubi ad id quod agebatur eius sermo peruenit, inquit) : 5 
Si quae uero praeter fidem quaestiones natae sunt, de quibus 
esset inter plerosque contentio; non ego quasi auctor alicuius 
dogmatis definita hoc auctoritate statui, sed ea quae de prophe- 
tarum et apostolorum fönte suscepi, uestri apostolatus offeri- 
mus probanda esse iudicio ; ut si forte ut hominibus quispiam lo 
ignorantiae error obrepsit, uestra sententia corrigatur. 



C. Jalianus. 

60. Anfang des ersten Buches an Turbantius. Erhalten 
in Augustinus: De nuptiis et concupiscentia II 7 MSL 44 p. 440. 
Opus imperfectum I 73 MSL 45 p. 1098 sq. 

Doctores nostri temporis, frater beatissime, et nefariae 15 
quae adhuc feruet seditionis auctores, ad hominum, quorum 
sanetis studiis uruntur, contumelias et exitium, quoniam iter aliud 
non patebat, decreuerunt per ruinam totius ecclesiae peruenire. 
Quia liberi confessor arbitrii et dei conditoris, Caelestianus et 
Pelagianus uocatur, quo simplices sermone perterriti, ut ab 20 
inuidia nominis exuantur, etiam sanam fidem deserunt; credi- 
turi procul dubio, nee liberum esse in hominibus arbitrium, 
nee deum nascentium conditorem, quando illud, quod prius 
aflfirmauerant, utrumque deseruerint, non intelligentes quantum 
his contulerint honoris, quorum ostenderunt gloriam nisi cum 25 
catholica religione non potuisse conuelli. Nam si quis aut li- 
berum in hominibus arbitrium, aut deum esse nascentium con- 
ditorem dixerit, Caelestianus et Pelagianus uocatur. Ne igitur 
uocentur haeretici, fiunt Manichaei ; et dum falsam uerentur in- 
famiam, uerum crimen incurrunt, instar ferarum, quae circum- so 
dantur pinnis, ut cogantur in retia; quibus quoniam deest ratio, 

in uerum exitium uana formidine contruduntur. 

61. Aus dem ersten Buch an Turbantius. Erhalten in Au- 
gustinus: Opus imperfectum I 53 MSL 45 p. 1075. 

Non autem me fugit, cum haec dicimus, illud de nobis 
o disseminandum esse, quia gratiam Christi necessariam paruulis 
non putemus. Quod christianos populos laudabiliter et vehe- 
menter oflfendit, si tamen dicti per se nefarii non nos arbitra- 
rentur auctores : eo enim modo nee de fratribus suis falsa cre- 
dendo crimen incurrerent, et studiosos se circa amorem fidei com- 

10 probarent. Munienda igitur nobis ista pars est contra impe- 
tum uanitatis, et confessione breui os obloquentium consuen- 
dum. Nos igitur in tantum gratiam baptismatis omnibus utilem 
aetatibus confitemur, ut cunctos qui illam non necessariam etiam 
paruulis putant, aeterno feriamus anathemate. Sed hanc gra- 

15 tiam locupletem spiritualibus donis credimus, quae multis opima 
muneribus ac reuerenda uirtutibus, pro infirmitatum generibus 
et humanorum statuum diuersitatibus, una tam remediorum col- 
latrice quam munerum uirtute medicatur. Quae cum admoue- 
tur, non est mutanda pro causis; iam enim ipsa dona sua pro 

20 accedentium capacitate dispensat. Sicut enim artes omnes non 
pro diuersitate materiarum, quas arripiunt excolendas, ipsae 
quoque aut detrimenta aut augmenta patiuntur, sed idem sem- 
per atque uno modo se habentes multiplici decorantur eflfectu; 
ita et secundum apostolum : Una fides, unum baptisma, et mul- 

25 tiplicantur et dilatantur in bonis, nee tamen in mysteriorum 
mutantur ordinibus. Sed haec gratia non aduersatur iustitiae, 
quae maculas eluit iniquitatis, nee facit peccata, sed purgat; 
quae absoluit reos, non calumniatur innocuos. Christus enim, 
qui est operis sui redemptor, äuget circa imaginem suam con- 

30 tinua largitate beneficia ; et quos fecerat condendo bonos, facit 
innouando adoptandoque meliores. 



24 Eph. 4, 5. 

62. Aus dem ersten Buch an Turbantius. Erhalten in Au- 
gustinus : Opus imperfectum IV 4. 5. 7. 9. 10. 90. 105. MSL. 
45. 1340 sq. 343 sq. 1391. 1401. cf. de nuptiis II 12 sq. 15 
MSL. 44 p. 442 sq. 

Non est bonum solum esse hominem ; faciamus ei adiuto- 5 
rium simile sui. Quid est hoc : Non est bonum solum esse ho- 
minem? Num quid deus aliquid fecerat, quod non bonum iure 
dici posset; maxime qui omnia non solum bona, sed etiam ualde 
bona fecerat? Quomodo ergo ait: Non est bonum, solum esse 
hominem? Quo sermone non reprehenditur creaturae status, sed lO 
ostenditur humano generi pemiciosam unionem esse potuisse, 
nisi ministerii diuersi sexus successio germinasset. Nam si 
etiam Adam speretur potuisse immortalis fieri, nisi deliquisset ; 
tarnen manifestum est patrem eum numquam fieri potuisse, nisi 
reperisset uxorem, quae de latere dormientis assumpta, prima 15 
compellatione cui operi parata esset audiuit: Haec uocabitur 
uita, quoniam mater est omnium uiuentium. Quo sermone mon- 
stratum est, neminem deinceps hominum uel esse posse, uel 
uiuere, qui non conceptus beneficio substitisset. Deus igitur 
maris creator et feminae conuenientia generationibus membra 20 
formauit ... et ita gigni corpora de corporibus ordinauit: quo- 
rum tamen efficientiae potentia operationis interuenit, omne 
quod est, ea administrans uirtute, qua condidit. 

Per quid igitur sunt sub diabolo paruuli, qui de corpori- 
bus nascuntur quae fecit deus, de commixtione sexus, quem 25 
distinxit formando, sed benedicendo coniunxit, et fecundita- 
tem inserendo multiplicauit deus, et ipsos paruulos de materia 
seminis fecit deus ? Si per deum materiam corporum, per deum 
genitalia corporum, per deum commixtionem genitalium, per 
deum etiam uim seminum, per deum quoque omnium nascen- 30 
tium formam atque uitam existere confiteris, quid putas reman- 
sisse, propter quod diabolo tot dei opera transscribas ? Si igitur 
non nisi per sexum fetus, non nisi per corpus sexus, non nisi 
per deum corpus; quis ambigat fecunditatem deo iure repu- 
5 Gen. 2, 18. 15 Ebd. 2, 21—23. 

Brückner, Pelagianischer Streit. 6 

tari? Hoc tarn certum est. ut etiam tua in suam laudem ora 
concusserit. Quid ergo suum diabolus co^oscit in sexibus. ut 
fructum eorum, sicut dicis. iure possideat? (IV 68. 1378) qui 
nee camem compegit, nee membra formauit. nee genitalia 

5 dedit, nee distinxit sexmn, nee coniugium ordinauit. nee com- 
mixtionem, sine qua coniugium esse non potest, aut fecundi- 
dat<? honorauit aut uoluptate respersit? Diuersitatem ? Sedhaec 
in corporibus est, quae deus fecit. Commixtionem? Sed non mi- 
nus benedictionis, quam institutioms priuilegio uindicatur. üox 

10 enim dei est : Relinquet homo patrem et matrem et adhaerebit 
uxori suae et erunt duo in came una. üox dei est: Crescite 
et multiplicamini et replete terram. An forte ipsam fecundi- 
datemV Sed ipsa est instituti causa coniugii. Per quid igitur 
sub diabolo sunt, quos deus fecit? Per peccatum, non per na- 

15 turam. Sed, sicut ipse annuis, ut non potest esse sine sexibus 
fetus, ita nee sine uoluntate delictum. Habent igitur tempore 
conceptus sui paruuli uoluntatem, qui adhuc animam non ha- 
bent; aut habent tempore exortus sui, qui adhuc rationis usum non 
habent. Sed negas hoc, id est uohmtatem peccatricem inesse 

20 nascentibus, et dicis tarnen esse sub diabolo paruulos, nee dis- 
simulas per quid eos degere sub potestate ilHus arbitreris, ais 
quippe: Quia de sexus utriusque commixtione nascuntur, sub 
aduersaria sunt potestate. 

63. Ausführung Julians gegen die augustinische Lehre von 
25 der Erbsünde. Aus dem ersten Buch an Turbantius, erhalten 
in Augustinus: Opus imperfectum VI 24 sq. MSL 45 p. 1150 sq. 
cf. de nuptiis II 44. 47 MSL 44 p. 461 sq. 464. 

Tu quidem tergiuersaris, sed intellige quod ademerit tibi 
ueritas licentiam peruagandi. Ecce enim et nos adquiescimus, 
30 quia peccatum opus est malae uoluntatis, uel opus est diaboli ; 
sed per quid hoc peccatum inuenitur in paruulo? Per uolun- 
tatem? At nulla in eo fuit. Per formam corporis. Sed hanc 
deus tribuii. Per ingressum animae? Sed nihil debet semini 

" 10 Gen. 2,24 11 Ebd. 1, 28. 

corporali, quae nova a deo conditur. Per nuptias? Sed hae 
pertinent ad opus parentum, quos in hoc actu non peccasse 
praemiseras ; quod si non uere id concesseras, sicut processus 
tui sermonis indicat, ipsae sunt exsecrandae, quae causam fe- 
cerunt mali. üerum illae substantiam propriam non habent , 5 
sed nomine suo personarum opus indicant ; parentes igitur, qui 
conuentu suo causam fecere peccato, iure damnabiles. Ambigi 
ergo iam non potest, coniuges aeterno supplicio mancipari, 
quorum labore actum est, ut ad dominatum exercendum in ho- 
mines diabolus perueniret. Quod si concesseris, illud totum lo 
quod antea tenuisse uidebaris amittes, id est quod hominem 
dei opus dixeras. Necessario quippe sequitur, quia per com- 
mixtionem corporis origo progenitis est, si per originem ma- 
lum in hominibus, per malum ius diaboli in homines, diabolum 
esse auctorem hominum, a quo est origo nascentiunk Nam si- 15 
cut peccatum, siue hinc, siue inde trahatur, opus est diaboli; 
sie homo, siue hinc siue inde nascatur, opus est dei. Cum illam 
uocem timoris tui cogito, qua dicis nuptias malum non esse, 
istos alios sermones tuos sine risu considerare non possum. Si 
enim credis a deo homines fieri et esse coniuges innocentes ; 20 
uide quam stare non possit, trahi ex his originale peccatum. 
Gerte non peccat iste, qui nascitur, non peccat ille qui genuit, 
non peccat ille qui condidit ; per quas rimas inter tot praesidia 
innocentiae peccatum fingis ingressum? 

64. Erklärung Julians über die Notwendigkeit der gött- 25 
liehen Gnade. Aus dem dritten Buch an Florus. Erhalten in 
Augustinus : Opus im perfectum III 106 sq. MSL 45 p. 1291 sq. 

Quod enim ais, ad colendum recte deum sine ipsius adiu- 
torio dici a nobis sufficere unicuique libertatem arbitrii, omnino 
mentiris. Cum enim cultus dei multis intelligatur modis, et in 30 
custodia mandatorum et in exsecratione uitiorum, et in simpli- 
citate conuersationis et in ordine mysteriorum et in profundi- 
tate dogmatum, quae de trinitate uel de resurrectione multis- 
que aliis similibus fides christiana consequitur ; qui fieri potest, 

6* 

ut nos in confuso dicamus, sine adiutorio dei liberum arbitrium 
sufficiens ad eins esse culturam, cum legamus in euangelio di- 
centem dominum: Confiteor tibi pater, domine coeli et terrae, 
qui abscondisti haec a sapientibus et prudentibus et reuelasti 
5 ea paruulis ; ita pater quoniam sie f uit beneplacitum ante te ? 
Cum itaque ista omnia, tam quae dogmatibus quam quae my- 
steriis continentur, libertas arbitrii per se non potuerit inuenire, 
quamuis ut nee idola colerentur, nee deus qui innotescebat 
mundi ipsius conditor spemeretur, magistro gentium teste, do- 

10 cere potuerit ratio naturalis. Non ergo hoc quod fingis, aut 
nos aut quisquam dicit prudentium; sed affirmamus a deo fieri 
hominem liberi arbitrii, eumque innumeris diuinae gratiae spe- 
ciebus iuuari, cui possibile sit uel seruare dei mandata uel trans- 
gredi. Et hoc est ubi liberum arbitrium esse defendimus, ut 

15 cum deus tam multis modis benignitatem suam asserat, id est, 
praecipiendo, benedicendo, sanctificando, coercendo, prouocando, 
illuminando, unusquisque eorum qui iam ratione utitur, liberum 
habeat uoluntatem dei uel seruare uel spernere. Non ergo sine 
adiutorio dei ad cultum eins, qualem exhibent initiati myste- 

20 riis, liberum arbitrium idoneum credimus : sed diuinae aequita- 
tis locupletem testem libertatem arbitrii confitemur, ut eo tem- 
pore quo nos manifestari oportet ante tribunal Christi, et re- 
cipere unumquemque propria corporis, sicut gessit, siue bo- 
num siue malum, nihil deus iniuste iudicare doceatur, qui nulli 

25 imputat peccatum, nisi quod is, qui propter illud punitur, po- 
tuit et cauere. 

65. Erklärung Julians über die Schwachheit und Bedürf- 
tigkeit der menschlichen Natur. Aus dem dritten Buch an 
Florus. Erhalten in Augustinus : Opus imperfectum III 146 sqq. 
30 MSL 45 p. 1306 sqq. 

146. Ecce enim breuiter respondeo, adeo nos Christi me- 
dicinam paruulis, quos innocentes nouimus, non negare, ut illos 



3 Mtth. 11, 25 sq. 8 Rom. 1, 19 sq. 22 2 Kor. 5, 10. 

potissimum copiosiore ea indigere fateamur. Nascuntur enim 
exigui, debiles, qui non solum ali proprio labore non possint, 
uerum nee implorare queant opem parentum; qui tarn multis 
casibus obnoxii sunt, ut eis etiam lac densius et lactantium 
plerumque somnus exitio sit. 147. Pro conditione mortalis s 
corporis ineurrunt et aegritudinum aerumnas et dolorum poenas 
et pericula morborum. Non solum ergo paruulis necessariam 
Christi, a quo et facti sunt, medicinam fatemur; sed etiam om- 
nium mortalium naturae. 148. Cuius infirmitates ut in prae- 
senti uita diuerso remediorum genere mitescunt , ita etiam plene lo 
in iustorum tarnen corporibus, resurrectionis euacuabuntur ad- 
uentu. 149. Ecce ergo in quantis humanae naturae necessa- 
riam Christi medicinam fateamur. At scio te uociferaturum, 
cauillo tecum agi. Non enim hanc te medicinam, qua corpo- 
ribus subuenitur, sed nomine medicinae significasse Christi gra- lo 
tiam, quam a nobis affirmabas negari. Ad quod responderi po- 
test, tibi hoc esse adscribendum, qui rem quam uolebas intel- 
ligi, propriis noluisses signari nominibus. Sed quia uel tarde 
intellectum est, quam diceres medicinam, quam confuse nos ne- 
gare mentitus eras ; respondeamus et ad hoc, quod secundo 20 
intulisti, sicut et primo opere protestati sumus nos gratiam 
Christi, id est, baptisma, ex quo ritum eins Christus instituit, 
ita necessariam omnibus in commune aetatibus confiteri, ut qui- 
cumque eam utilem etiam paruulis negat, aeterno feriamus 
anathemate. 150. Quod cum lucida professione inculcemus, 25 
conuictus es tu publicae falsitatis, qui scribis adeo a nobis bo- 
nam defendi hominum naturam, ut sanae in infantibus negemus 
Christi necessariam medicinam. 151. Quae tamen gratia, quo- 
niam etiam medicina dicitur, salua lege iustitiae facit alios ex 
malis bonos; paruulos autem quos creat condendo bonos, reddit 30 
innouando adoptandoque meliores. 

66. Julians Definition der Willensfreiheit. Aus dem ersten 
Buch an Florus. Erhalten in Augustinus : Opus imperfectum 
I 78 sqq. MSL 45 p. 1102 sqq. 

78. Omnis quippe, ut ait ille, quae ratione suscipitur de 
aliqua re disputatio, debet a definitione proficisci, ut intelliga- 
tur quid sit id, de quo disputatur. Ita ergo et nos, sicut supra 
de iustitiae et peccati definitione disseruimus, nunc quoque ui- 
5 deamus quae libertati arbitrii definitio competat, ut planum sit, 
quis ei nostrum consentiat, quis repugnet. Libertas arbitrii, 
qua a deo emancipatus homo est, in admittendi peccati et ab- 
stinendi a peccato possibilitate consistit. 79. Factum est enim 
animal rationale, mortale, capax uirtutis et uitii, quod posset 

10 ex concessa sibi possibilitate uel seruare dei mandata, uel trans- 
gredi, uel magisterio naturali conseruare ius humanae societatis, 
liberumque haberet alterutram uelle partem, in quo peccati et 
iustitiae sunama est. Nam cum aliquid secundum uirtutem in- 
digentibus, aut de misericordiae fontibus, aut de iustitiae im- 

15 mulget uberibus ; hoc operatur foris iam ipsa iustitia, quam 
intus uoluntas sancta concepit et peperit. 80. Sic et cum e 
diuerso statuens praue agere in aliorum iniuriam, uel iniquus 
quis fuerit, uel crudelis, operatio qua nocet aliis, a nequitia 
foras proficiscitur, quam intus mala uoluntas seminauit et ge- 

2ünuit. Cum uero deest facultas, per quam in proximos uis se- 
cretae uoluntatis erumpat, in ipsa tamen sola uoluntate, quae 
aliquid uel boni uel mali, non impetu breui, sed cogitatione 
appetituque patrauerit, uel benignitatis est ratio impleta uel 
malignitatis. 81. Et boni igitur possibilitas et mali bona est ; quo- 

25 niam posse bonumfacere, aula uirtutis est; posse malum facere, 
testimonium libertatis est. 82. Per hoc igitur suppetit homini 
habere proprium bonum, per quod ei subest facere posse ma- 
lum. Tota ergo diuini plenitudo iudicii tam iunctum habet 
negotium cum hac libertate hominum, ut harum qui unam 

30 agnouerit, ambas nouerit. Unde fit, ut harum unam qui uiolauerit, 
ambas uiolet. Sic igitur et libertas humani custodiatur arbi- 
trii, quemadmodum diuina aequitas custoditur. Hie intellectus 
liberi arbitrii est, qui et fatorum opinionem et Chaldaeorum 
supputationem et Manichaeorum phantasias ueritati ecclesiasti- 

a5 cae subiugauit. Hie intellectus est, qui cum illis, quos enu- 

merauimus, uos etiam a Christo monstrat alienos. Liberias igitur 
arbitrii, possibilitas est uel admittendi uel uitandi peccati, ex- 
pers cogentis necessitatis, quae in suo utpote iure habet, utrum 
surgentium partem sequatur, id est, uel ardua asperaque uir- 
tutum, uel demersa et palustria uoluptatum. 83. Quod ut bre- 5 
uiter absoluatur, possibilitas est ad hoc solum excubans, ne 
homo uel in peccatum a quoquam impellatur, uel a peccato ab- 
strahatur, uoluntate captiua ; quam non posse capi, si dedi ipsa 
noluerit, testatur fortitudo, cuius lacerti in contemptu dolorura 
et per Gentiles et per Christianos assidue claruerunt. lO 

67. Aus dem sechsten Buch an Florus. Erhalten in Au- 
gustinus: Opus imperfectum VI 23 MSL 45 p. 1554 sq. 

Illud ergo peccatum, quod ipsum hominem 
in paradiso in peius mutauit, quia multo est 
grandius quam iudicare nos possumus, ab 15 
omni nascente trahitur. (Augustinus : de nuptiis et 
concupiscentia II 58 p. 471.) Quis tibi dixit, quoniam pecca- 
tum Adae multo fuerit grandius quam Cain ? multo etiam quam 
Sodomitarum ? multo postremo immanius quam tuum atque Ma- 
nichaei ? Gerte in historia nuUa istius uanitatis inuenitur occasio. 20 
lussum fuerat, ut edulio unius arboris abstineret; rudis, impe- 
ritus, incautus, sine experimento timoris, sine exemplo iustitiae, 
suggestu mulieris usurpauit escam, cuius illexerat et suauitas 
et uenustas. üide hie transgressionem fuisse mandati. Admissa 
est praeuaricatio una de caeteris, quas diuersis temporibus pec- 25 
cantium studia perpetrarunt; non fuit amplius, quam cum po- 
pulus Israelis interdictis utebatur animalibus. Causa enim pec- 
cati haud in qualitate pomi erat, sed in transgressione man- 
dati. Quid ergo tale fecit Adam, ut peccatum eins exstitisse 
supra aestimationem hominum crimineris? Nisi forte et hoc 30 
secundum mysteria Manichaei, qui a decerptione pomorum et 
omnium nascentium manus cohibet, ne partem dei sui laceret, 
quam corticibus et graminibus opinatur inclusam, tu quoque 
Adam grauiter deliquisse, quia cum esu pomi, dei substan- 

tiam lacerauerit, arbitraris. furorem ! Quia multo est 
grandius illud peccatum quam iudicare nos 
possumus, ab omni nascente trahitur. Maius 
ergo fuit crimen pomum edere, cum non liceret, quam sanc- 

ö tum Abel parricidali liuore confodere, quam hospitum in So- 
domis et sexuum iura uiolare, quam filios suos iam sub lege 
daemoniis immolare, quam innocentes postremo nullius conscios 
uoluntatis, recens opus dei diaboli regno subdere meritisque 
coniungere, quam deum iniquitatis arguere, quam honorabiles 

10 nuptias tenebrarum principi deputare, postremo paruulos, quia 
nascantur per generantium uoluptatem, omnibus profanis, Om- 
nibus piratis peiores putare? Quod non fingo, sed colligo, tu 
quippe illud peccatum ita uniuersis criminibus maius grandius- 
que dixisti, ut nuUo possit aequiparari reatu. Huius autem tarn 

15 mali magm*, quod omnibus uitiis praeponderat, plenos aduenire 
paruulos asseueras. Bene itaque intelleximus, quod quanto 
maioris peccati participes sunt, tanto in condemnatione scelestis 
omnibus praeferantur. 

D. Agricola (?) 

Vgl. C. P. Caspari: Briefe, Abhandlungen und Predigten 
aus den zwei letzten Jahrhunderten des kirchlichen Altertums 
20 und dem Anfang des Mittelalters. Christiania 1890. S. 3 — 
167, 221—389. 

68. Epistola prima S. 6. Nam et Adam semel praeuaricatus 
et mortuus est; non quod aliquod grande crimen admiserit, 
qui tantum de arboris fructu gustauerat, sed quia mandati prae- 

25 uaricator exstiterat. Et nos Christianos nos esse opinamur et 
uiuere posse confidimus, qui cottidie forsitan qualicumque 
peccato praeuenimur, cum Adam semel peccauerit et mortuus 
sit. Aut numquid parcet nobis, qui illi non pepercit ? Sed non 
est personarum acceptio apud deum. Immo illi magis parcen- 

30 dum fuerat, qui adhuc rudis erat, qui nullius alterius ante pec- 

cati sui merito morientis retrahebatiir exemplo. Et tarnen nul- 
lam ex hac praerogatiua sortitus est ueniam. Et si illi indul- 
tum non est, cui qualiscumque causa indulgentiae competebat, 
nobis quomodo indulgendum est, quibus nuUa indulgentia prae- 
rogatiua relinquitur? 5 

69. Epistola secunda c. 2 p. 15. 

Sed dicat aliquis : Expedit mihi magis ignoranter quam 
scienter peccare, At ego dico, iam non esse ignorantiam, ubi 
scitur, quid sit, quod ignoratur. lUum forsitan excusare in- 
scientia potest, qui nee quod scire debeat, nouit. Sed ut tibi lo 
euidentius probem, quod neminem purget ista defensio, die 
mihi : Quid quaerit a cultoribus suis deus ? Ut suam procul du- 
bio faciant uoluntatem. Quae quaerit uoluntas illius? Omnia 
ni fallor, quae legis eins fieri mandata definiumt. Eandem le- 
gem sciri deus cupit, an ignorari ? Sine dubio sciri. Nam quo- 15 
modo quae praeeepit fient, si ea res, quam praeeepit, ignora- 
tur. Ergo prima uoluntas dei est, sciri quae scire mandat, 
secunda cum scita fuerint, obseruari. Si ergo prima uoluntas 
est eins praecepta cognoscere, quomodo te per legis ignoran- 
tiam excusabilem putas, per quam dei primae es transgressor 20 
uoluntatis? Ego enim, quae scio, si non fecero, secundae uo- 
luntatis transgressor sum, non tamen primae ; facio enim, quod 
me primum deus facere uoluit. Tu uero, qui primam trans- 
grederis, quomodo eam, quae sequens est, adinplebis? Fieri 
enim potest, ut uoluntatem eins sciens et obseruet et neglegat. 25 
Fieri autem non potest, ut uoluntatem dei nesciens inplere suf- 
ficiat. Facilius enim quis, quod seit, [non] faciet, quam faciet, 
quod ignorat. 

70. Epistola de mab's doctoribus et operibus fidei et de 
iudicio futuro. c. 18. § 2 sq. S. 102 sqq. 30 

Quid respondebimus dicenti nobis: Ego uos, hoc est hu- 
manum genus, ad hoc in primordio de terrae limo secundum 
imaginis meae similitudinem immensae bonitatis dignitatis for- 

maueram, ut me per omnia quae ad iustitiae opera pertinent, 
sequeremini et essetis deo similes moribus, quamuis dissimiles 
uideremini esse natura, talemque subsiantiae uestrae qualitatem 
institui, quae et intellegere posset et facere quod uolebat, ne 
5 qua nobis uel stoliditatis uel inpossibilitatis excusatio remane- 
ret. Et cum nos rationabilitatis et intellectus perspicuitate 
donata semper quam [facillime] possetis et bonorum uirtutes 
cognoscendo facere et accidentium malorum uitia intellegendo 
uitare, nihilominus tamen legem uobis insuper dedi et quae 

10 custodire deberetis mandatorum praecepta, oris mei sermone 
dictaui et conscribi per libros litterarum apicibus inperaui, ut 
oculorum etiam et aurium sensibus per scripturarum caelestium 
suggestionem traderetur extrinsecus, quod natura intrinsecus 
possidebat, et conscientiae sensui litterarum etiam contestatio 

15 adderetur admonitrix. Nee hie satis fuit. Prophetas uobis 
sancti spiritus gratia repletos diuersa temporum intercapedine 
destinaui, qui uos et signorum uirtutibus et diuinis uaticinatip- 
nibus commonerent ad ea reseruanda et custodienda, quae tam 
per conscientiae naturam quam per legis mandata decreueram. 

20 Sed nee istis quidem contentus, nouissime ipse descendi et ex 
uirginali utero uestri generis hominem dignanter adsumpsi, ut 
me uobis possibilia praecepisse, naturae contestatione monstra- 
rem. Multa quoque secundum suscepti hominis formam pro 
salutis uestrae incolumitate sustinui. 

25 Nam et indignissima conuiciorum probra pertuli, et acer- 

bissima iniuriarum uulnera patientiae aequanimitate portaui, 
ut mihi etiam Beelzebulis nomen exprobraretur et daemonium 
habentis obiceretur infamia. Palmis caesussum, flagellis uer- 
beratus, coronatus spinis, sputaminibus dedecoratus caeterisque 

30 ignominiosissimis iniuriarum calamitatibus adflictus pariter et 
inlusus, patibulo postremo suspensus et ne quid crudelitatis 
erga meum uideretur defuisse supplicium, in cruce pendens feile 
et aceto potatus sum, ita ut extremis malis adhuc inueniretur 
argumentum. Et tamen pro tam scelestis, tam inpiis, tam cru- 

35 delibus inimicis, quorum saeuitiam nee acerbissimum potuit 

satiare supplicium, qui me inludere nee in ipsa morte destite- 
rant, indulgentiae ueniam postulaui. Haec onmia feci, ut uo- 
bis simplicitatis, innocentiae, pietatis, mansuetudinis exempla 
relinquerem et quod uerbis dictaueram, etiam operum consum- 
matione monstrarem. Ubi est ergo eins profectus doctrinae, 5 
quam tradidi? ubi perfeetae consummataeque iustitiae et benigni- 
tatis forma quam praebui? Omnia paene mandatorum meorum 
praecepta spreuistis et uniuersa illa, quae pro salutis uestrae 
sospitate perpessus sum, paruipendentes, debacchati estis in 
alterutrum et ultra bestiarum ferarumque omnium inunanitatem, lO 
uos inuicem acerbissimo odio conflietatis inlicite, et quibus ego, 
ut inimicos etiam uestros diligeretis, tam doctrinae uerbo tra- 
didi quam operationis exemplo, uos nee uestris quidem fratri- 
bus pepercistis. Diuitias uobis usque adeo contempnendas man- 
daueram, ut infinitae difficultatis exemplo regni mei aditum lo- 15 
cupletibus denegarem ; uos autem aduersus doctrinae meae re- 
gulam, aduersus conuersationis exemplum, quo me causa uestri 
profectus in proprii mundi possessione pauperem praebui, ita 
diuitibus adulati estis, ut in illis potissimum omnem spem fu- 
turonmi collocaretis et letabili insectaremini odio quemcumque 20 
cemeretis mandatorum meorum defensare uelle doctrinam. Pa- 
trem etiam super terram uos uocare prohibui, ne qua uobis 
post caelestis generositatis eximietatem terrae et mundanae ori- 
ginis gloria remaneret, neque ulla iam inesset camalis et ca- 
ducae natiuitatis recordatio bis, quos iam consortio suo et 20 
spiritalis et aetema beatitudinis natura susceperat. Uos autem 
ita uobis humanae stirpis honorem uendicastis, ut caeteros, qui- 
bus corruptibilis huiusce originis dignitas deerat, ac si dege- 
neres et ignobiles despiceretis, quamuis nobilitatos illos diuini 
seminis progenie non ignoraretis. Aliqui uero, quibus, ut sua 30 
contempnerent, inperaueram, peruaserunt aliena contrarie, et 
quibus etiam maleficientibus benignos esse iusseram, sibi ne- 
quaquam molestos persecuti sunt et, ac si ego non pacis et 
dilectionis foedera, sed dissensionum et litium iurgia docuissem, 
ita inter se odiosa et saeua inimicitiarura bella gesserunt. 35 

71. Epistola de possibilitate nonpeccandi. c. 5 S. 119 sq. 

Errant enim nimium, qui in hac re Christianos putant, 

quod christianum tantum possideant nomen, ignorantes, quod 

non res nomini, sed rei nomen debeatur, et recte aliquem uo- 

5 cari, quod sit, quod non sit uero, uanum esse, si uocetur. Sed 
quaeris forsitan, quid sit Christianum esse. Breuiter tibi stric- 
timque respondeam. Christianus ille est, in quo tua ista, quae 
in Omnibus debent esse Christianis, poterint inueniri: scientia, 
fides, oboedienta ; scientia, qua deus agnoscitur, fides qua agnito 

10 creditur, oboedientia qua credito servitutis obsequium commo- 
datur. Sed haec singula per binas species diuiduntur. Scien- 
tiae ergo species istae sunt: Una qua esse deum scimus, alia 
per quam eins cognoscimus uoluntatem. Fidei uero species 
hae sunt: Una qua deum credimus, alia qua deo. Aliud enim 

15 est deum credere, aliud deo ; quia omnis, qui deo credit, et 
deum credit, non omnis uero, qui deum credit, deo credit. Cre- 
dimus enim deum, cum esse confidimus; credimus uero deo, 
quando fidem eins poUicitationibus commodamus. Oboedientia 
aeque geminas species habet: Una qua malum facere prohi- 

20 bemur, alia per quam bonum docemur operari. Noscat ergo 
prudentia tua, hunc esse Christianum, qui fidelis fuerit, fidelem 
uero eum esse, qui iustus extiterit, iustum autem nonnisi illum, 
qui dei mandata seruauerit; dei uero eum seruare mandata, qui 
mali nihil, quod deus prohibet fecerit, et quidquid boni est, 

25 quod ipse fieri praecipit, obseruauerit, scriptura dicente : Recede 
a malo et fac bonum. Nolo enim censeas, illos saltim integros 
esse Christianos, qui quaedam bona faciunt, quaedam uero ope- 
rantur mala, cum scriptura dicat : Qui uniuersam legem serua- 
uerit, oifendat autem in uno, factus est omnium reus. 

E. Einige wichtige Lehrstücke Augustins. 

30 72. De peccatorum meritis et remissione I c. 21. II c. 4. 

36. 38. MSL 44 p. 120. 152 sq. 172. 174 sq. 
25 Ps. 36 (37), 27. 28 Jak. 2, 10. 

I c. 21 p. 120, Proinde potest recte dici, paruulos sine 
baptismo de corpore exeuntes in damnatione omnium mitissima 
futuros. 

II c. 4 p. 152 sq. Concupiscentia igitur tamquam lex pec- 
cati manens in membris corporis mortis huius, cum paruulis 5 
nascitur, in paruulis baptizatis a reatu soluitur, ad agonem relin- 
quitur, ante agonem mortuos nulla damnatione persequitur; 
paruulos non baptizatos reos innectit, et tanquam irae filios, 
etiamsi paruuK moriantur, ad condemnationem trahit. In gran- 
dibus autem baptizatis, in quibus iam ratione utentibus quid- 10 
quid eidem concupiscentiae mens ad peccandum consentit, pro- 
priae uoluntatis est ; deletis peccatis omnibus, soluto etiam reatu, 
quo uinctos originaliter detinebat, ad agonem interim manet, non 
sibi ad ülicita consentibus nihil omnino nocitura, donec absor- 
beatur mors in uictoriam et pace perfecta nihil quod uincatur, 15 
existat. Consentientes autem sibi ad illicita reos tenet, et nisi 
per medicinam poenitentiae et opera misericordiae per caeles- 
tem sacerdotem pro nobis interpellantem sanentur, ad secun- 
dam mortem damnationemque perducit. 

II c. 36 p. 172 sq. Hanc ergo obedientiam priusquam20 
uiolassent, placebant deo, et placebat eis deus; et quamuis 
corpus animale gestarent, nihil inobediens in illo aduersum 
se moueri sentiebant. Faciebat quippe hoc ordo iustitiae, ut 
quia eorum anima famulum corpus a domino acceperat, sicut 
ipsa eidem domino suo, ita illi corpus eins obediret, atque ex- 25 
hiberet uitae illi congruum sine uUa resistentia famulatum. Hinc 
et nudi erant, et non confundebantur. Animam quippe ratio- 
nalem naturali uerecundia nunc pudet, quod in carne, in cuius 
seruitutem ius potestatis accepit, nescio qua infirmitate efficere 
non potest, ut se uolente non moueantur membra , et se 30 
uolente moueantur. Quae propter hoc in quouis casto me- 
rito appellantur pudenda, quod aduersus dominam mentem, 
quasi suae sint potestatis, excitantur: idque solum iuris in his 



26 Gen. 2, 25. 

habent frena uirtutis, ut ad immundas et illicitas corruptiones 
ea peruenire non sinant. Haec igitur camis inobedientia, quae 
in ipso motu est, etiamsi habere non permittatur efifectum, non 
erat in illis primis hominibus, quando nudi erant et non con- 

ö fundebantur. Nondum quippe anima rationalis domina camis 
inobediens exstiterat domino suo, ut poena reciproca inobedien- 
tem experiretur camem famulam suam cum sensu quodam con- 
fusionis et molestiae suae, quem sensum certe ipsa per inobe- 
dientiam suam non intulit deo. Neque enim deo pudendum est 

10 aut molestum, si nos ei non obedimus, cuius in nos summam 
potestatem nuUo modo minuere ualemus; sed nobis pudendum 
est, quod imperio nostro caro non seruit; quia hoc fit per in- 
firmitatem, quam peccando meruimus, uocaturque peccatum ha- 
bitans in membris nostris. Sic est autem hoc peccatum, ut sit 

15 poena peccati. 

II c. 38 p. 174 sq. Uerumtamen ipsa participatio illius 
in inferiora nostra, ut nostra esset in superiora illius, tenuit 
quandam et in camis natiuitate medietatem: ut nos quidem 
nati essemus in came peccati, ille autem in similitudine camis 

20 peccati ; nos non solum ex carne et sanguine, uerum etiam ex 
uoluntate uiri et ex uoluntate camis, ille autem tantum ex came 
et sanguine, non ex uoluntate uiri, neque ex uoluntate camis, 
sed ex deo natus est. Et ideo nos in mortem propter pecca- 
tum, ille propter nos in mortem sine peccato. Sicut autem in- 

25 feriora eins, quibus ad nos descendit, non omni modo coae- 
quata sunt inferioribus nostris, in quibus nos hie inuenit: sie 
et superiora nostra, quibus ad eum ascendimus, non coaequa- 
buntur superioribus eins, in quibus eum illic inuenturi sumus. 
Nos enim ipsius gratia facti erimus filii dei, ille semper natura 

30 erat filius dei ; nos aliquando conuersi adhaerebimus impares 
deo, ille numquam auersus manet aequalis deo; nos participes 
uitae aeternae, ille uita aetema. Solus ergo ille, etiam homo 
factus manens deus, peccatum nuUum habuit unquam, nee sump- 
sit camem peccatum, quamuis de matema carne peccati. Quod 

35 enim camis inde suscepit, id profecto aut suscipiendum mun- 

dauit aut suscipiendo mundauit. Ideo Uirginem matrem, non 
lege carnis peccati, id est, non concupiscentiae carnalis motu 
concipientem, sed pia fide sanctum germen in se fieri prome- 
rentem, quam eKgeret creauit, de qua crearetur elegit. Quanto 
magis ergo caro peccati baptizanda est propter euadendum iu- 5 
dicium, si baptizata est caro sine peccato propter imitationis 
exemplum ? 

73. De spiritu et littera c. 5. 52 MSL 44 p. 203. 233. 
c. 5 p. 203. 

Nos autem dicimus humanam uoluntatem sie diuinitus adiu- lo 
uari ad faciendam iustitiam, ut praeter quod creatus est homo 
cum libero arbitrio uoluntatis, praeterque doctrinam, qua ei 
praecipitur quemadmodum uiuere debeat, accipiat spiritum sanc- 
tum, quo fiat in animo eins delectatio dilectioque summi illi- 
us atque incommutabilis boni quod deus est, etiam nunc cum 15 
adhuc per fidem ambulatur, nondum per speciem; ut hac sibi 
uelut arrha data gratuiti muneris inardescat inhaerere creatori, 
atque inflammetur accedere ad participationem illius ueri lumi- 
nis; ut ex illo ei bene sit, a quo habet ut sit. Nam neque 
liberum arbitrium quidquam nisi ad peccandum ualet, si lateat 20 
ueritatis uia; et cum id quod agendum et quo nitendum est 
coeperit non latere, nisi etiam delectet et ametur, non agitur, 
non suscipitur, non bene uiuitur. Ut autem diligatur, Caritas 
dei diffunditur in cordibus nostris, non per arbitrium liberum, 
quod surgit ex nobis, sed per spiritum sanctum, qui datus est 25 
nobis. 

c. 52 p. 233. Liberum ergo arbitrium euacuamus per gra- 
tiam? Absit, sed magis liberum arbitrium statuimus. Sicut 
enim lex per fidem, sie liberum arbitrium per gratiam non 
euacuatur, sed statuitur. Neque enim lex impletur nisi libero 30 
arbitrio; sed per legem cognitio peccati, per fidem impetratio 
gratiae contra peccatum, per gratiam sanatio animae a uitio 
peccati, per animae sanitatem libertas arbitrii, per liberum ar- 
bitrium iustitiae dilectio, per iustitiae dilectionem legis operatio. 

Ac per hoc sicut lex non euacuatur, sed statuitur per fidem, 
quia fides impetrat gratiam, qua lex impletur : ita liberum ar- 
bitrium non euacuatur per gratiam, sed statuitur, quia gratia 
sanat uoluntatem, qua iustitia libere diligatur . . . Ut quid ergo 
5 miseri homines aut de libero arbitrio audent superbire antequam 
liberentur, aut de suis uiribus, si iam liberati sunt ? Nee atten- 
dunt in ipso nomine liberi arbitrii utique libertatem sonare. 
Ubi autem spiritus domini, ibi libertas. Si ergo serui sunt 
peccati, quid se iaetant de libero arbitrio ? A quo enim quis 
10 deuictus est, huic et seruus addictus est. Si autem liberati 
sunt, quid se iaetant de opere proprio, et gloriantur, quasi non 
acceperint ? An ita sunt liberi, ut nee illum uelint habere do- 
minum, qui eis dieit : Sine me nihil potestis facere, et : Si uos 
filius liberauerit, tunc uere liberi eritis. 

15 74 De natura et gratia c. 3 — 5. MSL 44 p. 249 sq. 

3. Natura quippe hominis primitus inculpata et sine ullo 
uitio creata est; natura uero ista hominis, qua unusquisque ex 
Adam nascitur, iam medico indiget, quia sana non est. Omnia 
quidem bona, quae habet in formatione, uita, sensibus, mente a 

20 summo deo habet creatore et artifice suo. Uitium uero, quod 
ista naturalia bona contenebrat et infirmat, ut illuminatione et 
curatione opus habeat, non ab inculpabili artifice contractum 
est; sed ex originali peccato, quod commissum est libero ar- 
bitrio. Ac per hoc natura poenalis ad uindictam iustissimam 

25 pertinet. Si enim iam sumus in Christo noua creatura, tarnen 
eramus natura filii irae sicut et caeteri. Deus autem qui diues 
est in misericordia propter multam dilectionem, qua dilexit nos 
et cum essemus mortui delictis, conuiuificauit nos Christo, cuius 
gratia sumus salui facti. 4. Haec autem Christi gratia, sine 

30 qua nee infantes, nee aetate grandes salui fieri possunt, non 



8 2 Kor. 3, 17. 9 2 Petr. 2, 19. 13 Job. 15, 5. 8, 36. 
25 2 Kor. 5, 17. 27 Eph. 2. 3—5. 

meritis redditur, sed gratis datur propter quod et gratia no- 
minatur. lustificati, inquit, gratis per sanguinem ipsius. ünde 
ii, qui non per illam liberantur, siue quia audire nondum po- 
tiierunt, siue quia obedire noluerunt, siue etiam cum per aeta- 
tem audire non possent, lauacrum regenerationis quod accipere 5 
possent, per quod salui fierent, non acceperunt, iuste utique 
damnantur: quia sine peccato non sunt, uel quod originaliter 
traxerunt, uel quod malis moribus addiderunt. Omnes enim 
peccauerunt, siue in Adam, siue in se ipsis et egent gloria dei. 
5. Uniuersa igitur massa poenas debet, et si omnibus debitum lo 
damnationis supplicium redderetur, non iniuste procul dubio 
redderetur. Qui ergo inde per gratiam liberantur, non uasa 
meritorum suorum, sed uasa misericordiae nominantur. Cuius 
misericordiae, nisi illius qui Christum lesum misit in hunc 
mundum peccatores saluos facere, quos praesciuit et praedesti- lo 
nauit et uocauit et iustificauit et glorificauit ? Quis igitur us- 
que adeo dementissime insaniat, ut non agat inefifabiles gratias • 
misericordiae quos uoluit liberantis, qui recte nullo modo pos- 
set culpare iustitiam uniuersos omnino damnantis? 

75. De gratia Christi et de peccato originali libri duo. 30 
IL c. 45 MSL 44 p. 407 sq. 

Reatus itaque uitii eins (concupiscentiae camis), de quo 
loquimur, in regeneratorum prole camali tamdiu manebit, do- 
nee et illic lauacro regenerationis abluatur. Regeneratus quippe 
non regenerat filios carnis, sed generat ; ac per hoc in eos non 25 
quod regeneratus, sed quod generatus est, traiicit. Sic igitur, 
siue reus infidelis, siue absolutus fidelis, non generat absolutos 
uterque, sed reos; quomodo non solum oleastri, sed etiam oleae 
semina non oleas generant, sed oleastros. Sic itaque in dam- 
natione hominem prima natiuitas tenet, unde nisi secunda non 30 
liberat. Tenet ergo diabolus, liberat Christus; tenet deceptor 
Euae, liberat filius Mariae. Tenet qui per coniugem uenit ad 



2 Rom. 5, 10. 12 Ebd. 9, 23. 14 I Tim. 1, 15. 15 Rom. 8, 30. 

uiruni, liberat qui de coniuge natus est, quae non pertulit ui- 
rum; tenet qui causam libidinis intulit feminae, liberat qui sine 
libidine est conceptus in femina. Omnes ille prorsus per unum 
teuere potuit, nee ab eins dominatione liberat nisi unus, quem 
5 tenere non potuit. Denique ipsa ecclesiae sacramenta, quae 
tam priscae traditionis auetoritate concelebrat, ut ea isti, quam- 
uis in paruulis existiment simulatorie potius quam ueraciter 
fieri, non tarnen audeant aperta improbatione respuere: ipsa, 
inquam, sancta ecclesiae sacramenta satis indicant, paruulos 
10 a partu etiam recentissimos per gratiam Christi de diaboli ser- 
uitio liberari. Excepto enim quod in peccatorum remissionem 
non fallaci, sed fideli mysterio baptizantur, etiam prius exorci- 
zatur in eis et exsufflatur potestas contraria; cui etiam uerbis 
eorum a quibus portantur, se renuntiare respondent. 

15 76. De nuptiis et concupiscentia I c. 26. IL c. 58. MSL 

• 44 p. 426. 471. 

I c. 26 p. 429. Hoc generi humano inflictum uulnus a 
diabolo, quidquid per illud nascitur, cogit esse sub diabolo, 
tamquam de suo frutice fructum iure decerpat; non quod ab 

20 illo sit natura humana, quae non est nisi ex deo, sed uitium 
quod non est ex deo. Non enim propter se ipsam, quae lau- 
dabilis est, quia opus dei est; sed propter danmabile uitium, 
quo uitiata est, natura humana damnatur. Et propter quod 
damnatur, propter hoc et damnabili diabolo subiugatur. 

25 11 c. 58 p. 471. Hoc autem peccatum, quod ipsum homi- 

nem in paradiso in peius mutauit, quia multo est grandius 
quam iudicare nos possumus, ab omni nascente trahitur, nee 
nisi in renascente remittitur, ita ut etiam de parentibus iam re- 
natis, in quibus remissum atque tectum est, trahatur in reatum 

30 nascentium filiorum, nisi et ipsos, quos prima carnalis natiuitas 
obligauit, secunda spiritualis absoluat. 

